
près les grandes Chansons de 
gestes, les Fabliaux ont été à un 
moment , et pendant deux siècles 
au moins , une des formes les plus 
importantes et les plus person- 
nelles de l’ancienne littérature de la France et , on 
peut le dire maintenant , de la littérature française. 

Le premier qui s’en soit aperçu à l’état d’histo- 
rien est le Président Claude Fauchet dans son His- 
toire des anciens poètes François, publiée en 
1 58 1 , alorsque leur esprit était depuis longtemps passé 
ailleurs , dans les Farces d’abord et ensuite dans les 
conteurs en prose. Le dix-septième siècle les a igno- 
rés. Molière, sans le savoir et par une série d’inter - 

médiaires encore inconnus , a fait dans son Médecin 
malgré lui un chef-d’œuvre avec le vieux Fabliau 
du Vilain Mire, et La Fontaine a cru les trouver 
dans leurs imitateurs italiens . Il était réservé à la 
curiosité du dix-huitïtmc siècle d’avoir l’intelligence 
de se reprendre directement à ce passé oublié . 

Dans un Mémoire imprimé en 1746, dans le 
tomeXXdes Mémoires del’Académiedes Inscrip- 
tions, un amateur et un archéologue , ordinairement 
curieux de l’art italien ancien et moderne , le comte 
de Caylus, et d’après l’examen d’un seul manuscrit , 
celui de Saint-Germain-des-Prés , rappela , presque 
en s’en étonnant , l’attention sur cette forme particu- 
lière de l’ancienne littérature de son pays . Dix ans 
après , en ij 56 ,Barbazan en publia , aussi bien qu’on 
le pouvait alors , un certain nombre , bien plus consi- 
dérable à coup sûr qu’on n’eût dû s’y attendre de 
son temps . 

Le Grand d’Aussy, vers la fin du siècle y en 1779 
et 1 789, en fit un autre recueil , où les analyses l’em- 
portent de beaucoup sur les textes . 

Sous l’Empire, en 1802 ,Méon en publia en quatre 
volumes un recueil, déjà plus général et maintenant 
encore le plus important, successivement augmenté 
par un supplément de deux volumes imprimés par 
lui sous la Restauration, en 1 82 3 ^, et par un autre 
recueil aussi de deux volumes, publiés en i 85 <) et 

en 1842 par M. Jubinal. Quelqûes trop rares pla- 
quettes , imprimées par des éditeurs différents , au 
nombre desquels il faut surtout compter en France 
M. Francisque Michel , et en Angleterre M. Thomas 
Wright , y ont ajouté quelques pièces . Voilà, sans 
entrer dans le menu du détail bibliographique , 
l'état où en est aujourd'hui la question . 

En meme temps il faut remarquer que, dans toutes 
ces publications qui avaient à leur disposition tout 
l'inédit du Moyen Age français, comme la Renais- 
sance du XV e et du XVI 9 siècle avait eu le bonheur 
de trouver tous les classiques latins et grecs, il est 
entré bien des pièces qui ne sont des Fabliaux à aucun 
titre. Miracles et contes dévots, chroniques histori- 
ques rimées, Lais, petits Romans d'aventures, Débats, 
Dits, pièces morales, tout ce qui se rencontrait d'an- 
cien et de curieux sans être long a été publié un peu 
au hasard et en masse par les différents éditeurs dont 
j'ai rappelé les noms. Ils avaient à coup sûr raison ; 
tout ce qu'ils ont imprimé était une découverte et un 
document à la fois philologique et littéraire. Main- 
tenant que les publications d'anciens textes français, 
et il faut encore un long temps pour en épuiser la 
mine, se sont accumulées, il convient forcément d'être 
plus sévère au point de vue du genre, et, si l'on s'oc- 
cupe des Fabliaux, de s'en tenir à ce qui est le vrai 
Fabliau, c'est-à-dire à un récit, plutôt comique, 

d'une aventure réelle ou possible , mime avec des 
exagérations, qui se passe dans les données de la vie 
humaine moyenne. Tout ce qui est invraisemblable, 
tout ce qui est historique, tout ce qui est pieux, tout 
ce qui est d’enseignement, tout ce qui est de fantaisie 
romanesque, tout ce qui est lyrique ou meme poé- 
tique, n’est à aucun titre un Fabliau, et par suite ce 
Recueil se trouvera ne pas réimprimer plus d’un tiers, 
peut-être une moitié de ceux qui l’ont précédé. Un 
Fabliau est le récit d’une aventure toute particulière 
et ordinaire ; c’est une situation, et une seule à la fois, 
mise en oeuvre dans une narration plutôt terre à terre 
et railleuse qu’élégante ou sentimentale. Les délica- 
tesses de la forme ou du fonds tournent vite soit aux 
élégances de la poésie, soit aux hauteurs du drame 
tragique ; le Fabliau reste au-dessous. Il est plus 
naturel, bourgeois si l’on veut, mais il est foncière- 
ment comique, souvent, par malheur, jusqu’à la 
grossièreté. C’est enfin, et à l’état comme individuel, 
c’est-à-dire relativement court, sans former de suite 
ni de série, un conte en vers, plus long qu’un conte 
en prose, mais qui n’arrive jamais à être ni un ro- 
man ni un poëme. 

On voit par là le cadre dans lequel notre tâche 
d’éditeur doit se restreindre. Nous avons à donner 
tous les vrais Fabliaux qui ont déjà été imprimés 
une ou plusieurs fois, et y ajouter, autant que nous 

le saurons, ceux qui sont encore inédits. Tous les 
meilleurs sont connus, et nous n'aurons d'autre 
mérite que de les revoir avec soin sur les manuscrits; 
c'est une tâche périlleuse, mais assez facile, en t ce 
sens seulement que les manuscrits des Fabliaux sont 
aussi raresque ceux des poésies des Troubadours pro- 
vençaux, que le plus grand nombre même n'existe 
que dans un seul manuscrit, et qu'à l'exception du 
manuscrit de Berne tous les manuscrits qui en 
contiennent un certain nombre sont au Département 
des Manuscrits de notre grande Bibliothèque natio- 
nale. Malheureusement, et sauf de trop rares 
exceptions, ceux que nous imprimerons pour la 
première fois sont les plus 9 mauvais, les plus sots, les 
plus grossiers, parfois même les plus stupidement 
obscènes ; mais, comme nous faisons œuvre d'éditeur 
de textes anciens sans pouvoir arriver au grand pu- 
blic qui ne les comprend guère et s'y intéresse assez peu 
pour ne pas même y toucher, que ceux qui les liront 
seront ou des philologues ou des historiens, nous 
n'avons à nous préoccuper ici ni de jugement, ni de 
choix, ni d'extraits, ni de suppressions. Nous vou- 
lons faire le recueil des textes de Fabliaux; c'est no- 
tre devoir, et nous ne pouvons nous y soustraire. 
Nous ne pouvons que donner et nous devons donner 
tous ceux qui sont connus, imprimés ou inédits, 
bons ou mauvais, spirituels ou maladroits, bien ou 

mal écrits , amusants ou ennuyeux , courts ou longs, 
réellement comiques ou violemment grossiers . Ce 
sont des textes non-seulement utiles, mais même né- 
cessaires pour l’histoire de la langue et pour l’histoire 
littéraire ; quelques-uns sont des chefs-d’œuvre d’ob- 
servation et de malice, de la grande lignée, peut-être la 
plus française, de Villon, de Rabelais, de Molière et 
de Voltaire ; d’autres sont acceptables; d’autres en- 
nuient; d’autres dégoûtent aujourd’hui après avoir 
été entendus de leur temps et avec plaisir par des 
oreilles même féminines, plus honnêtes que celles qui 
ne les supporteraient pas aujourd’hui . Nous n’avons 
pas à les juger; précisément parce que nous nous res- 
treignons à un seul genre, nous sommes, à la suite de 
nos prédécesseurs dans la même voie, forcés à la fois 
de reproduire tout ce qu’ils ont donné et d’être plus 
complets . « 

En même temps nous devons à ceux qui viendront 
chercher ce qu’ils doivent exiger de nous, c’est-à-dire 
le recueil des textes, raison de l’ordre ou plutôt de 
l’absence d’ordre méthodique dans lequel ils se trou- 
veront imprimés. La question était plus délicate qu’il 
ne semble, et M. Jannet et moi n’avons pas été sans 
la discuter plus d’une fois. Car je dois à l’estime et 
à l’amitié que j’avais pour sa personne et que je con- 
serve pour sa mémoire, de dire qu’il m’avait autrefois 
demandé ce recueil pour la Bibliothèque elzevi - 

rienne , que sans l'interruption de celle-ci il y aurait 
paru depuis longtemps et que je lui avais naturelle- 
ment conservé ce que j'avais déjà fait de collations, 
sûr qu'un jour ou l'autre nous l'imprimerions en- 
semble . Le moment en était venu; une partie de ce 
premier volume des Fabliaux était même déjà im- 
primée et tirée avant la guerre et le siège de Paris, 
pendant lequel M. Jannet mourut. On voit que, s'il 
n'y a pas dans ce Recueil un ordre méthodique, c'est 
qu'apris un examen sérieux il nous a paru impossible 
d'arriver dans ce sens à un ordre qui non-seulement 
fût satisfaisant, mais ne fût pas en même temps aussi 
faux que dangereux . 

Il n'était pas possible de penser à les grouper par 
auteurs. Presque tous soni anonymes; les auteurs de 
quelques-uns sont connus, alors seulement qu'ils ont 
enéfiflssé leur nom dans les vers de leur récit, et ces 
noms ne disent rien puisqu'on ne sait d'eux rien au- 
tre chose. De plus , avec la façon dont les copistes du 
Moyen Age changeaient innocemment la langue et le 
dialecte de ce qu'ils transcrivaient pour l'accommoder 
au parler du jour et aux habitudes de leur propre 
province, ce qui fait qu'on ignore surtout leur date 
précise, il n'était pas plus possible de classer les Fa- 
bliaux dans l'ordre chronologique de leur rédaction. 

Mèon a bien mis sur son titre « Contes etFabliaux 
des XI%XII%XIII%XIV* ET XV e siècles. »// est 

certain que nous ne possédons pas un seul Fabliau en 
vers français du XI e siècle, si même il y en a eu ; on 
en a écrit certainement au XII e siècle, mais nous n’en 
possédons pas un qui soit bien authentiquement de 
cette époque; tous les manuscrits sont du XIII e et du 
XIV e siècle; pour le XV e siècle, il n’y en a plus; le 
Fabliau avait fait son temps, il était vieilli, démodé 
et ne s’écrivait plus. En réalité, tous nos manuscrits 
de Fabliaux ne dépassent pas une période d’un grand 
siècle et demi. Quels sont là dedans ceux qui sont du 
temps mime du manuscrit qui, selon Vâge réel, c’est-à- 
dire selon que le copiste qui garde son écriture était 
jeune ou vieux, peut varier d’une trentaine d’années 
en moyenne et ne s’apprécier que par approximation? 
Quels sont dans chacun de ces recueils, — et ce sont 
des recueils en très-petit nombre, une dizaine au 
plus de cartulaires de Fabliaux, si l’on peut em- 
ployer ce terme à leur propos, qui contiennent la 
presque-totalité de ce qui en est venu jusqu’à 
nous, — quels soni, dis-je, les Fabliaux qui sont an- 
térieurs à l’exécution du manuscrit et qui s’y trou- 
vent remaniés comme forme de mots, meme comme 
style et comme récit? Autant de questions inso- 
lubles. 

Dans une notice excellente qui a été écrite par 
M. Victor Leclerc pour le vingt-troisième volume de 
V Histoire littéraire (p.6 9-2 1 5 ), notice à laquelle 

jenepuis que renvoyer en regrettant de ne pas pouvoir 
la réimprimer en tête de ce Recueil, dont elle serait à 
la fois la meilleure préface et le plus juste commen- 
taire, il a y pour classer ce qu’il en avait à dire, 
très-ingénieusement divisé les Fabliaux selon le ca- 
ractère de leurs personnages principaux. Après avoir 
parlé des Fabliaux — ou plutôt des récits pieux qui 
ne sont pas des Fabliaux et sortent de notre cadre — 
où figurent la Vierge, les Anges et les Saints, il a 
parlé de ceux qui se rapportent au Clergé séculier , 
auxMoines, aux Chevaliers et Barons, aux Bourgeois 
et enfin auxVilains. C'est un ordre ingénieux, naturel 
à un tableau littéraire , mais impossible dans une pu- 
blication de textes. Non-seulement il aurait fallu 
avoir en commençant y sans la moindre lacune, la 
collation et la copie de tous les Fabliaux imprimés 
ou inédits qui existent dans les manuscrits, mais en 
fait, chose dont il n'avait pas à s'inquiéter, on se 
trouverait mettre ensemble tous les Fabliaux gros- 
siers à l'article du Clergé et à celui des Vilains, et 
mettre ensemble tous les plus heureux et les meilleurs 
à l'article des Bourgeois ; c'est là aussi qu'eussent été 
réunis tous les plus longs. ^ 

Devant ces difficultés, réellement insurmontables, 
— et l'on en pourrait citer d'autres, celle peyr exem- 
ple des Fabliaux qui ne rentrent précisément dans 
aucune de ces divisions ou qui pourraient indiffé - 

b 



Digitized by <^.ooQle 




XIV 



AVANT-PROPOS. 



remment se mettre dans plusieurs — il a paru qu'il 
fallait tenir une voie moyenne et rester dans la con- 
dition de mélange et de variété adoptée du reste par 
tous ceux qui les ont édités antérieurement . Il y a , 
en effet, avantage pour la lecture à ne pas mettre 
ensemble tous les bons y parce qu'alors tous les mau- 
vais se seraient trouvés réunis , à mêler les longs et 
les courts pour que chaque volume en ait un nombre 
à peu prés égal, à éparpiller les Fabliaux grossiers 
parce que groupés ils formeraient un ensemble insou- 
tenable, et que, si un éditeur est forcé de les subir, il 
n'a pas à en aggraver l'impression en les mettant à la 
suite l'un de l'autre, comme ont fait certains éditeurs 
pour les pires épigrammes de Martial. L'ordre en 
réalité ne pouvait, je crois, s'établir dans ce recueil 
autrement que d'une façon presque matérielle, par une 
sorte de proportion et d'équilibre entre les courts et 
les longs, entre les bons et les mauvais. Comme ce 
sont particuliérement des pièces séparées et sans au- 
cune liaison, un ordre logique y est moins important 
qu'ailleurs ; plus meme on chercherait à vouloir l'é- 
tablir, moins on serait sûr d'en trouver un qui fût sor- 
tis faisant, moins on serait sûr de pouvoir le suivre, par 
cette bonne raison qu'il y a vraiment impossibilité. 

Cesçra donc, comme le porte le titre, aussi complè- 
tement que possible, mais simplement un recueil 
de textes ; le premier volume n'a pas de variantes 

parce que les pièces qui y sont contenues ne se trou - 
vent que dans un seul manuscrit; dans les suivants , 
selon que les Fabliaux se trouveront dans deux ou 
dans trois, ce qui n'est pas fréquent, les variantes se- 
ront réunies à la fin du volume . C'est aussi cette con- 
dition, la plus simple et la plus exécutable y d'être un 
recueil de textes, qui en a fait retrancher volontaire- 
ment tout l'appareil d'un commentaire d'histoire lit- 
téraire qui eût été insuffisant ou beaucoup trop 
développé. Les Fabliaux ne sont autre chose que des 
contes; et les contes, qui se remanient et se repro- 
duisent incessamment, n'ont de valeur nouvelle que ^ 
par la forme et la mise en oeuvre; ils se transmettent t 
et se retrouvent partout, dans le temps comme dans 
l'espace, aussi bien à la même époque qu'en remontant 
et en descendant. Il y a sur ce point déjà trop de 
textes et d'études pour , à moins d'un travail nou- 
veau, énorme, et qui serait d'autanhplus intéressant 
qu'il serait général et s'adresserait à l'ensemble sans 
se tenir à un recueil de contes ni à un auteur en par- 
ticulier, faire autre chose qu'une compilation sans 
saveur et sans utilité. Indiquer ce qui a passé dans 
Boccace ou dans La Fontaine est inutile; mais signa- 
ler, même par un simple renvoi, toutes les ressem- 
blances avec les conteurs orientaux de toutes les épo- 
ques, toutes ou même seulement les principales 
ressemblances ou imitations des conteurs européens 

postérieurs , ce serait faire l'histoire non pas seule- 
ment des conteurs français, mais bien plus encore de 
tous les Novellieri italiens . Être complet est impos- 
sible, être incomplet est inutile, et, dans une annotation 
nécessairement courte, on en dirait beaucoup moins 
que dans les livres, trop nombreux pour que je puisse 
même les rappeler dans cet avertissement, où Von a 
commencé de s'occuper de la filiation et de la trans- 
mission des contes ou plutôt de leurs analogies . 

Les ressemblances ou, si Von veut, les coïncidences 
sont frappantes, mais la distinction successive des 
dates et surtout [les généalogies réelles et prochaines 
sont beaucoup moins sûres . Ce serait la recherche la 
plus importante et l'affirmation la plus profitable ; 
mais, la plupart du temps, en dehors de ce qui est la 
littérature européenne moderne postérieure à l'impri- 
merie, cette source vraiment directe et positive est, et 
sera peut-être toujours, à peu prés impossible à éta- 
blir pour nos Fabliaux. 

Assurément beaucoup de contes, tous les contes 
peut-être, viennent de l'Orient, et on les y retrouve 
plus ou moins; mais assurément aussi les auteurs de 
nos Fabliaux ne les ont pas pris directement à l'O- 
rient, qui, en dehors de quelques produits naturels, ou 
manufacturés, et transportables en nature à l'état de 
marchandises, a été, quoi qu'on en dise très-légère- 
ment, presque aussi complètement ignoré après 

qu'avant les Croisades. Ce qui doit être l'origine des 
Fabliaux , ce sont des recueils de petits contes écrits en 
latin , et nous en possédons fort peu , surtout avec une 
date certaine. On peut en particulier croire que les 
Gesta Romanorum, à part , bien entendu , les mora- 
lisations qui me semblent évidemment ajoutées et très- 
postérieures au texte, sont bien plus anciens qu'on 
ne le pense ; ils sont évidemment postérieurs aux 
légendes des Mirabilia Urbis Romæ, mais doi- 
vent encore appartenir, au moins originairement, à 
ces quelques siècles du premier Moyen Age par le 
plus étrange oubli et la perversion la plus singulière 
des faits, des noms et des idées les plus vulgaires de 
l'antiquité ; il y a là un reste et un fonds de contes bar- 
bares dont nous ne possédons presque plus rien et où 
les Fabliaux avaient leur racine peut-être plus directe 
que dans l'Orient. Et même celui-ci est venu trouver 
l'Europe, mais par plus d'intermédiaires qu'on ne le 
dit d'ordinaire. Les premiers sont les Arabes, mais 
ils n'eussent pas suffi ; le second et vrai intermé- 
diaire, c'est le peuple cosmopolite par excellence et 
le seul qui le fut au Moyen Age, c'est-à-dire les Juifs, 
orientaux eux -mêmes d'esprit et de tradition, qui 
seuls savaient l'arabe et qui seuls pouvaient le tra- 
duire en latin, la langue unique et générale par le 
canal de laquelle un conte aussi bien qu'une idée 
pouvait entrer dans le courant européen. Une trace 

bien curieuse et bien positive , c'est la DisciplinaJcle- 
ricalis de Pierre Alphonse, et le cadre comme les ré- 
cits des histoires des Sept Sages ont dû être transmis 
par les Juifs encore plus que par les Grecs , qui ont 
eu si peu d'influence sur notre vrai Moyen Age. En 
même temps , il y a sur ce point toute une recherche à 
faire dans le Talmud ; il renferme , écrivait rapide- 
ment M. Deutsch et sans y attacher d'importance, 
beaucoup d'historiettes qu'on retrouve dans les con- 
teurs du Moyen Age . Il faut des connaissances toutes 
spéciales pour étudier le Talmud à quelque point de 
vue que ce soit, mais il serait digne d'un hébraisant 
érudit de s'attacher à ce filon et d'en établir l'impor- 
tance. La solution de la question, c'est-à-dire le vrai 
passage des contes orientaux en Europe, est peut - 
êtfe là tout entier. S'ils se trouvent dans le Talmud 
aussi bien qu'en Perse ou dans l'Inde, c'est le Tal- 
mud qui les aura conservés chez les Juifs, et ce sont 
eux qui, en les écrivant en latin, en ont donné à 
l'Europe le thème et la matière. 

Maintenant il est à remarquer qu'une fois écrits 
en français et en vers, à l'état individuel de pièces 
séparées ayant chacune une existence propre, une 
longueur personnelle/ variable et plus développée 
que dans un recueil de contes, les Fabliaux sont 
devenus une forme qui reste particulière à la France. 

L'Espagne et l'Allemagne, dont l'une a imité et 

dont l'autre a traduit nos grands poèmes, n'ont pas 
acclimaté chez elles nos Fabliaux et n'en possèdent 
pas qui leur soient particuliers. Si l'Angleterre en a 
profité, non pas seulement en les imitant comme a 
fait Chaucer, mais en en écrivant elle-même quel- 
ques-uns en anglo-normand, ils n'y ont pas la 
même importance que chez nous. L'Italie en a profité 
aussi, et Boccace en a rapporté des bords de la Seine 
sur ceux de l'Arno, mais il est rentré dans le cadre 
et dans la forme de ces recueils latins maintenant 
perdus et qui devaient encore exister de son temps ; il 
est revenu d'un côté à la prose, de l'autre à la briè- 
veté des récits, à leur pondération équilibrée, et son 
exemple a entraîné tous les auteurs italiens dont il 
est le maître et le modèle. Autrement dit, l'Italie a 
des contes et des conteurs, mais en prose, et ce qu'il 
peut y avoir de contes italiens écrits en stances ne 
sont que de petits poèmes, mais sans être davantage 
ce que chez nous ont été les Fabliaux. 

Du reste ils n'ont pas chez nous duré plus de deux 
siècles sous la forme nouvelle et originale qui leur est 
et qui nous est vraiment propre. Lorsque l'élément 
comique, après avoir été d'abord un détail pour re- 
poser de la gravité des Mystères, après s'y être 
étendu jusqu'à y passer à l'état d'intermède, s'est 
détaché du drame religieux et est devenu, non pas 
la Comédie, mais cependant une vraie pièce de 

théâtre et ce qui s'est appelé la Farce , celle-ci a 
tué le Fabliau ; elle lui a tout pris, ses sujets et ses 
personnages ainsi que son esprit et son ton lui- 
même . Comme le Fabliau , la Farce n'est pas autre 
chose, je ne dirai pas qu'une action, mais qu'une si- 
tuation unique prise dans la vie commune et du côté 
de la moquerie . Le Fabliau avait plus dialogué que 
le Conte; la Farce se débarrasse du récit et le met tout 
entier en dialogue. C'est si bien le même esprit, les 
mêmes visées, les mêmes auteurs, que du moment où, 
pour préparer le retour à la Comédie, la Farce 
a fait rire nos pires en se moquant d'eux à la fa- 
çon du Fabliau, c'est-à-dire au quinziéme siicle, il 
n'y a plus de Fabliaux; ils sont morts, ou pour mieux 
dire ils se sont métamorphosés pour revivre sous une 
nouvelle forme. Seulement, comme le conte ne peut pas 
périr, avec les Cent nouvelles et les recueils du XVI e 
siicle il est, à la suite de Boccace et des Italiens, 
revenu à la prose, à la condition de recueil, et par elle 
à une briiveté maintenue d'une façon à peu pris 
égale. L'imprimerie a été aussi une raison pour l'em- 
pêcher de reprendre sa forme versifiée, plus naturelle 
à la récitation publique que la prose, qui se lit plutôt 
parce que celle-ci ne reste pas dans la mémoire 
d'une façon assez sûre pour se dire facilement. 

En tout cas, depuis la seconde moitié du XIL sii- 
cle, où il s'est essayé et développé, jusqu'à la fin 

du XIV e , le Fabliau a vécu en France d'une vie pro- 
pre , et c'est chez lui et chez lui seul que pendant le 
même temps se trouve presque tout l'esprit comique. 
Leur meilleur historien en a dit à un endroit : « Il est 
« permis de désirer encore une édition collective 
« des Fabliaux, rigoureusement revue sur les ma- 
« viuscrits, correcte, méthodique, bornée au seul 
« genre des contes, enrichie et non surchargée 
« d’éclaircissements, de gloses, de parallèles avec 
« les conteurs des divers pays et qui apprenne à la 
« France quel rang elle occupait dans la poésie 
« narrative au XIII e siècle. » 

J'ai indiqué les raisons qui m'empêchent de tenter 
un ordre méthodique et de faire cette glose, pour la- 
quelle, à mon sens, les vrais matériaux, c'est-à-dire 
les sources directes et prochaines, ou manquent ou ne 
sont pas encore explorées . Je me borne, je le répété, à 
donner, aussi bien que je le pourrai , l'édition collec- 
tive des textes, bornée au seul genre des contes et re- 
vue sur les manuscrits, dont, il y a déjà seize ans, 
le savant M. Victor Leclerc signalait la nécessité et 
qu'il appelait de ses vaux. 

Anatole de M ONT A ICI. ON. 

I 

DES DEUX BORDEORS RIBAUZ. 

F. Fr., 191 5 a, f. 69 verso. 



iva! quar lai ester ta jangle : 
Si te va séoir en cel angle , 
Nos n’avons de ta jangle cure, 
Quar il est raison et droiture 
Par tôt le mont, que cil se taise 
Qui ne sait dire riens qui plaise. 
Tu ne sez vaillant .II. festuz. 

Com tu es ore bien vestuz 
De ton gaaignaige d'oan I 
Vois quiex sollers de cordoan, 

Et com bones chauces de Bruges! 

Certes, ce n’est mie de druges 
Que tu es si chaitis et las. 

Ge cuit bien, par S. Nicolas, 

Fabl. I 1 

Que tu aies faim de forment. 
Conment es tu si povrement ? 

Que ne gaaignes tu deniers ? 

Tu es ci un granz pautoniers : 

Tu n’es pas mendre d’un frison. 

Or déusses en garnison 
Avoir .II. porpoinz endossez, 

Ou à un cureur de fossez 
Déusses porter une hôte, 

Tant que d’amone povre cote 
Péusses iluec amender. 

Mais tu aimes mielz truander, 
Lechieres, que estre à hennor. 

Or esgardez, por Dieu, seignor, 
Cils homs, com richement se prueve 
Jamais, à nul jor, robe nueve 
N’a u, pour chose que il die. 

Or esgardez quel hiraudie 
Il s’est iluec entorteilliez. 

Moult est or bien apareilliez 
De quant tel chaitis doit avoir. 

Si t’aïst Diex, or me di voir : 

Quiex homs es tu, or me di quiex. 
Tu n’es mie menesterex, 

Ne de nule bone œuvre ovrieis ; 

Tu sanbles un vilains bouvieis, 

Ausi contrefez corne un bugles; 

Tu sanbles un meneur d’avugles 
Miels que tu ne faces autre home. 
Ge ne pris pas I . trox de pome 



Digitized by LaOOQle 




4$ DES DEUX BORDÉORS* 3 

Ne toi ne tôt quanques tu as. 

Se Diex t’aïst, s’onques tu as 
Onques nul home si te tue, 

Que tu ne valz une letue, 

Ne chose que tu saiches faire. 

Pour Dé, si te devroies taire; 

Ne dois pas parler contre moi. 

Que t’ai-ge dit ? or me di quoi ? 

Tu ne sez à nul bien repondre; 

Pour ce si te devroit on tondre 
Tantôt autresi corne un sot. 

Tu ne sez dire nul bon mot 
Dont tu puisses en pris monter ; 

Mais ge sai aussi bien conter, 

Et en roumanz et en latin, 

Aussi au soir corne au matin, 

Devant contes et devant dus, 

Et si resai bien faire plus 
Quant ge sui à cort et à feste, 

Car ge sai de chançon de geste. 

Cantères sui qu’el mont n’a tel : 

Ge sai de Guillaume au tinel, 

Si com il arriva as nés, 

Et de Renoart au cort nés 
Sai-ge bien chanter com ge vueil, 

Et si sai d’Aïe de Nantueil 
Si com ele fu en prison ; 

Si sai de Garins d’Avignon, 

Qui moult estore bon romans ; 

Si sai de Guion d’Aleschans 

Et de Vivien de Bourgogne ; 

Si sai de Bernart de Saiaoigne 
Et de Guiteclin de Brebant ; 

Si sai d’Ogier de Montaubant, 

Si com il conquist Ardennois; 

Si sai de Renaut le Danois; 

Mais de chanter n’ai ge or cure. 

Ge sai des romanz d’aventure, 

De cels de la réonde Table, 

Qui sont à oïr delitable. 

De Gauvain sai le mal parler. 

Et de Quex le bon chevalier; 

Si sai de Perceval de Blois; 

De Pertenoble le Galois 
Sai ge plus de .XL. laisses; 

Mais tu, chaitif, morir te laisses 
De mauvaitié et de paresce; 

En tôt le monde n’a proesce 
De quoi tu te puisses vanter; 

Mais ge sai aussi bien conter 
De Blancheflor comme de Floire; 

Si sai encor moult bon estoire , 

Chançon moult bone et anciene; 

Ge sai de Tibaut de Viane; 

Si sai de Girart d’Aspremont. 

Il n’est chançon en tôt le mont 
Que ge ne saiche par nature ; 

Grant despit ai com tel ordure 
Com tu es, contre moi parole. 

Sez tu nule riens de citole, 

Ne de viele ne de gigue? 

Tu ne sez vaillant une figue. 

De toi n’est il nus recouvriers; 

Mais ge sui moult très bons ovriers , 
Dont ge me puis bien recouvrer; 

Se de ma main voloie ovrer, 

Ansi com ge voi mainte gent, 

Ge conquerroie assez argent; 

Mais à nus tens ge ne fas œuvre. 

Ge suis cil qui les maisons cueuvre 
D’ués friz, de torteax en paele ; 

Il n’a home jusqu’à Neele 
Qui mielz les cuevre que ge faz. 

Ge sui bons seignerres de chaz, 

Et bons ventousierres de bués ; 

Si sui bons relierres d’ués, 

Li mieldres qu’en el monde saiches. 

Si sai bien faire frains à vaches 
Et ganz à chiens, coifes à chièvres. 

Si sai faire haubers à lièvres, 

Si forz qu’il n’ont garde de chiens. 

Il n’a el monde, el siecle, riens 
Que ge ne saiche faire à point : 

Ge sai faire broches à oint 
Mielz que nus hom qui soit sor piez; 
Si faz bien forreax à trepiez 
Et bones gaines à sarpes, 

Et se ge avoie .II. harpes, 

Ge ne! lairai que ne vos die, 

Ge feroie une meloudie 

Ainz ne fu oïe si grantz. 

Et tu, diva, di, fax noienz, 

Tu ne sai pas vaillant un pois. 

Ge connoi force bons borgois 
Et toz les bons sirjanz du monde; 

Ge connois Gautier Trenchefonde, 

Si connois Guillaume Grosgroing, 
Qui assomma le buef au poing. 

Et Trenchefer, et Rungefoie, 

Qui ne doute home qu’il voie; 
Mache-Buignet et Guinement. 

Et tu, connois tu nule gent 
Qui onques te faïssent bien ? 

Nenil, voir, tu ne connois rien 
Qui riens vaille en nulle saison. 

Or me di donc pour quel raison 
Tu te venis ici enbatre. 

Près va que ne te faz tant batre 
P’un tinel ou d’un baston gros, 

Tant que tu fusses ausi mox 
Com une coille de mouton. 

Ains mais, por la croiz d’un bouton, 
N’oï parler de tel fouet. 

Vez quel vuidéor de brouet, 

Et quel humerre de henas I 
A bien poi se tient que tu n’as 
Du mien, se ne fust pas pechié; 

Mais il ne m’ert jà reprouchié 
Que tel chétif fiere ne bâte, 

Quar trop petit d’ennor achate 

Qui sur tel chétif met sa main ; 

Mais se tu yenoies demain 
Entre nos qui somes de geste, 

Tu te plaindroies de la feste. 

Or t’en va, beax amis, va t’en : 

Esté avons en autre anten. 

Fu de ci, si feras que saiges, 

Ou tu auras parmi les naiges 
D’une grosse aguille d’acier; 

Nos ne t’en volons pas chacier 
Vilenement par nostre honte : 

Nos savons bien que henor monte. 

La response de l’un des II Kibauz. 

Tu m’as bien dit tôt ton voloir : 

Or te ferai apercevoir 
Que ge sai plus de toi assez, 

Et si fu mieldres menestrez 
De toi ; moult me vois merveillant, 

Nel dirai pas en conseillant, 

Ainz vueil moult bien que chacun l’oie , 
Se Diex me doint henor et joie, 

De tex menesterex bordons 
A qui en done moult beaux dons 
A haute Cort menuement; 

Qui bien sor dit et qui bien ment, 

Cil est sires des chevaliers ; 

Plus donnent ils as mal parliers, 

As cointereax, as mentéors, 

Qu’ils ne font as bons trovéors 
Qui contruevent ce que il dient 
Et qui de nului ne mesdient. 

Assez voi souvent maint ribaut 
Qui de parler se font si baut 
Que ge en ai au cueur grant ire. 

Et tu, bordons, que sés tu dire, 

Qui por menesterel te contes ? 

Sés tu ne beax diz ne beax contes 
Pourquoi tu doies riens conquerre ? 

De quoi sers tu aval la terre ? 

Ce me devroies tu retraire. 

Ge te dirai que ge sai faire : 

Ge sui jougleres de vièle ; 

Si sai de muse et de frestèle 
Et de harpe et de chifonie, 

De la gigue, de l’armonie; 

Et el salteire et en la rote 
Sai-je bien chanter une note; 

Bien sai joer de l’escanbot 
Et faire venir l’escharbot 
Vif et saillant dessus la table, 

Et si sai meint beau geu de table 
Et d’entregiet et d’arrumaire 
Bien sai un enchantement faire ; 

Ge sai moult plus que l’en ne cuide, 
Quant g’i vueil mestre mon estuide, 

Et lire et chanter de clergie, 

Et parler de chevalerie, | 

Et les prudhomes raviser, 

Et lor armes bien deviser. 

Ge connois Monseignor Hunaut 
Et Monseignor Rogier Ertaut, 

Qui porte un escu à quartiers; 
Tosjors est-il sains et entiers, 

Quar onques n’i ot cop féru. 

Ge connois Monseignor Bégu, 

Qui porte un escu à breteles 
Et sa lance de .II. ateles 
Au tournoiement, à la haie; 

C’est li hons du mont qui mielz paie 
Menesterex à haute feste. 

Si connois Renaut Brise-teste, 

Qui porte un chat en son escu ; 

Cil a u maint tornoi vaincu; 

Et Monseignor Giefroi du Maine, 
Qui tosjors pleure au diemaine ; 

Et Monseignor Gibout Cabot, 

Et Monseignor Augis Rabot, 

Et Monseignor Augier Poupée, 

Qui à un seul coup de s’espée 
Coupe bien à un chat l’oreille. 

A tozvos sembleroit merveille 
Se ceus voloie raconter 
Que ge conois dusqu’à la mer. 

Ge sai plus de toi quatre tanz : 

Ge connoi toz les bons serjanz. 

Les bons chanpions affaitiez; 

Si en doi estre plus proisiez. 

Ge connois Hebert Tue-Buef, 

FABL. I 2 

Qui à un seul coup brise un huef; 
Arrache-Cuer et Runge-Foie, 

Qui ne doute home que il voie, 

Et Heroart et Dent de Fer, 

Et Hurtaut et Tierry d’Enfer, 
Ahat-Paroi, fort pautonier, 

Et Jocelin Torne-Mortier, 

Et Ysenbart le Mauréglé , 

Et Espaulart, le fils Raiché, 

Et Quauquelin Abat-Paroi, 

Et Brise-Barre et Godefroi, 

Et Osoart et Tranche-Funde, 

Et tos les bons sirjans du monde, 

Et deçà et delà la mer 
Vous sauroie bien aconter. 

Ge sai tan et si sui itex 
Ge connois toz les menestrex, 

Cil qui sont plus amé à cort 
Dont li granz renons partot cort. 

Ge connois Hunbaut Tranchecoste 
Et Tiecelin, et Porte-Hotte, 

Et Tome-Enfine et Brisevoire, 

Et Bornicant, ce est la voire, 

Ef Fierabras et Tuterel, 

Et Male Branche et Mal-Quarrel, 
Songe-Feste à la grant vièle, 

Et Grimoart qui chalemèle ; 

Tirant, Traiant et Enbatant 
Des menestrex connois itant. 

Qui me vorroit mestre à essai, 

Que plus de mil nomer en sai. 

Ge sai bien servir un prudome, 

Et de beax diz toute la some; 

Ge sai contes, ge sai flabeax; 

Ge sai conter beax diz noveax, 
Rotruenges viez et noveles, 

Et sirventois et pastoreles. 

Ge sai le flabel du Denier, 

Et du Fouteor à loier, 

Et de Gobert et de dame Erme, 
Qui ainz des els ne plora lerme, 
Et si sai de la Coille noire ; 

Si sai de Parceval l’estoire, 

Et si sai du Provoire taint 
Qui o les crucefiz fu painz; 

Du Prestre qui menja les meures 
Quant il devoit dire ses heures ; 

Si sai Richalt, si sai Renart, 

Et si sai tant d’enging et d’art. 

Ge sai joer des baasteax 
Et si sai joer des costeax, 

Et de la corde et de la fonde. 

Et de toz les beax giex du monde. 
Ge sai bien chanter à devise 
Du roi Pépin de S. Denise; 

Des Loherans tote l’estoire 
Sai-ge par sens et par mémoire; 
De Charlemaine et de Roulant 
Et d’OMvier le conbatant. 

Ge sai d’Ogier, ge sai d’Aimmoin 

Et de Girart de Roxillon, 

Et si sai du roi Loeis, 

Et de Buevon de Conmarchis 
De Foucon et de Renoart, 

De Guielin et de Girart, 

Et d’Orson de Beauvez la some ; 

Si sai de Florence de Rome, 

De Ferragu à la grant teste ; 

De totes les chançons de geste 
Que tu sauroies aconter 
Sai ge par cuer dire et conter; 

Ge sai bien la trompe bailler, 

Si sai la chape au cul tailler, 

Si sai porter consels d’amors 
Et faire chapelez de flors 
Et çainture de druerie 
Et beau parler de cortoisie 
A ceus qui d’amors sont espris, 

Et tu donc cuides avoir pris! 

Ne parle mais là ou ge soie. 
Mais fùi de ci et va ta voie. 

Va aprendre, si feras bien, 

Qui, contre moi, ne sez tu rien. 

Beax seignor, vos qui estes ci, 
Qui nos parole avez oï, 

Se j’ai auques mielz dit de li, 

A toz ge vos requier et pri 
Que le metez fors de céanz, 

Qui bien pert que c’est .1. noiehz. 

Explicit des Al. Troveors. 

Manuscrit F. Fr, n° 837, fol. 234 v # à 240 r°. 



eignor, se vous volez atendre 
Et . 1 . seul petitet entendre, 

J à de mot ne vous mentirai, 
Mès tout en rime vous dirai 
D’une aventure le fablel. 

Jadis avint à .1. chastel, 

Mès le non oublié en ai, 

Or soit aussi comme à Douay, 

.1. borgois i avoit manant. 

Qui du sien vivoit belemant. 

Biaus hom ert, et de bons amis. 

Des borgois toz li plus eslis, 

Mès n’avoit mie grant avoir; 

Si s’en savoit si bien avoir 
Que moult ert créuz par la vile. 

11 avoit une bele fille, 

Si bele que c’ert uns delis. 

Et, se le voir vous en devis, 

Je ne cuit qu’ainz féist Nature 
Nule plus bele créature. 

De sa biauté n’ai or que fère 
A raconter ne à retrère, 

Quar, se je mesler m’en voloie, 
Assez tost mesprendre i porroie; 
Si m’en vient miex tère orendroit 
Que dire chose qui n’i soit. 

En la vile avoit .1. boçu, 
Onques ne vi si malostru ; 

De teste estoit moult bien garnis 
Je cuit bien que Nature ot mis 
Grant entencion à lui fère. 

A toute riens estoit contrère ; 
Trop estoit de laide faiture; 
Grant teste avoit et laide hure, 
Cort col, et les espaules lées, 

Et les avoit haut encroées. 

De folie se penecoit 
Qui tout raconter vous voudrait 
Sa façon; trop par estoit lais. 
Toute sa vie fu entais 
A grant avoir amonceler; 

Por voir vous puis dire et conter, 
Trop estoit riches durement, 

Se li aventure ne ment. 

En la vile n’ot si riche homme; 
Que vous diroie ? c’est la somme 
Du boçu, cornent a ouvré. 

Por l’avoir qu’il ot amassé 
Li ont donée la pucele 
Si ami, qui tant estoit bele; 

Mès, ainz puis qu’il l’ot espousée 
Ne fu il .1. jor sanz penssée, 

Por la grant biauté qu’ele avoit; 
Li boçus si jalous estoit 
Qu’il ne pooit avoir repos. 

Toute jor estoit ses huis clos; 

Jà ne vousist que nus entrast 
En sa meson, s’il n’aportast, 

Ou s’il emprunter ne vousist : 
Toute jor à son sueil séist, 

Tant qu’il avint à un Noël 
Que .III. boçu menesterel 
Vindrent à lui où il estoit; 

Se li dist chascuns qu’il voloit 
Fere cele feste avoec lui, 

Quar en la vile n’a nului 
Où le déussent fere miex, 

Por ce qu’il ert de lor pariex, 

Et boçus ausi corne il sont. 

Lors les maine li sire amont, 

Quar la meson est à degrez; 

Li mengiers estoit aprestez; 

Tuit se sont au disner assis, 

Et, se le voir vous en devis, 

Li disners est et biaus et riches : 

Li boçus n’ert avers ne chiches, 
Ainz assist bien ses compaignons; 
Pois au lart orent et chapons. 

Et, quant ce vint après disner, 

Si lor fist li sires doner, 

Aus .III. boçus, ce m’est avis, 
Chascun .XX. sols de parisis, 

Et après lor a deffendu 
Qu’il ne soient jamès véu 
En la meson, ne el porpris; 

Quar, s’il i estoient repris, 

Il auroient .1. baing cruel 
De la froide eve du chanel. 

La meson ert sor la rivière, 

Qui moult estoit granz et plenière ; 
Et, quant li boçu l’ont oï, 

Tantost sont de l’ostel parti 
Volentiers, et à chière lie, 

Quar bien avoient emploie 
Lor journée, ce lor fu vis. 

Et li sires s’en est partis, 

Puis est deseur le pont venuz. 

La dame, qui ot les boçuz 
Oï chanter et solacier, 

Les fist toz .III. mander arrier, 
Quar oïr les voloit chanter; 

Si a bien fet les huis fermer. 

Ainsi com li boçu chantoient 
Et o la dame s’envoisoient, 

Ez-vos revenu le seignor, 

Qui n’ot pas fet trop lonc demor; 
A Puis apela fierement. 

La dame son seignor entent, 

A la voiz le conut moult bien ; 

Ne sot en cest mont terrien 

Que péust fère des boçuz, 

Ne comment il soient repus. 

.1. chaaliz ot lez le fouier. 

C’on soloit fère charriier; 

El chaaliz ot .III. escrins. 

Que vous diroie ? c’est la fins. 

En chascun a mis .1. boçu. 
Es-vous le seignor revenu, 

Si s’est delez la dame assis, 

Qui moult par séoit ses défis; 
Mès il n’i sist pas longuement ; 
De léenz ist, et si descent 
De la meson, et si s’en va. 

A la dame point n’anuia 
Quant son mari voit avaler. 

Les boçus en vout fère aler, 
Qu’ele avoit repus ès escrins; 

Mès toz .III. les trova estins, 
Quant ele les escrins ouvri. 

De ce moult forment s’esbahi, 
Quant les .III. boçus mors trova; 
A l’uis vint corant, s’apela 
.1. porteur qu’ele a avisé; 

A soi l’a la dame apelé. 

Quant fi bachelers l’a oie, 

A fi corut; n’atarja mie. 

« Amis, dist-ele, enten à moi : 

Se tu me veus plevir ta foi 
Que tu jà ne m’encuseras 
D’une rien que dire m’orras, 

Fabl. i 3 

Moult sera riches tes loiers ; 

.XXX. livres de bons deniers 
Te donrai, quant tu l’auras fet. » 
Quant li portères ot tel plet, 

Fiancié li a volentiers, 

Quar il covoitoit les deniers, 

Et s’estoit auques entestez; 

Le grant cors monta les degrez. 

La dame ouvri l’un des escrins : 

« Amis, ne soiez esbahis, 

Cest mort en l’eve me portez, 

Si m’aurez moult servi à grez. » 

.1. sac li baille, et cil le prant; 

Le boçu bouta enz errant, 

Puis si l’a à son col levé ; 

Si a les degrez avalé ; 

A la riviere vint corant; 

Tout droit sor le grant pont devant, 
En l’eve geta le boçu ; 

Onques n’i a plus atendu, 

Ainz retorna vers la meson. 

La dame a ataint du leson 
L’un des boçus à moult grant paine ; 
A poi ne li failli l’alaine; 

Moult fu au lever traveillie; 

Puis s’en est .1. pou esloingnie. 

Cil revint arrière eslessiez ; 

« Dame, dist-il , or me paiez; 

Du nain vous ai bien délivrée. 

— Por quoi m’avez-vous or gabée, 

Dist cele, sire fols vilains ? 

Jà est ci revenuz li nains; 

Ainz en l’eve ne le getastes; 

Ensamble o vous le ramenastes. 

Véz le là, se ne m’en créez. 

— Comment, ,C. déables mauféz, 

Est-il donc revenuz céanz ? 

Por lui sui- forment merveillanz; 

Il estoit mors, ce m’est avis; 

C’est un déables antecris, 

Mais ne li vaut, par saint Remi. » 

A tant l’autre boçu saisi, 

El sac le mist, puis si le lieve 
A son col, si que poi li grieve ; 

De la meson ist vistemant : 

Et la dame tout maintenant 
De l’escrin tret le tiers boçu ; 

Si l’a couchié delez le fu; 

Atant s’en est vers Puis venue. 

Li porterres en l’eve rue 
Le boçu la teste desouz : 

« Alez, que honis soiez-vous,. 

Dist-il, se vous ne revenez. » 

Puis est le grant cors retornez, 

A la dame dist que li pait. 

Et cele, sanz nul autre plait, 

Li dist que bien li paiera. 

Atant au fouier le mena, 

Ausi com se rien ne séust 
Du tiers boçu qui là se jut. 

« Voiés, dist-ele, grant merveille. 
Qui oï aine mès la pareille ? 

Revéz là le boçu où gist. » 

Li bachelers pas ne s’en rist, 

Quant le voit gésir lès le fu. 

« Voiz, dist-il, par le saint cueur bu, 
Qui aine mès vit tel menestrel ? 

Ne ferai-je dont huimès el 
Que porter ce vilain boçu ? 

Toz jors le trais ci revenu, 

Quant je l’ai en l’eve rué. » 

Lors a le tiers ou sac bouté ; 

A son col fierement le rue ; 

D’ire et de duel, d’aïr tressue. 

A tant s’en torne iréement ; 

Toz les degrez aval descent; 

Le tiers boçu a descarchié ; 

Dedenz l’eve l’a balancié : 

« Va-t’en, dist-il, au vif maufé, 
Tantt’averai hui conporté; 

Se te voi mès hui revenir, 

Tu vendras tart au repentir. 

Je cuit que tu m’as enchanté; 

Mès, par le Dieu qui me fist né, 

Se tu viens meshui après moi 
Et je trais baston ou espoi, 

Jel te donrai el haterel, 

Dont tu auras rouge bendel. » 

A icest mot est retornez, 

Et fust en la meson montez; 

Ainz qu’éust les degrez monté, 

Si a derrier lui regardé, 

Et voit le seignor qui revient. 

Li bons bon pas à geu nel tient; 

De sa main s’est trois foiz sainiéz, 
Nomini Dame Diex aidiéz; 

Moult li anuie en son corage. 

« Par foi, dist-il, cis a la rage 
Qui si près des talons me siut 
Que par poi qu’il ne me consiut. 

Par la roele saint Morant, 

11 me tient bien por païsant, 

Que je nel puis tant comporter 
Que jà se vueille déporter 
D’après moi adès revenir. » 

Lors cort à ses deux poins sesir 
.1. pestel qu’à l’uis voit pendant, 

Puis revint au degré corant. 

Li sires ert jà près montez : 

« Comment, sire boçus, tornez ? 

Or me samble ce enresdie ; 

Mès, par le cors sainte Marie, 

Mar retornastes ceste part ; 

Vous me tenez bien por musart. » 
Atant a le pestel levé, 

Si l’en a .1. tel cop doné 

Sor la teste, qu’il ot moult grant. 

Que la cervele li espant ; 

Mort l’abati sor le degré , 

Et puis si l’a ou sac bouté ; 

D’une corde la bouche loie ; 

Le grand cors se met à la voie ; 

Si l’a en l’eve balancié 
A tout le sac qu’il ot lié; 

Quar paor avoit durement 
Qu’il encor ne l’alast sivant. 

« Va jus, dist-il, à maléur; 

Or cuit-je estre plus asséur 
Que tu ne doies revenir, 

Si verra l’en les bois foillir. » 

A la dame s’en vint errant; 

Si demande son paiemant, 

Que moult bien a son cornant fet. 
La dame n’ot cure de plet; 

Le bacheler paia moult bien 
.XXX. livres; n’en falut rien; 
Trestout à son gré l’a paié, 

Qui moult fu lie du marchié ; 

Dist que fet a bone jornée. 

Despuis que il l’a délivrée 
De son mari , qui tant ert lais. 

Bien cuide qu’ele n’ait jamais 
Anui, nul jor qu’ele puist vivre, 
Quant de son mari est delivre. 

Durans, qui son conte define, 
Dist c’onques Diex ne fist meschine 
C’on ne puist por denier avoir; 

Ne Diex ne fist si chier avoir. 

Tant soit bons ne de grant chierté, 
Qui voudroit dire vérité, 

Que por deniers ne soit éus. 

Por ses deniers ot li boçus 
La dame qui tant bele estoit. 

Honiz soit li hons, quels qu’il soit, 

Qui trop prise mauvès deniers, 

Et qui les fist fère premiers. 

Amen. 

Explicil des .111. Boçus menesterels. 

or remembrer et por retrère 
Les biens c’on puet de famé trère 
Et la douçor et la franchise. 

Est iceste œuvre en escrit mise ; 
Quar l’en doit bien ramentevoir 
Les biens c’on i puet parcevoir. 

Trop sui dolenz et molt m’en poise 
Que toz li mons nés loe et proise 
Au fuer qu’eles estre déussent; 

Ha ! Diex, s’eles les cuers éussent 
Entiers et sains, verais et fors, 

Ne fust el mont si granz trésors. 

C’est granz domages et granz dels 
Quant eles ne se gardent miex : 

A poi d’aoite sont changies 
Et tost muées et plessies. 

Lor cuer samblent cochet au vent ; 

Quar avenir voit-on souvent 

Qu’en poi d’eure sont leur corages 
Muez plus tost que li orages. 

Puis qu’en semonsse m’a l’en mis 
De ce dont me sui entremis, 

Jà ne lerai por les cuivers 
Qui les corages ont divers, 

Et qui sont envieus sor ceus 
Qui les cueurs ont vaillanz et preus. 
Que ne parfornisse mon poindre 
Por moi aloser et espoindre. 

En ce lay du Vair Palefroi 
Orrez le sens Huon Leroi 
Auques regnablement descendre ; 
Por ce que réson sot entendre. 

Il veut de ses dis desploier, 

Que molt bien les cuide emploier. 

Or redit c’uns chevaliers preus, 
Cortois et bien chevalereus, 

Riches de cuer, povres d’avoir, 

Issi com vous pourrez savoir, 

Mest en la terre de Champaigne ; 
Droiz est que sa bonté empaingne 
Et la valeur dont fu espris; 

En tant mains leus fu de grant pris, 
Quar sens et honor et hautece 
Avoit, et cuer de grant proesce ; 
S’autretant fust d’avoir seurpris 
Comme il estoit de bien espris, 

Por qu’il n’empirast por l’avoir, 
L’en ne péust son per savoir, 

Son compaignon ne son pareil ; 

Et au recorder m’apareil, 

Por ce que Puevre d’un preudome 
Doit-on conter jusqu’en la some, 
Por prendre example bel et gent ; 
Cil estoit loez de la gent. 

Tout là où il estoit venuz 
Si estoit son priz connéuz, 

Que cil qui ne le connoissoient, 

Por les biens qui de lui nessoient 
En amoient la renomée. 

Quant il avoit la teste armée, 

Quant il ert au tomoiement 
N’avoit soing de dosnoiement, 

Ne de jouer à la forclose; 

Là où la presse ert plus enclose 
Se féroit tout de plain eslais. 

Il n’estoit mie aus armes lais, 

Quant sor son cheval ert couvers ; 
Ne fust jà si pleniers yvers 
Que il n’éust robe envoisie, 

S’en estoit auques achoisie 
L’envoiséure de son cuer; 

Mès terre avoit à petit fuer, 

Et molt estoit biaus ses confors. 

Plus de .CC. livres de fors 
Ne valoit pas par an sa terre ; 

Par tout aloit por son pris querre. 

Adonc estoient li boschage 
Dedenz Champaingne plus sauvage, 

Et li pais, que or ne soit. 

Li chevaliers adonc penssoit 
A une amor vaillant et bele 
D’une très haute damoisele. 

Fille ert à .1. prince vaillant; 

Richece n’alloit pas faillant 
En lui, ainz ert d’avoir molt riches, 

Et si avoit dedenz ses liches. 

.M. livres valoit bien sa terre 
Chascun an, et sovent requerre 
Li venoit on sa fille gente, 

Quar à tout le mont atalente 
La grant biauté qu’en li avoit. 

Li princes plus d’enfans n’avoit, 

Et de famé n’avoit-il mie : 

Usée estoit auques sa vie; 

En .1. bois estoit son recet; 

Environ fu granz la forest. 

L’autre chevalier dont je di 
A la damoisele entendi 
Qui fille au chevalier estoit ; 

Mès li pères li contrestoit; 

Si n’avoit cure que l’amast 
Ne que de lui le renomast. 

Li jones chevaliers ot non 
Messire Guillaume à droit non. 

En la forest ert arestanz 
Là où li anciens" mananz 
Avoit la seue forterèce 
De grant terre et de grant richèce ; 

.II. Hues otde l’un manoir 
Jusqu’à l’autre; mès remanoir 
Ne pot l’amor d’ambesdeus pars ; 

Lor penssé n’erent mie espars 
En autre chose maintenir : 

Et, quant li chevaliers venir 
Voloit à cele qu’il amoit, 

Por ce que on l’en renomoit, 

Avoit en la forest parfonde, 

Qui granz estoit à la roonde, 

Un sentier fet, qui n’estoit mie 
Hantez d’ome qui fust en vie 
Se de lui non tant seulement. 

Par là aloit celéement 
Entre lui et son palefroi, 

Sanz demener noise n’effroi, 

A la pucele maintes foiz. 

Mès molt estoit granz li defoiz, 

Quar n’i pooit parler de près; 

Si en estoit forment engrès, 

Que la cort estoit molt fort close. 

La pucele n’ert pas si ose 
Qu’ele de la porte issist fors; 

Mès de tant ert bons ses confors 
Qu’à lui parloit par mainte foiz 
Par une planche d’un defoiz. 

Li fossez est granz par defors, 

Li espinois espès et fors; 

Ne se pooient aprochier : 

La meson ert sor .1. rochier. 

Qui richement estoit fermée; 

Pont levéis ot à l’entrée, 

Et li chevaliers anciens, 

Qui engingneus ert de toz sens 
Et qui le siècle usé avoit, 

De son ostel pou se mouvoit, 

Quar ne pooit chevauchier mais, 

Ainz sejornoit léenz en pais. 

Sa fille faisoit près gaitier, 

Et devant lui por rehaitier 
Séoit, sovent ce poise li, 

Quar au déduit avoit failli 
Où son cuer ert enracinez. 

Li chevaliers preus et senez 
N’oublioit pas à li la voie ; 

Ne demande mès qu’il la voie. 

Quant il voit qu’autre ne puet estre, 
Molt revidoit sovent son estre, 

Mès ne pooit dedenz entrer. 

Cele c’on fesoit enserrer 
Ne véoit mie de si près 
Comme son cuer en ert engrès. 

Sovent la venoit revider, 

Nel pooit gueres resgarder; 

El ne se puet en cel lieu traire 
Que li chevaliers son viaire 
Péust véoir tout en apert : 

Chascuns dit bien que son cuer pert. 

Li chevaliers qui tant devoit 
Celi amer, qui tant avoit 

En li de bien à grant merveille 
Que on ne savoit sa pareille, 

Avoit .1. palefroi molt riche. 

Ainsi com li contes afiche : 

Vairs ert et de riche color; 

La sanblance de nule flor 
Ne color c’on séust descri re 
Ne saurait pas nus hom eslire 
Qui si fust propre en grant biauté, 
Sachiez qu’en nule réauté 
N’en avoit nus à icel tans 
Si bon, ne si souef portans. 

Li chevaliers l’amoit forment, 

Et si vous di veraiement 
Qu’il nel donast por nul avoir. 
Longuement li virent avoir 
Cil du pais et de la terre. 

Dessus le palefroi requerre 
Aloit sovent la damoisele 
Par la forest soutaine et bele. 

Où le sentier batu avoit 
Que nus el monde ne savoit 
Fors que lui et son palefroi. 

Ne menoit pas trop grant effroi 
Quant s’amie aloit revider; 

Molt près li convenoit garder 
Que parcéus ne fust du père, 

Quar molt li fust la voie amère. 

Toz jors menoient cele vie 
Que l’uns de l’autre avoit envie : 

Ne se pooient aaisier 
Ne d’acoler ne de baisier. 

Je vous di bien, se l’une bouche 
Touchast à l’autre, molt fust douce 
De l’acointance de ces .II. 

Par estoit molt ardanz li feus 
Qu’il ne pooit por riens estaindre ; 
Quar, s’il se péussent estraindre 
Et acoler et embrachier, 

Et l’uns l’autre ses braz lacier 
Entor les cols si doucement, 

Com volentez et penssement 
Avoient et grant desirrier. 

Nus hom ne les péust irier, 

Et fust lor joie auques parfète; 

Mès de ce ont trop grant souffrète 
Qu’il ne se pueent solacier, 

Ne li uns vers l’autre touchier. 

Petit se pueent conjoïr 
Fors que de parler et d’oïr; 

Li uns voit l’autre escharsement, 

Quar trop cruel devéement 
Avoit entre ces deus amanz. 

Ele estoit son père cremanz, 

Quar, s’il lor couvine séust, 

Plus tost mariée l’éust ; 

Et li chevaliers ne volt fère 
Chose par c’on péust deffère 
L’amor qui entr’aus .II. estoit, 

Quar l’ancien forment doutoit, 

Qui riches ert à desmesure ; 

N’i voloit querre entreprisure. 

Li chevaliers se porpenssa, 

Un jor et autre molt penssa 
A la vie qu’il demenoit, 

Quar molt sovent l’en souvenoit. 
Venu li est en son corage 
Ou soit à joie, ou soit à rage, 
Qu’à l’ancien parler ira, 

Et sa fille li requerra 
A moilüer, que que il aviegne, 
Quar il ne set que il deviengne 
Por la vie que il demaine. 
Trestoz les jors de la semaine 
Ne puet avoir ce qu’il convoite, 
Quar trop li est la voie estroite. 
.1. jor s’apresta de l’aler; 

A l’ancien ala parler 

Au leu tout droit où il manoit, 

Là où la damoisele estoit. 

Assez i fu bien recéus, 

Quar molt estoit bien connéus 
De l’ancien et de ses genz; 

Et cil, qui ert et preus et genz 
Et empariez comme vaillanz 
En qui nus biens n’estoit faillanz, 
Lui a dit : « Sire, je suis ci 
Venus; par la votre merci 
Or entendez à ma reson. 

Je sui en la vostre meson 

Venuz requerre tel afère 

Dont Diex vous lest vers moi don fère.» 

Li anciens le regarda, 

Et puis après li demanda : 

« Que est-ce dont? dites le moi; 

Je vous en aiderai, par foi , 

Se, sauve m’onor, le puis fère. 

— Oïl, Sire, de vostre afère 
Sai tant que fère le poez; 

Or doinst Diex que~vous le loez. 

— Si ferai-je, se il me siet; 

Et, se riens nule me messiet, 

Bien i saurai contredit métré ; 

Ne du doner ne du prometre 
Ne vous sauroie losengier, 

Se bien ne le vueil otroier. 

— Sire, dist-il, je vous dirai 
Quel don je vous demanderai. 

Vous savez auques de mon estre; 

Bien connéustes mon ancestre 

Et mon recet et ma meson, 

Et bien savez en quel seson 
Et en quel point je me déduis; 

En guerredon, sire, vous ruis 
Vostre fille, se il vous plest. 

Diex doinst que pensser ne vous lest 
Destorber le vostre corage 
Que vous cest don, par mon outrage 
Que j’ai requis, ne me faciez; 

Et si vueil bien que vous sachiez 

Conques ne fui jor ses acointes; 

Quar molt en fusse baus et cointes 
Se je à li parlé éusse, 

Et les granz biens aparcéusse 
De qoi ele a grant renommée. 

Molt est en cest païs amée 
Por les granz biens qui en li sont ; 

Il n’a son pareil en cest mont. 

Ce me content tuit si acointe, 

Mès à petit de genz s’acointe, 

Por ce qu’ele est céenz enclose. 

La penssée ai éu trop ose 
Quant demander la vous osai, 

Et, se je de vous le los ai 
Que m’en daingniez fère le don 
En service et en guerredon ; 

Baus et joianz forment en ière. 

Or vous ai dite ma proière, 

Responez m’en vostre plesir. » 

Li anciens, sanz nul loisir 
Et sanz conseil qu’en vousist prendre, 
Li respondi : « Bien sai entendre 
Ce que m’avez conté et dit. 

Il n’i a mie grant mesdit; 

Ma fille est bele et jone et sage 
Et pucele de grant lingnage, 

Et je suis riches vavassors, 

Estrais de nobles ancissors ; 

Si vaut bien ma terre .M. livres 
Chascun an ; ne sui pas si yvres 

Que je ma fille doner doie 
A chevalier qui vit de proie ; 

Quar je n’ai plus d’enfanz que li ; 

Si n’a pas à m’amor failli, 

Et après moi sera tout sien ; 

Je la voudrai marier bien ; 

Ne sai prince dedenz cest raine , 

Ne de ci jusqu’en Loheraine , 

Qui tant soit preudom et senez 
Ne fust en li bien assenez. 

Tels le me requist avant ier, 

N’a pas encore .1. mois entier, 

Qui de terre a .V e . livrées, 

Qui or me fussent délivrées 
Se je à ce vousisse entendre ; 

Mès ma fille puet bien atendre, ' 
Que je sui tant d’avoir seurpris, 
Qu’ele ne puet perdre son pris 
Ne le fuer de son mariage. 

Le plus haut home de lingnage 
Qui en trestout ces pais maingne, 
Ne de ci jusqu’en Alemaingne, 

Puet bien avoir, fors roi ou conte. » 
Li chevaliers ot molt grant honte 
De ce que il ot entendu : 

Il n’i a lors plus atendu, 

Ainz prist congié, si s’en repère; 
Mès il ne set qu’il puisse 1ère, 

Quar amors le maine et destraint, 
De qoi molt durement se plaint. 

La pucele sot l’escondit 
Et ce que ses pères ot dit; 

Dolente en fu en son corage. 
S’amor n’estoit mie volage, 

Ainz ert envers celui entire 
Assez plus c’on ne sauroit dire. 
Ainz que cil s’en fust reperiez, 

Qui de grant duel estoit iriez, 
Parlèrent par defors ensamble; 
Chascuns a dit ce qu’il li samble. 

Li chevaliers li a conté 
La novele qu’il a trové 
A son père et la descordance : 
c( Damoisele gentil et franche, 

Dist \i chevaliers, que ferai? 

La terre, ce cuit, vuiderai; 

Si m’en irai toz estraiers, 

Quar alez est mes desirriers ; 

Ne porrai à vous avenir, 

Ne sai que puisse devenir : 

Mar acointai la grant richoise 
Dont vostre pères si se proise ; 
Miex vous amaisse à mains de pris,, 
Quar vostre père éust bien pris 
En gré ce que je puis avoir, 

S’il ne fust si riches d’avoir. 

— Certes, fet-ele , je voudroie 
Avoir assez mains que ne doie, 

S’il fust selonc ma volenté ; 

Sire, s’à la vostre bonté 

Vousist mon père prendre garde, 

Par foi , n’éusse point de garde 
Que vous à moi n’avenissiez, 

Et qu’à son acort ne fussiez; 

S’il contrepesast vo richece 
Encontre vostre grant proece, 

Bien déust graer le marchié. 

Mès il a de cuer sens chargié; 

Il ne veut pas ce que je vueil, 

Ne se deut pas où je me dueil. 

S’il s’accordast à ma penssée, 

Tost fust la chose créantée; 

Mès cuers qui gist en la viellèce 
Ne pensse pas à la jonèce 
Ne au voloir de jone éage ; 

Grant différence a el corage 
De viel au jone, ce m’est vis. 

Mès, se vous fetes mon devis, 

Ne porrez pas faillir à moi. 

— Oïl, damoisele, par foi, 

Fet li chevaliers, sanz faillance 
Or me dites vostre voillance. 

— Or me sui, fet ele, apenssée 
D’une chose à qoi ma penssée 
A sejorné molt longuement. 

Vous savez bien certainement 
C’un oncle avez qui molt est riches ; 
Fort manoir a dedenz ses liches; 
N’est pas mains riches de mon père ; 
Il n’a enfant, famé ne frère, 

Ne nul plus prochain oir de vous ; 

Ce set on bien tout à estrous 
Que tout ert vostre après sa fin ; 

Plus de .LX. mars d’or fin 
Vaut ses trésors avoec sa rente. 

Or i alez sans nule atente ; 

Viex est et frailes, ce savez; 

Dites lui bien que vous avez 
Tel parole à mon père prise, 

Que jà ne sera à chief mise 
Se il ne s’en vuet entremetre; 

Mès, se il vous voloit promettre 
.CCC. livrées de sa terre, 

Et mon père venist requerre 
Icest afère, qui molt l’aime, 

Li uns l’autre preudomme claime , 

Vos oncles tient mon père à sage; 
Ancien sont, de grant aage, 

Li uns croit l’autre durement, 

Et se voz oncles bonement 
Yoloit tant por vostre amor fère 
Qu’à ce le péussiez atrère 
Que tant du sien vous proméist, 

Et qu’il à mon pere déist : 

« Mon neveu erent délivrées 
« De ma terre .CCC. livrées 
« Por vostre fille qu’il aura, » 

Li mariages bien sera. 

Je croi bien qu’il otrieroit 
Quant si vostre oncle li diroit ; 

£t, quant espousée m’aurez, 
Toute sa terre li rendrez 
Qu’il vous aurait ainsi promise. 
En vostre amor me sui tant mise 
Que molt me pleroit li marchiez. 
— Bele, fet-il, de voir sachiez 
Conques riens tant ne desirrai ; 
Droit à mon oncle le dirai. » 
Congié a pris, si s’en retorne ; 
Penssée ot molt obscure et morne 
Por l’escondit c’on li ot fait. 

Par la forest chevauchant vait. 

Et sist sor son vair palefroi. 

Molt est entrez en grant effroi, 
Mès molt est liéz en son corage 
De cest conseil honest et sage 
Que la pucele li a dit. 

Alez s’en est senz contredit 
A Medet, où son oncle maint. 
Venuz i est, mès molt se plaint 
A lui, mès molt se desconforte. 

En une loge sor la porte 
S’en sont alé privéement; 

Son oncle conta bonement 
Son convenant et son afère. 

« Oncles, se tant voliiez fère, 
Fet-il, que vous en partissiez, 

Et qu’en convenant m’éussiez > 
.CCC. livrées de vo terre, 

Je vous créanterai sanz guerre 

Et fiancerai maintenant, 

Ma main en la vostre tenant, 

Que, luès que j’aurai espousée 
Cele c’on m’a or refusée, 

Que vous r’aurez vo terre quite 
Por guerredon et por mérité ; 

Or fetes ce que vous requiers. 

— Niéz, fèt li oncles, volentiers, 

Quar molt me plest et molt m’agrée ; 

Au miéz de toute la contrée 

Serez mariez, par mon chief, 

Et j’en cuit bien venir à chief. 

— Oncles, dist-il, or esploitiez 
Ma besoigne, et si l’acoitiez 
Qu’il n’i ait fors de l’espouser, 

Quar ne vueil plus mon tens user, 

Et g’irai au tournoiement. 

Atornez serai richement; 

Li tornois ert à Galardon, 

Et Diex m’otroit en guerredon 
Que je le puisse si bien fère 
Que proisiez en soit mon a fère ; 

Et vous penssez de l’esploitier, 
Qu’espouser puisse au repérier. 

— Molt volentiers, fet-il, biaus niéz; 
De la novele sui molt liéz, 

Quar ele est molt gentiz et franche. » 
Lors s’en toma sanz demorance 
Mesires Guillaume errant ; 

Lors maine joie molt très grant 

Por ce que ses oncles a dit 
Que il aura, sanz contredit, 

A famé cele qu’il desirre ; 

Autre joie ne veut eslirre. 

Espris de joie molt forment 
S’en ala au tournoiement 
Com cil qui coustumiers en ert. 

Et lendemain, quand jors apert, 
Monta ses oncles, lui septime, 

Et vint devant eure de prime 
Là où li anciens manoit, 

Qui riches manssions tenoit, 

Et qui pères ert à celi 
Qui a biauté n’ot pas failli. 

Recéus fu molt hautement. 

Li anciens l’amoit forment, 

Quar son per de viellèce estoit 
Et assez près de lui manoit; 

Riches estoit de grant pooir; 

De ce qu’il l’ert venuz véoir 
Demaine joie et grant léèce, 

Quar il estoit de grant hautèce. 

Li anciens li sot bien dire : 

« Bien soiez-vous venuz, biaus sire. » 
Aprestez fu li mengiers granz. 

Li anciens gentiz et franz 
Estoit de cuer, et si savoit 
Bien honorer ce qu’il devoit. 

Quant les tables furent ostées, 

Dont furent paroles contées 

Et ancienes acointances 
D’escuz, d’espées et de lances, 

Et de toz les anciens fais 
Fu mains biaus moz iluec retrais. 

Li oncles au buen chevalier 
Ne se volt pas trop oublier, 

Ainz a son penssé descouvert. 

A l’ancien dist en apert : 

« Qu’iroie-je, fet-il, contant ? 

Si m’ait Diex, je vous aim tant 
Com vous porrez aparcevoir. 

A vous sui venuz por véoir 
Et por enquerre une besoingne ; 

Dieu pri que corage vous doingne 
Qu’entendue soit ma proière 
En tel point et en tel manière 
Que j’en puisse venir à chief. » 

Li anciens dist : « Par mon chief. 

Je vous pris tant en mon corage 
Que por souffrir trop grant malage 
Ne vous sera chose véée 
Qui de par vous me soit rouvée , 
Ainz vous en ert graez li dons. 

— Sire, merciz et guerredons 
Vous en vueil molt volentiers rendre, 
Fet li viellars, qui plus atendre 
Ne veut de sa parole dire ; 

Venuz sui demander, biaus sire, 
Vostre fille, qui molt est sage; 
Prendre la vueil par mariage ; 

Ainçois que je l’aie espousée 
Ert de ma garison doée, 

Que riches sui à grant pooir. 

Vous savez bien que je n’ai oir 
Nul de ma char, ce poise moi ; 

Je li serai de bone foi, 

Quar je sui cil qui molt vous prise. 
Quant je vostre fille aurai prise, 

Jà ne me quier de vous partir 
Ne ma richèce départir 
De la vostre, ainçois soit tout .1. 
Ensanble serons de commun 
De ce que Diex nous a doné. » 

Cil, qui molt ot le cuer séné, 

Fu molt joianz; se li a dit : 

« Sire, fet-il, sanz contredit 
La vous donrai molt volentiers, 

Quar preudom estes et entiers. 

Liéz sui quant le m’avez requise ; 

Qui le meillor chastel de Frise 
Me donast, n’éusse tel joie. 

A nului, Sire, ne tendoie 
Si de cuer de son mariage 
Comme à vous; quar preudom et sage 
Vous ai en trestoz poins trouvé 
Que j’ai vostre afère esprové. » 

Lors a fiancie et plevie 
Celi qui n’a de lui envie, 

Et qui cuidoit autrui avoir. 

Quant la pucèle en sot le voir, 

S’en fu dolente et esmarie ; 

Sovent jura Sainte Marie 
Que jà de lui n’ert espousée. 

Molt ert dolente et esplorée, 

Et molt sovent se desconforte : 

« Lasse, dolente, com sui morte ! 

Quel trahison a cil viex fête ! 

Comme aurait or la mort forfète 1 
Comme a decéu son neveu, 

Le gentil Chevalier et preu 
Qui tant est plains de bonne tèche, 

Et cil viellars par sa richèce 
A jà de moi reçu le don : 

Diex l’en rende son guerredon ! 
Entremis s’est de grant folie ; 

Jamès nul jor ne serai lie ; 

S’anemie mortel aura 
Le jor que il m’espousera. 

Comment verrai-je jà le jor ! 

Naie ! jà Diex si lonc sejor 
Ne me doinst que véir le puisse I 
Or a ci duel et grant anguisse, 

Ainz mès n’oï tel trahison. 

Se je ne fusse en tel prison. 

Bien achevaisse ceste afère ; 

Mès je ne puis nule rien fère. 

Ne fors issir de cest manoir ; 

Or me convendra remanoir 
Et souffrir ce que veut mon père ; 

Mès la souffrance est trop amère. 



v. 

Ha! Diex, que porrai devenir, 

Et quant porra çà revenir 
Cil qui trahis est laidement ! 

Se il savoit certainement 
Comment son oncle l’a bailli 
Et ce qu’il a à moi failli, 

Bien sai que sanz joie morroie 
Et que sanz vie remaindroie; 

Et s’il le séust, par mon chief, 

Je cuit qu’il en venist à chief ; 

Mes granz anuis fust achevez. 

Diex, com mes cuers est agrevez ! 

Miex ameroie mort que vie. 

Quel trahison et quel envie ! 

Comment l’osa cis viex pensser? 

Nus ne me puet vers lui tensser, 

Quar mon père aime convoitise, 

Qui trop le semont et atise. 

Fi de viellèce, fi d’avoir ! 

Jamès ne porra nus avoir 
Famé qui soit haute ne riche, 

Se grans avoir en lui ne nice. 

Haïr doi l’avoir qui me part 
De celui là où je claim part, 

Et qui me cuide avoir sanz faille ; 

Mès or m’est vis que je i faille. » 

La pucèle se dementoit 
En icel point, quar molt estoit 
A grant mesaise, ce sachiez, 

Quar son cuer ert si enlaciez 

En l’amor au bon bacheler 
Qu’à grant peine s’en puet celer 
Ce qu’ele pensse envers nului, 

Et autrement rehet celui 
A cui son père l’a donée. 

Estre cuide mal assenée, 

Que molt est viex, de grant aage ; 
Si a froncié tout le visage, 

Et les iex rouges et mauvais ; 

De Chaalons dusqu’à Biauvais 
N’avoit chevalier en toz sens 
Plus viél de lui, ne jusqu’à Sens 
N’avoit plus riche, ce dist-on ; 
Mès à cuivert et à félon 
Le tenoit on en la contrée; 

Et cele estoit si enflambée 
De grant biauté et de valor, 

C’on ne savoit si bele oissor, 

Ne si cortoise ne si franche 
Dedenz la corone de France. 

Mès diverse ert la partéure, 

D’une part clère, d’autre obscure; 
N’a point d’oscur en la clarté, 

Ne point de cler en l’oscurté. 
Molt s’amast miex en autre point 
Cele qui amors grieve et point. 

Et cil qui plevie l’avoit, 

Et qui de li grant joie avoit, 

A bien devisé son afère 
Et pris terme des noces fère s , 

Com cil qui n’ert en soupeçon 
Ne savoit mie la tençon 
Ne le duel que cele menoit, 
Qu’amors en tel point la tenoit 
Com vous m’avez 01 conter. 

Ne vous doi mie forconter 
Le termine du mariage. 

Cil, qui furent preudome et sage, 
S’en apresterent richement. 

Li anciens certainement, 

Ainz que le tiers jor fust venuz. 
Manda les anciens chenuz, 

Cels que il savoit plus senez, 

De la terre et du pals nez, 

Por estre au riche mariage 
De sa fille, qui son corage 
Avoit en autre lieu posé. 

Au bon chevalier alosé 
Avoit son cuer mis et s’entente ; 
Mès or voit bien que sans atente 
Est deçéue et engingnie. 
Assamblé ont grant compaignie 
Li dui chevalier ancien. 

Par le pals le sorent bien 
Tuit li preudome ancienor ; 
Venu i furent li plusor; 

Si en i ot bien jusqu’à .XXX. 
N’i ot celui ne tenist rente 
De l’ancien et garison, 

Venu furent en sa meson. 

La parole ont si devisée 
Que la pucele ert espousée, 

Ce dient tuit, à l’ajorner. 

Si la commandent atorner 
Àus damoiseles qui la gardent, 

Et qui le jor et l’eure esgardent, 

Dont eles sont forment iries; 

S’en font chières molt esmaïes. 

Li anciens a demandé 
A celes qu’il ot commandé 
Se sa fille est toute aprestée, 

Et se de rien est effraée, 

Et s’il i faut riens qu’avoir doie. 
cc Nenil, biaus sire, que l’en voie, 
Respont une de ses puceles, 

S’avions palefrois et seles 

Por nous porter au moustier toutes, 

Dont i aura, je cuit, granz routes 

De parentes et de cousines 

Qui ci nous sont bien près voisines. > 

Cil li respont : « De palefroiz 

Ne somes pas en granz effroiz; 

Je cuit que assez en auron. » 

En la contrée n’a baron 
A cui l’en n’ait le sien mandé, 

Et cil cui on ot commandé 
En est alez sanz demorance 
A l’ostel celui qui vaillance 
Avoit en son cuer entérine ; 

C’est cil qui proesce enlumine. 

Guillaume, qui preus fu et sages, 
Ne cuidoit que li mariages 
Fust porparlez en itel point; 

Mès amors qui au cuer le point 
L’avoit hasté de revenir. 

Ne li pooit del souvenir 
Se de ce non qui l’angoissoit : 
Amors en son cuer florissoit. 

Il fu du tornoi reperiez 
Com cil qui n’estoit mie iriez, 

Quar il cuidoit avoir celi 
A cui il a ore failli 
De ci atant que Dieu plera 
Et quant aventure avendra. 

Chascun jor atendoit novele 
Qui li venist plesant et bele, 

Et que son oncle li mandast 
Que sa famé espouser alast. 
Chantant aloit par son ostel, 

Viéler fet .1. ménestrel 
En la vièle .1. son novel; 

Plains est de joie et de revel, 

Quar éu ot outréement 
Tout le pris du tournoiement. 
Souvent esgarde vers sa porte 
S’aucuns noveles li aporte. 

Molt se merveille quant vendra 
Cele eure c’on li mandera ; 

Le chanter lest à chief de foiz; 
Amors li fet mètre en defoiz 

Qu’il a aillors mise s’entente. 

Atant ez-vos sans plus d’atente 
Un vallet qui en la cort entre. 
Quant il le vit, le cuer du ventre 
Li fremist de joie et tressaut : 

Cil li dist : « Sire, Diex vous saut ; 
A grant besoin m’a ci tramis 
Li anciens qui voz amis 
Est de pieça, bien le savez : 

.1. riche palefroi avez; 

N’a plus soef ambiant el mont; 
Mesire vous proie et semont 
Que vous par amors li prestez, 

Si que anuit li trametez. 

— Amis, dist-il, por quel mestier? 

— Sire, por mener au moustier 
Sa fille, nostre damoisele, 

Qui tant est avenant et bele. 

— Et ele por quel chose ira ? 

— Biaus sire, jà l’espousera 
Vostre oncle, à cui elle est donée. 
Et le matin à l’ajornée 

Ert menée ma damoisele 
Là-sus à la gaste chapele 
Qui siet au chief de la forest. 
Hastez-vous, Sire: trop arest; 
Prestez vostre oncle et mon seignor 
Vostre palefroi, le meillor 
Qu’est el roiaume, bien le sai ; 
Souvent en est mis à l’essai. » 

Mes sires Guillaume Foi : 

« Diex, fet-il, m’a donques trahi 
Mes oncles, en qui me fioie, 

A cui si bel proié avoie 
Que il m’aidast de ma besoigne ? 
Jà Dame-Diex ne li pardoigne 
La trahison et le meffet ; 

A paines croi qu’il l’éust fet ; 

Je croi que tu ne dis pas voir. 

— Bien le porrez, fet-il, savoir 
Demain ainçois prime sonée, 

Quar jà i est granz l’assamblée 
Des viez chevaliers du païs. 

— Ha ! las, dist-il, corn sui trahis 
Et engingniez et decéus! » 

Poi s’en faut que il n’est chéus 
De duel à la terre pasmez; 

S’il n’en cuidast estre blasmez 
De cels qui erent à l’ostel, 

Il féist jà encor tout el; 

Si est espris de duel et d’ire, 

Ne sot que fère ne que dire. 

De grant duel demener ne cesse, 
Et cil le semont et reverse 
Que qu’il estoit en cel effroi : 

« Sire, en vostre bon palefroi 
Fetes errant métré la sele; 

S’ert portée ma damoisele 
Sus au moustier, que soef porte. » 
Et cil qui soef se déporté. 

Quar il entent à son duel faire 
Entruès que sa tristèce maire 
A porpensser quel le fera, 

Savoir mon , s’il l’envoiera 
Son vair palefroi à celui 
Qu’il doit haïr plus que nului. 

« Oïl, fet-il, sans delaiance; 

Cèle qui est de grant vaillance , 

A cui j’ai entresait failli, 

N’i a coupes, ce poise mi ; 

Mon palefroi l’ira servir 
Et la grant honor deservir 
Que j’ai souvent en li trovée, 
Quar en toz biens l’ai esprovée ; 
Jamès n’en porrai plus avoir, 

Ce puis-je bien, de fi, savoir. 

» Or n’ai-je pas dit que senez, 
Ainz sui faillis et forsenez. 
Quant, à la joie et au déport 
Celui qui m’a trahi et mort, 
Vueil mon palefroi envoier : 

En ne m’a il fet desvoier 
De cele que avoir cuidoie? 

Il n’est nus hom qui amer doie 
Celui qui trahison li quiert : 
Molt est hardis qui me requiert 
Mon palefroi, ne rien que j’aie 
Envoierai li dont je n’aie. 

En ne m’a-il desireté 
De la douçor, de la biauté 

Et de la très grant cortoisie 
Dont ma damoisele est proisie ? 

» Or l’ai lonc tens en vain servi; 
Avoir en doi bien deservi 
Que la très grant souvraine honor 
En éusse bien le greignor, 

Ne grant joie mès n’en aurai. 

Comment celui envoierai 
Chose de qoi puist avoir aise 
Qui me fet estre à tel mesaise ? 

» Mès neporquant, s’il m’a cousté. 
Que cele qui tant a bonté 
Mon palefroi chevauchera ; 

Bien sai, quant ele le verra, 

Que il li souvendra de moi. 

Amée l’ai par bone foi 
Et aim et amerai toz tans, 

Mès s’amor si m’est trop coustans. 

Par moi tout seul serai amis, 

Et si ne sai s’ele aura mis 
Son cuer en la viel acointance 
Dont j’ai au cuer duel et pesance. 

Je cuit qu’il ne li soit pas bel ; 

Cayn, qui frères fu d’Abel, 

Ne fist pas greignor trahison ; 

Mis est mon cuer en grant friçon 
Por celi dont je n’ai confort. » 

Ainsi demaine son duel fort. 

Le palefroi fist enseler, 

Et l’escuier fist apeler; 



Digitized by Google 




54 



FABLIAU 11 



889 



Le vair palefroi li envoie, 

Et cil s’est lués mis à la voie. 

Mesire Guillaume n’a pas 
De sa grant tristrece respas ; 
Dedenz sa chambre s’est muciez, 
Molt est dolenz et corouciez, 

Et à toz ses serjans a dit 
Que, s’il i a nul si hardit 
Qui s’esmueve de joie fère, 

Qu’il le fera pendre ou defîère ; 
N’a mès de joie fère cure, 

Ainz voudra mener vie obscure. 
Qu’issir ne li puet à nul fuer 
La grand pesance de son cuer. 
Ne la dolor ne la grant paine. 

Et cil le palefroi enmaine 
A cui il l’avoit fet baillier ; 
Revenuz est sanz atargier 
Là où li anciens manoit, 

Qui molt grant joie demenoit. 

La nuis estoit toute sérié; 
D’anciene chevalerie 
Avoit grant masse en la meson. 
Quant mengié orent à foison, 

Li anciens a commandé 
A la guete, et dit et mandé 
A trestoz que, sanz nul sejor. 
Une liue devant le jor 
Soient tuit prest et esveillié, 
Enselé et appareillié 

Li cheval et li palefroi 
Sanz estormie et sanz desroi. 

Puis vont reposer et dormir ; 

Cele qu’amors fesoit frémir 
Et souspirer en grant doutance, 
N’ot de dormir nule esperance ; 
Onques la nuit ne someilla : 

Tuit dormirent; ele veilla. 

Son cuer n’estoit pas endormis, 
Ainz ert à duel fere ententis, 

Et, s’ele péust lieu avoir, 
N’atendist mie le mouvoir 
Des chevaliers, ne l’ajornée, 

Ainz s’en fust tost par li alée. 

Après la mienuit leva 
La lune , qui bien esclaira 
Tout environ l’air et les ciex ; 

Et quant la guete vit aus iex, 

Qui embéus avoit esté, 

Environ lui la grant clarté, 

Cuida que l’aube fust crevée : 

« Estre déust, fet-il, levée 
Pieça la grant chevalerie. » 

Il tret le jor et huche et crie ; 

« Levez, Seignor, li jor apert, » 
Fet cil, qui toz estordis ert 
Du vin qu’il ot le soir béu. 

Cil qui n’orent gueres géu 
En repos, ne guères dormi, 

Se sont levé tuit estordi ; 

Des seles métré sont engrès 
Li escuier, por ce que près 
Cuident estre de l’ajornée; 

Mais, ainz que l’aube fust crevée, 
Porent bien cinc liues errer 
Et tout belement cheminer. 

Li palefroi enselé furent, 

Et tuit li ancien qui durent 
Adestrer cele damoisele 
Au moustier à la viez chapele. 

Au chief de la forest sauvage, 
Furent monté, et au plus sage 
Fu commandée la pucele. 

Au vair palefroi fu la sele 
Mise, et, quant on l’amena, 
Adonc plus grant duel demena 
Qu’ele n’avoit devant mené. 

Li ancien home séné 
Ne s’en parçurent de noient, 

Ne sorent pas son escient, 

Ainz cuidoient qu’ele plorast 
Por ce que la meson vuidast 
Son père por aler aillors ; 

Ne connoissoient pas ses plors, 
Ne la tristrèce qu’ele maine. 
Montée fu à molt grant paine. 

Acheminé se sont ensamble ; 
Vers la forest, si corn moi samble, 
Alèrent cheminant tout droit; 

Le chemin truevent si estroit 

Que dui ensamble ne pooient 
Aler, et cil qui adestroient 
La pucèle par derrière erent, 

Et li autre devant alèrent. 

Li chevaliers qui l’adestroit, 

Por le chemin qu’il vit estroit, 

La mist devant, il fu derrière 
Por l’estrèce de la quarrière. 

La route ert longue et granz assez ; 
Traveilliez les ot et lassez 
Ce qu’il orent petit dormi ; 

Auques en furent amati ; 

Plus pesaument en chevauchoient 
Que viel et ancien estoient ; 

Tant avoient sommeil greignor, 

Quar grant piece ot de ci au jor. 
Desus les cols de lor chevaus, 

Et par les mons et par les vaus, 
Aloient le plus someillant ; 

Et la pucele aloit menant 
Li plus sages c’on ot eslit. 

Mès cele nuit ot en son lit 
De repos pou assez éu ; 

Le someil l’a si decéu 
Qu’il a tout mis en oubliance, 

Quar de dormir a grant voillance. 

La pucele se conduisoit 
Si que de rien ne li nuisoit 
Fors que l’amor et la tristrèce. 

Que qu’ele estoit en cele estrèce 

Fol. 1 8 

De cele voie que je di, 

Toute la grant route a sordi 
Des chevaliers et des barons. 

Tuit clinoient sor les arçons 
Li plusor; li auquant veilloient. 
Qui lor penssers aillors avoient 
Qu’à la Damoisele adestrer. 

Parmi la grant forest d’errer 
Ne cessèrent à grant esploit; 

La pucèle est en grant destroit, 

Si com cele qui vousist estre 
Ou à Londres ou à Vincestre. 

Li vairs palefrois savoit bien 
Cel estroit chemin ancien, 

Quar maintes fois i ot alé. 

.1. grant tertre ont adevalé 
Où la forest ert enhermie, 

C’on ne véoit la clarté mie 
De la lune ; molt ert ombrages 
En cele part li granz boschages, 
Que molt parfons estoit li vaus. 
Granz ert la friente des chevaus. 

De la grant route des Barons 
Estoit devant li graindres frons. 

Li .1. sor les autres sommeillent, 
Li autre paraient et veillent; 

Ainsi vont chevauchant ensamble. 
Li vairs palefrois, ce me samble. 
Où la damoisele séoit, 

Qui la grant route porsivoit, 

Ne sot pas le chemin avant 
Où la grant route aloit devant, 

Ainz a choisi par devers destre 
Une sentele, qui vers l’estre 
Mon seignor Guillaume aloit droit. 

Li palefrois la sente voit , 

Qui molt sovent l’avoit hantée ; 

Le chemin lest sanz demorée 
Et la grant route des chevaus. 

Si estoit pris si granz sommaus 
Au chevalier qui l’adestroit, 

Que ses palefrois arrestoit 
D’eures en autres en la voie. 

La damoisele ne convoie 
Nus, se Diex non; ele abandone 
Le frain au palefroi et done ; 

Il se mist en l’espesse sente. 

Il n’i a chevalier qui sente 
Que la pucele ne le siue ; 

Chevauchié ont plus d’une liue 
Qu’il ne s’en pristrent onques gp rde ; 

Et cil qui en fu mestre et garde ■ 

Ne l’a mie très bien gardée : 

Ele ne se fu pas emblée, 

Ainz s’en ala en tel manière 
Com cele qui de la charrière 
Ne de la sente ne savoit 
En quel pais aler devoit. 

Li palefrois s’en va la voie 
De laquele ne se desvoie, 

Quai* maintes foiz i ot esté , 

Et en yver et en esté. 

La pucèle molt adolée , 

Qui en la sente estoit entrée. 
Sovent se regarde environ, 

Ne voit chevalier ne baron, 

Et la forest fu pereilleuse, 

Et molt obscure et tenebreuse; 

Et ele estoit toute esbahie 
Que point n’avoit de compaignie. 
S’ele a paor n’est pas merveille, 

Et neporquant molt se merveille 
Où li chevalier sont alé 
Qui là estoient assamblé. 

Lie estoit de la decevance ; 

Mès de ce a duel et pesance 
Que nus, fors Dieu, ne le convoie 
Et li palefrois, qui la voie 
Avoit par maintes foiz hantée. 

Ele s’est à Dieu commandée, 

Et li vairs palefrois l’enporte. 
Cele, qui molt se desconforte, 

Li a le frain abandoné, 

Si n’a .1. tout seul mot soné; 

Ne voloit pas que cil l’oïssent, 

Ne que près de li revenissent; 
Miex aime à morir el boscage 
Que recevoir tel mariage. 

Ainsi s’en va penssant adès, 

Et li palefrois, qui engrès 

Fu d’aler là où il devoit, 

Et qui la voie bien savoit, 

A tant alée s’ambléure 
Que venuz est grant aléure 
Au chief de cele forest grant. 
Une eve avoit en .1. pendant 
Qui là coroit grant et obscure ; 
Li vairs palefrois à droiture 
I est alé, qui le gué sot; 

Outre passe plus tost que pot; 
N’ot guères esloingnié le gué 
Qui pou estoit parfont et lé, 
Quant la pucele oï corner 
Cele part où devoit aler 
Li vairs palefrois qui le porte ; 
Et la guete ert desus la porte, 
Devant le jor corne et fretele. 
Cele part vait la damoisele ; 
Droit au recet en est venue, 
Molt eshabie et esperdue, 

Si com cele qui ne sait pas 
Ne le chemin ne le trespas. 

Ne comment demander la voie. 
Ainz li palefrois de sa voie 
N’issi ; si vint desus le pont, 
Qui sist sor .1. estanc parfont ; 
Tout le manoir avironoit; 

Et la guete qui là cornoit 
Oï desus le pont l’effroi 
Et la noise du palefroi , 

Qui maintes foiz i ot esté. 

La guete a .1. pou aresté 
De corner et de noise fère ; 

Il descendi de son repère, 

Si demanda isnelement : 

« Qui chevauche si durement 
A iceste eure sor cest pont ? » 

Et la damoisele respont : 

« Certes, la plus maléurée 
Qui onque fu de mère née : 

Por Dieu lai-moi léenz entrer 
Tant que le jor voie ajorner, 

Que je ne sai quele part aille. 

— Damoisele, fet-il, sanz faille, 
Sachiez ne l’oseroie fère, 

Ne nului métré en cest repère, 

Fors par le congié mon seignor ; 
Onques mès hom n’ot duel greignor 
Qu’il a; forment est deshaitiez, 

Quar vilainement est traitiez. » 

Que qu’il parle de cel afaire, 

Il met ses iex et son viaire 
A uns partuis de la poterne; 

N’i ot chandoile ne lanterne, 

Que la lune molt cler luisoit, 

Et cil le vair palefroi voit ; 

Bien l’a connut et ravisé, 

Mès ainz l’ot assez remiré; 

Molt se merveille d’ont il vient, 

Et la pucèle, qui le tient 

Par la resne, a molt esgardée, 

Qui richement est atornée 
De riches garnemens noviaus. 

Et cil fu de l’aler isniaus 
A son seignor, qui en son lit 
Estoit couchiez sans nul délit. 

« Sire, fet-il, ne vous poist mie, 
Une famé desconseillie, 

Jone de samblant et d’aage, 

Est issue de cel boscage, 

Atornée molt richement : 

Molt sont riche si garnement; 

Avis m’est que soit afublée 
D’une riche chape forrée ; 

Si drap me samblent d’escarlate. 

La damoisele, tristre et mate, 

Seur vostre vair palefroi siet ; 

Li parlers pas ne li messiet, 

Ainz est si avenanz et gente, 

Ne sai, Sire, que je vous mente, 
Ne cuit en cest païs pucele 
Qui tant soit avenant ne bele. 
Mien escient c’est une fée 
Que Diex vous a ci amenée 
Por restorer vostre domage 
Dont si avez pesant corage ; 

Bon restor avez de celi 
A cui vous avez or failli. » 

Mesires Guillaume l’entent, 

Il sailli sus, plus n’i atent; 

Un sorcot en son dos sanz plus, 
Droit à la porte en est venus : 
Ouvrir la fet isnelemenl ; 

La damoisele hautement 
Li a huché en souspirant : 

« Ahi ! gentiz Chevaliers, tant 
Ai de travail éu anuit ! 

Sire, por Dieu, ne vous anuit, 
Lessiez moi en vostre manoir : 

Je n’i quier guères remanoir; 
D’une suite ai molt grant paor 
De chevaliers, qui grant fréor 
Ont or de ce qu’il m’ont perdue; 
Por garant sui à vous venue 
Si com fortune m’a menée ; 

Molt sui dolente et esgarée. » 
Mesires Guillaume l’oï, 

Molt durement s’en esjoï; 

Son palefroi a connéu, 

Qu’il avoit longuement éu ; 

La pucele voit et avise. 

Si vous di bien qu’en nule guise 
Nus plus liéz hom ne péust estre. 
Si la maine dedenz son estre, 

Il l’a du palefroi jus mise, 

Si l’a par la destre main prise, 
Besié l’a plus de .XX. foiz; 

El n’i mist onques nul defoiz, 
Quar molt bien l’a reconnéu. 
Quant li uns a l’autre véu, 

Molt grant joie entr’aus .II. menèrent , 
Et toz lor dels entr’oublièrent; 

De sa chape est desafublée, 

Sor une coûte d’or listée, 

D’un riche drap qui fu de soie, 

Se sont assis par molt grant joie. 
Chascuns plus de .XX. foiz se saine, 
Quar croire pueent à grant paine 
Que ce soit songes que il voient ; 

Et quant serjant iluec ne voient, 
Neporquant molt bien aaisier 
Se sorent d’aus entrebesier; 

, Mès je vous di qu’autre meffet 
A icele eure n’i ot fet. 

La pucele sanz contredit 
Li a tout son afère dit : 

Or dist que buer fu ore née 
Quant Diex l’a iluec amenée, 

Et de celui l’a délivrée, 

Si com fortune l’a menée , 

Qui en cuidoit son bon avoir 
Por son mueble et por son avoir. 

Mesire Guillaume s’atome 
A lendemain quant il ajorne ; 

Dedenz sa cort et sa chapele 
Venir i fet la damoisele; 

Son chapelain sanz arester 
A fet maintenant apeler. 

Li Chevaliers sanz trestorner 
Se fet maintenant espouser 

Et par bon mariage ajoindre : 

Ne sont pas legier à desjoindre. 

Et quant la messe fu chantée, 

Grant joie ont el palais menée 
Serjant, pucèles, escuier. 

Mès il doit molt cels anuier 
Qui perdue l’ont folement : 

Venu furent communément 
A la chapele, qui ert gaste; 

Assez orent éu de laste 
De chevauchier toute la nuit; 

N’i a celui cui il n’anuit. 

Li anciens a demandée 
Sa fille à cil qui l’ot gardée 
Mauvesement; ne sot que dire. 
Isnelement respondi : « Sire, 

Devant la mis, je fui derrière, 

Que molt estroite ert la charrière, 

Et la forest grant et ombrage ; 

Ne sai s’aillors prist son voïage , 

Quar sor mon arçon sommeilloie; 
D’eures à autres m’esveilloie, 

Devant moi la cuidai adès, 

Mès n’en est ore guères près; 

Je ne sai qu’ele est devenue; 
Mauvesement l’avons tenue. » 

Li anciens par tout la quiert, 

Et à toz demande et enquiert 
Quel part ele est, ne s’il la virent : 

Molt durement s’en esbahirent; 

Ne l’en sorent dire novele. 

Et li viez qui la damoisele 
Devoit prendre fu plus dolenz ; 
De li querre ne fu pas lenz; 

C’est por noient que il la chace, 
Perdue en a la droite trace; 

Cil qui avoeques lui estoient 
En tel effroi, el chemin voient 
Venir un escuier poingnant; 

Vers l’ancien vient maintenant. 

« Sire, fet-il, amistié grande 
Mesire Guillaume vous mande; 

La vostre fille a espousée 
Très hui matin à l’ajornée ; 
Forment en est liez et joiant. 
Venez i, sire, maintenant, 

Et son oncle mande ensement, 
Qui vers lui ouvra faussement ; 

De cest meffet li fet pardon 
Quant de votre fille a le don. » 

Li anciens ot la merveille, 
Onques mès n’oï sa pareille. 

Toz ses barons huche et assamble. 
Et, quant il furent tuit ensamble, 
Conseil a pris que il ira, 

Et celui avoec lui menra 
Cui de sa fille avoit don fet. 

Le mariage en voit deffet, 

Nul recouvrier n’i puet avoir. 

Cil , qui fu plains de grant savoir, 

I est alez isnelement 
Et tuit li baron ensement. 

Quant à l’ostel furent venu, 
Richement furent reçéu : 

Mesire Guillaume fist joie 
Molt grant, com cil qui de sa proie 
Estoit molt liez en son corage. 
Graer covint le mariage 
A l’ancien, vousist ou non, 

Et li viex au fronci grenon 
S’en conforta plus biau qu’il pot. 
Seignor, ainsi Dame-Dieu plot 
Que ces noces furent estables, 

Qui à Dieu furent convenables. 

Mesire Guillaume fu preus, 
Cortois et molt chevalereus; 

Ainz sa proesce ne lessa, 

Mès plus et plus s’en efforça : 

Bien fu de princes et de contes. 
Ainz le tiers an, ce dist li contes, 
Morut li anciens, sanz faille; 

Tout son avoir li rent et baille ; 
Toute sa terre ot en baillie, 

Qui molt ert riche et bien garnie. 
.M. livrées tint bien de terre. 

Après ala la mort requerre 
Son oncle, qui molt estoit riches. 
Et cil, qui n’estoit mie nices, 

Ne de cuer povres ne frarins, 

Ne blastengiers de ses voisins, 

Ainz tint la terre toute cuite. 
Ceste aventure que j’ai dite 
Afine ci en itel guise 
Com la vérité vous devise. 

Explicit du Vair Palefroi. 

DES TROIS AVUGLES 
DE COMPIENGNE. 
(par cortebarbe.) 



Manuscrits F. Fr., n°* 837 , f. 73 v°à 75 r«, et 1593. 



ne matère ci dirai 
D’un fablel que vous conterai . 
On tient le ménestrel à sage 
Qui met en trover son usage 
De fère biaus dis et biaus contes 
C’on dit devant dus, devant contes. 
Fablel sont bon à escouter : 

Maint duel, maint mal font mesconter 
Et maint anui et maint meffet. 
Cortebarbe a cest fablel fet; 

Si croi bien qu’encor Yen soviegne. 

Il avint jà defors Compiegne 
Trois avugle .1. chemin aloient. 

Entre eusnis .1. garçon n’avoient 
Qui les menast ne conduisist 
Ne le chemin lor apresist. 

Chascuns avoit son hanepel ; 

Moult povre estoient lor drape], 

Quar vestu furent povrement. 

Tout le chemin si fetement 
• S’en aloient devers Senlis. 

Uns clers qui venoit de Paris, 

Qui bien et mal assez savoit, 

Escuier et sommier avoit, 

Et bel palefroi chevauchant, 

Les avugles vint aprochant, 

Quar grant embléure venoit. 

Si vit que nus ne les menoit; 
Sipensse que aucuns n’en voie : 
Cornent alaissent-il la voie? 

Puis dist : « El cors me fîère goûte, 
Se je ne sai s’il voient goûte. » 

Li avugle venir l’oïrent, 

Erraument d’une part se tindrent, 

Si s’escrient : « Fetes-nous bien, 
Povre somes sor toute rien ; 

Cil est moult povres qui ne voit. » 

Li clers esraument se porvoit, 

Qui les veut aler falordant; 

« Vezici, fet-il, .1. besant 
Que je vous done entre vous .III. 

— Diex le vous mire et sainte Croix, 
Fet chascuns, ci n’a pas don lait. » 
Chascuns cuide ses compains l’ait. 

Li clers maintenant s’en départ, 

Puis dist qu’il veut veoir lor départ. 
Esraument à pié descendi ; 

Si escouta et entendi 
Cornent les avugle disoient, 

Et cornent entr’eus devisoient. 

Li plus mestres des .III. a dit : 

« Ne nous a or mie escondit 
Qui à nous cest besant dona; 

En .1. besant moult biau don a. 
Savez, fet-il, que nous ferons? 

Vers Compiegne retornerons; 

Grant tens a ne fumes aaise ; 

Or est bien droiz que chascuns s’aise. 
Compiegne est de toz biens plentive. 
— Com ci a parole soutive 1 
Chascuns des autres li respont; 

C’or éussons passé le pont I » 

Vers Compiegne sont retorné, 

Ainsi corne il sont atorné; 

Moult furent lié, baut et joiant. 

Li clers les va adès sivant, 

Et dist que adès les siurra 

De si adonc que il saura 

Lor fin. Dedenz la vile entrèrent ; 

Si oïrent et escoutèrent 
C’on crioit parmi le chastel : 

« Ci a bon vin frès et novel, 

Ç’a d’Auçoire, ç’a de Soissons, 

Pain et char, et vin et poissons; 

Céens fet bon despendre argent ; 
Ostel i a à toute gent ; 

Céens fet moult bon herbregier. » 
Cele part vont tout sanz dangier, 

Si s’en entrent en la meson ; 

Li borgois ont mis à reson : 

« Entendez çà à nous, font-il ; 

Ne nous tenez mie por vil 
Se nous somes si povrement; 

’ Estre volons privéement ; 

Miex vous paierons que plus cointe, 
Ce li ont dit, et li acointe, 

Quar nous volons assez avoir. » 
L’ostes pensse qu’il dient voir ; 

Si fête gent ont deniers granz. 

D’aus aaisier fu moult engranz ; 

En la haute loge les maine : 

« Seignor, fet-il, une semaine 
Porriez ci estre bien et bel ; 

En la vile n’a bon morsel 
Que vous n’aiez, se vos volez. 

— Sire, font-il, or tost alez; 

Si nous fêtes assez venir. 

— Or m’en lessiez dont convenir, » 
Fet li borgois; puis si^s’en torne. 

De .V. mès pleniers lor atome 
Pain, et char, pastéz et chapons, 

Et vins, mès que ce fu des bons : 
Puis si lor fist là sus trametre, 

Et fist du charbon el feu métré; 
Assis se sont à haute table. 

Li vallés au clerc en Testable 
Tret ses chevaus, l’ostel a pris. 

Li clers, qui moult ert bien apris 
Et bien vestuz et cointement, 

Avoec l’oste moult hautement 
Sist au mengier la matinée, 

Et puis au souper la vesprée. 

Et li avugle du solier 
Furent servi com chevalier; 

Chascuns grant paticle menoit, 

L’uns à l’autre le vin donoit; 

« Tien, je t’en doing; après m’en done; 
Cis crut sor une vingne bone. » 

Ne cuidiez pas qu’il lor anuit. 

Ainsi jusqu’à la mienuit 
Furent en solaz sanz dangier. 

Li lit sont fet, si vont couchier 
Jusqu’au demain qu’il fu bele eurc ; 

Et li clers tout adès demeure, 

Por ce qu’il veut savoir lor fin. 

Et Postes fu levéz matin 
Et sbn vallet, puis si contèrent 
Combien char et poisson coustèrent : 
Dist li vallés : « En vérité, 

Li pains, li vins et li pasté 
Ont bien cousté plus de .X. saus ; 

Tant ont il bien éu entre aus. 

Li clers en a .V. sols pour lui. 

— De lui ne puis avoir anui; 

Va là sus, si me fai paier. » 

Et li vallés sanz delaier 
Vint aus avugles, si lor dist 
Que chascuns errant se vestit, 

Ses sires veut estre paiez. 

Font-il : « Or ne vous esmaiez, 

Quar moult très bien li paierons : 

Savez, font-il, que nous devons? 

— Oïl, dist-il, .X. sols devez. 

— Bien le vaut. » Chascuns s’est levez ; 
Tuit troi sont aval descendu. 

Li clers a tout ce entendu. 

Qui se chauçoit devant son lit. 

Li trois avugle à l’oste ont dit : 

« Sire, nous avons .1. besant, 

Je croi qu’il est molt bien pesant; 

Quar nous en rendez le sorplus, 

Ainçois que du vostre aions plus. 

— Volentiers, » li ostes respont. 

Fait li uns : « Quar li baille dont * 
Liquels l’a. Be I je n’en ai mie. 

— Dont l’a Robers Barbe-florie ? 

— Non ai, mès vous l’avez, bien sai. 

— Par le cuer bieu, mie n’en ai. 

— Liquels l’a dont? — Tu l’as. — Mès (u. 

— Fêtes, ou vous serez batu, 

Dist li ostes, seignor truant, 

Et mis en longaingne puant 
Ainçois que vous partez de ci. » 

11 li crient : « Por Dieu merci, 

Sire, moult bien vous paierons. >; 

Dont recommence lor tençons : 

« Robers, fet l’uns, quar li donez 
Le besant; devant nous menez : 

Vous le reçustes premerains. 

— Mès vous, qui venez daarains, 

Li bailliez, quar je n’en ai point. 

— Or sui je bien venuz à point, 

Fet li ostes, quant on me truffe. » 
L’un va donner une grant buffe, 

Puis faitaporter .11. lingnas. 

Li ders, qui fu à biaus harnas, 

Qui le conte forment amoit, 

De ris en aise se pasmoit. 

Quant il vit le ledengement, 

A l’oste vint isnelement, 

Se li demande qu’il avoit, 

Quel chose ces gens demandoit. 

Fet l’ostes : « Du mien ont éu 
.X. sols, c’ont mengié et béu, 

Si ne m’en font fors escharnir; 

Mès de ce les vueil bien garnir : 
Chascuns aura de son cors honte. 

— Ainçois le metez sor mon conte, 
Fet li clers : .XV. sols vous doi; 
Mal fet povre gent fère anoi. » 
L’oste respont : « Moult volentiers; 
Vaillanz clers estes et entiers. » 

Li avugle s’en vont tout cuite. 

Or oiez com fête refuite 
Li clers porpenssa maintenant : 

On aloit la messe sonant ; 

A l’oste vint, si l’arésone. 

« Ostes, fet-il, vostre persone 
Du moustier dont ne connissiez ? 



Digitized by <^.ooQle 




200 



DES TROIS AVUGLES 



77 



Ces .XV. sols bien li croiriez, 

Se por moi les vos voloit rendre ? 

— De ce ne sui mie à aprendre, 

Fet li borgois; par saint Silvestre, 
Que je croiroie nostre prestre, 

S’iJ voloit, plus de .XXX. livres. 

— Dont dites j’en soie delivres 
Esraument com je reviendrai ; 

Au moustier paier vous ferai. » 

L’ostes le comande esraument, 

Et li clers ainsi fètement 

Dist son garçon qu’il atornast 
Son palefroi, et qu’il troussast, 

Que tout soit prest quant il reviegne; 
A l’oste a dit que il s’en viegne. 
Ambedui el moustier en vont, 

Dedenz le chancel entré sont; 

Li clers qui les .XV. sols doit 
A pris son oste par le doit, 

Si l’a fet delèz lui assir. 

Puis dist : « Je n’ai mie loisir 
De demorer dusqu’après messe ; 
Avoir vos ferai vo promesse; 

Je l’irai dire qu’il vous pait 
.XV. sols trestout entresait 
Tantost que il aura chanté. 

— Fetes-en vostre volenté, » 

Fet li borgois, qui bien le croit. 

Li prestres revestuz estoit, 

Qui maintenant devoit chanter. 

Li clers vint devant lui ester, 

Qui bien sot dire sa reson ; 

Bien sanbloit estre gentiz hon ; 

N’avoit pas la chière reborse. 

•XII. deniers tret de sa borse, 

Le prestre les met en la main : . 

« Sire, fet-il, por saint Germain, 
Entendez çà .1. poi à mi. 

Tuit li clerc doivent estre ami, 

Por ce vieng-je près de l’autel. 

Je giut anuit à un ostel 

Chiés à .1. borgois qui moult vaut . 

Li douz Jhesu-Criz le consaut, 

Quar preudom est et sanz boisdie ; 

Mès une cruel maladie 
Li prist ersoir dedenz sa teste, 

Entcuès que nous demeniens feste. 

Si qu’il fu trestoz marvoiez. 

Dieu merci, or est ravoiez, 

Mès encore li deut li chiéz; 

Si vous pri que vous li lisiez, 

Après chanter, une evangille 
Desus son chief. — Et par saint Gille, 
Fet li prestres, je li lirai. » 

Au borgois dist : « Je le ferai 
Tantost com j’aurai messe dite. 

Dont en claime-je le clers cuite. » 

Fet li borgois : « Miex ne demant. 

— Sire prestre, à Dieu vous comani, 
Fet li clers.— Adieu, biaus douz mestre , 

Li prestres à l’autel va estre, 
Hautement grant messe comence ; 
Par .1. jor fu de diemenche, 

Au moustier vindrent moult de genz. 
Li clers, qui fu et biaus et genz, 

Vint à son oste congié prendre; 

Et li borgois, sanz plus atendre, 
Dusqu’à son ostel le convoie. 

Li clers monte, si va sa voie, 

Et li borgois tantost après 
Vint au moustier : moult fu engrès 
De ses .XV. sols recevoir : 

Avoir les cuide tout por voir. 

Enz el chancel tant atendi 
Que li prestres se devesti, 

Et que la messe fu chantée. 

Et li prestres, sanz demorée, 

A pris le livre et puis Festoie, 

Si a huchié : « Sire Nichole, 

Venez avant, agenoilliez. » 

De ces paroles n’est pas liéz 
Li borgois, ainz li respondi : 

« Je ne ving mie por ceci, 

Mès mes .XV. sols me paiez. 

— Voirement est-il marvoiez, 

Dist li prestres; nomini Dame, 

Aidiez à cest preudome à l’ame ; 

Je sai de voir qu’il est dervez. 

— Oez, dist li borgois, oez 
Com cis prestres or m’eschamist ; 



Digitized by 



Google 




8 o 



FABLIAU IV 



290 



Por poi que mes cuers du sens n’ist, 
Quant son livre m’a ci tramis. 

— Je vous dirai, biaus douz amis, 

Fet li prestres, cornent qu’il praingne, 
Tout adès de Dieu vous souviegne, 

Si ne poez avoir meschief. » 

Le livre li mist sor le chief, 
L’Evangille li voloit dire. 

Et li borgois commence à dire : 

« J’ai en meson besoingne à fère; 

Je n’ai cure de tel afère, 

Mais paiez-moi tost ma monnoie. » 
Au prestre durement anoie : 

Toz ses paroschiens apele, 

Chascuns entor lui s’atropele, 

Puis dist : « Cest home me tenez; 
Bien sai de voir qu’il est dervez. 

— Non sui, fet— il, par saint Coraille, 
Ne, par la foi que doi ma fille, 

Mes .XV. sols me paierez, 

Jà ainsi ne me gaberez. 

— Prenez-le tost, » le prestre a dit. 

Li paroschiens sanz contredit 

Le vont tantost moult fort prenant ; 
Les mains li vont trestuit tenant ; 
Chascuns moult bel le reconforte, 

Et li prestres le livre aporte, 

Si li a mis deseur son chief ; 
L’Evangille de chief en chief 
Li lut, l’estole entor le col, 

Mès à tort le tenoit por fol ; 

Puis l’esproha d’ève benoîte. 

Et li borgois forment covoite 
Qu’à son ostel fust revenuz. 

Lessiez fu, ne fu plus tenuz ; 

Li prestres de sa main le saine, 

Puis dist : « Avez esté en paine. » 

Et li borgois s’est toz cois teus ; 
Corouciéz est et moult honteus 
De ce qu’il fu si atrapez; 

Liéz fu quant il fu eschapez; 

A son ostel en vint tout droit. 
Cortebarbe dist orendroit 
C’on fet à tort maint home honte. 

A tant definerai mon conte. 

Explicit des .111. Avugles de Compiengne. 




Fut. I 

LA HOUCE.^ARTIE. 
(par bernard.) 

Manuscrit n° 71 18, f. 1 5 o r ’ à 1 5 a i°. 

biau parler et de bien dire 
Fj Chascuns devroit à son mestire 



^ y , } Fère connoistre et enseignier 
Et bonement enromancier 
Les aventures qui avienent. 

Ausi , comme gent vont et vienent, 
Ot-on maintes choses conter 
Qui bones sont à raconter. 

Cil qui s’en sevent entremetre 
I doivent grant entente métré, 

En penser, en estudier, 

Si corn firent notre ancistier, 

Li bon mestre qui estre seulent; 

Et cil qui après vivre vuelent 
Ne devroient jà estre oiseus. 

Mès il devienent pereceus 



1 . Les premiers vers de ce fabliau manquent dans le 
manuscrit, qui est défectueux en cet endroit. 

Por le siècle, qui est mauvès; 

Por ce si ne se vuelent mès 
Li bon menestrel entreraetre, 

Qar molt covient-grant paine métré 
En bien trover, sachiez de voir. 

Huimès vous faz apercevoir 
Une aventure qui avint 
Bien a .XVII. ans ou .XX, 

Que uns riches hom d’Abevile 
Se départi fors de sa vile, 

Il et sa famé et uns siens fils. 

Riches et combles et garnis 
Issi com preudom de sa terre, 

Por ce que il estoit de guerre 
Vers plus fors genz que il n’estoit; 
Si se doutoit et se cremoit 
De estre entre ses anemis. 
D’Abevile vint à Paris. 

Uueques demora tout qoi, 

Et si fist homage le Roi, 

Et fu ses hom et ses borgois. 

Li preudom fu sage et cortois, 

Et la Dame forment ert lie, 

Et li vallès fols n’estoit mie, 

Ne vilains, ne mal enseigniez. 

Molt en furent li voisin liéz 
De la rue où il vint manoir; 

Sovent le venoient véoir 
Et li portoient grant honor. 

Maintes genz sans métré du lor 

Se porroient molt fère amer; 

Por seulement de biau parler 
Puet l’en molt grant los acueillir; 

Qar qui biau dit, biau veut oïr, 

Et qui mal dit et qui mal fait, 

Il ne puet estre qu’il ne l’ait; 

En tel point le voit-on et trueve; 

On dit sovent : l’uevre se prueve. 

Ainsi fu li preudom mananz 
Dedenz Paris plus de sept anz, 

Et achatoit et revendoit 
Les denrées qu’il connissoit. 

Tant se baréta d’un et d’el 
Que toz jors sauva son chatel, 

Et ot assez de remanant. 

El preudome ot bon marchéant 
Et demenoit molt bone vie, 

Tant qu’il perdi sa compaignie, 

Et que Diex fist sa volenté 
De sa famé, qui ot esté 
En sa compaignie .XXX. anz. 

Il n’avoient de toz enfanz 
Que ce vallet que je vous di. 

Molt corouciez et molt mari 
Se fist li vallés lèz son père, 

Et regretoit sovent sa mère, 

Qui moult souef l’avoit norri ; 

Il se pasma, pleure por li, 

Et li pères le reconforte : 

« Biaus filz, fet-il, ta mère est morte; 

Prions Dieu que pardon li face ; 
Ters tes iex, essue ta face, 

Que H plorer ne t’i vaut rien. 

Nous morrons tuit, ce sez-tu bifn. 
Par là nous convendra passer; 

Nus ne puet la mort trespasser 
Que ne reviegne par la mort. 

Biaus filz, tu as bon reconfort, 

Et si deviens biaus bacheler; 

Tu es en point de marier, 

Et je sui mès de grant aage. 

Si je trovoie .1. mariage 
De gent qui fussent de pooir, 

G’i metroie de mon avoir ; 

Qar ti ami te sont trop loing; 

Tart les auroies au besoin; 

Tu n’en as nul en ceste terre 
Se par force nés pués conquerre ; 
S’or trovoie famé bien née 
Qui fust d’amis emparentée, 

Qui éust oncles et antains, 

Et frères et cousins germains, 

De bone gent et de bon leu, 

Là où je verroie ton preu, 

Je t’i metroie volentiers, 

Jà nel leroie por deniers. » 

Ce nous raconte li escris, 
Seignor, or avoit el pais 
.III. chevaliers qui erent frère, 
Qui erent de père et de mère 

Moult hautement emparenté, 
D’armes proisié et alosé , 

Mès n’avoient point d’eritage 
Que tout n’éussent mis en gage, 
Terres et bois et tenemenz, 

Por suirre les tornoiemenz. 

Bien avoit sor lor tenéure 
livres à usure, 

Qui moult les destraint et escille. 

Li ainsnez avoit une fille 
De sa famé, qui morte estoit, 

Dont la damoisele tenoit 
Dedenz Paris bone meson 
Devant l’ostel à cel preudon. 

La meson n’estoit pas au père , 

Qar li ami de par sa mère 
Ne li lessierent engagier. 

La mesons valoit de loier 
.XX. livres de paresis l’an; 

Jà n’en éust paine n’ahan 
Que de ses deniers recevoir. 

Bien fu d’amis et de pooir 
La damoisele emparentée, 

Et le preudon l’a demandée 
Au père et à toz ses amis. 

Li chevalier li ont enquis 
De son mueble, de son avoir, 
Combien il en pooit avoir, 

Et il lor dist moult volentiers : 

« J’ai, qu’en denrées qu’en deniers, 

.M. et .V'. livres vaillant; 

J’en deveroie estre mentant 
Se je me vantoie de plus; 

Je l’en donroie tout le plus 
De .C. livres de paresis. 

Je les ai loiaument aquis; 

J’en donrai mon fil la moitié. 

— Ce ne porroit estre otroié, 

Biaus sire, font li chevalier; 

Se vous deveniiez templier, 

Ou moine blanc, ou moine noir, 
Tost lesseriiez vostre avoir 
Ou à temple ou à abéïe : 

Nous ne nous i acordons mie; 

Non, Seignor, non, Sire, par foi. 

— Et comment donc, dites le moi ? 

— Moult volentiers, biaus Sire chier. 
Quanques vous porrez esligier, 
Volons que donez vostre fils, 

Et que il soit du tout saisis, 

Et tout metez par devers lui, 

Si que ne vous ni à autrui 
N’i puissiez noient calengier. 

S’ainsi le volez otroier, 

Li mariages sera fait; 

Autrement ne volons qu’il ait 
Nostre fille ne nostre nièce. » 

Li preudon penssa une pièce; 

Son fil regarde; si penssa, 

Mès mauvesement emplois 

Cele penssée que il fist. 

Lors lor respont et si lor dist : 

« Seignor, de quanques vous querez 
Acomplirai voz volentez, 

Mès ce sera par .1. couvent : 

Se mes filz vostre fille prent 
Je li donrai quanqu’ai vaillant, 

Et si vous di tout en oiant 
Ne vueil que me demeure rien, 

Mès praingne tout et tout soit sien, 
Que je l’en saisi et revest. » 

Ainsi le preudon se dévest. 

Devant le pueple qui là fu 
S’est dessaisis et desvestu 
De quanques il avoit el monde, 

Si que il remest ausi monde 
Com la verge qui est pelée, 

Qu’il n’ot ne denier ne denrée 
Dont se péust desjéuner 
Se ses filz ne li volt doner. 

Tout li dona et clama quite, 

Et, quant la parole fu dite, 

Li chevaliers tout main*à main 
Saisi sa fille par la main; 

Si l’a au bacheler donée, 

Et li vallés l’a espousée. 

D’iluec bien à deus anz après 
Bonement furent et en pès 
Li maris et la dame ensanble, 

Tant que la dame, ce me sanble, 

Ot un biau fil du bacheler. 

Bien le fist norrir et garder, 

Et la dame fu bien gardée, 

Sovent baignie et relevée. 

Et li preudon fu en l’ostel; 

Bien se dona le cop mortel 
Quant, por vivre en autrui merci. 
De son avoir se deffesi. 

En l’ostel fu plus de .XII. anz, 
Tant que li enfez fu jà granz 
Et se sot bien apercevoir. 

Souvent oï ramentevoir 
Que ses taions fist à son père, 

Par qoi il espousa sa mère. 

Et li enfes, quant il l’ol. 

Aine puis nel volt métré en oubli. 
Li preudon fu viex devenu, 

Que viellèce l’ot abatu 
Qu’au baston l’estuet soustenir. 

La toile à lui ensevelir 
Alast volentiers ses filzquerre; 
Tart li estoit qu’il fust en terre, 
Que sa vie li antiioit. 

La Dame lessier ne pooit, 

Qui fière estoit et orguilleuse; 

Du preudome estoit desdaigneuse, 
Qui moult li estoit contre cuer. 

Or ne puet lessier à nul fuer 
Qu’ele ne déist son Seignor : 

« Sire, je vous pri par amor, 

FtBL. I 1 1 

Donez congié à vostre père, 

Que, foi que doi l’ame ma mère , 

Je ne mengerai mès des denz 
Tant com je le saurai céenz, 

Ainzvueil que li donez congié. 

— Dame, fet-il, si ferai-gié. » 

Cil, qui sa famé doute et crient. 
Maintenant à son père vient; 

Se li a dit isnelement : 

« Pères, pères, alez vous ent; 

Je di c’on n’a céenz que fère 
De vous ne de vostre repaire ; 

Alez vous aillors porchacier. 

On vous a doné à mengier 
En cest ostel .XII. anz ou plus ; 

Mès fetes tost, si levez sus; 

Si vous porchaciez où que soit, 

Que fère l’estuet orendroit. » 

Li pères l’ot; durement pleure; 

Sovent maudit le jor et l’eure 
Qu’il a tant au siècle vescu : 

« Ha! biaus douz filz, aue me dis-tu? 
Por Dieu , itant d’onor me porte 
Que ci me lesses à ta porte. 

Je me girrai en poi de leu; 

Je ne te quier nis point de feu, 

Ne coute-pointe, ne tapis; 

Mès la fors souz cel apentis 
Me fai baillier. I. pou d’estrain. 
Onques por mengier de ton pain 

De l’ostel ne me gete fors. 

Moi ne chaut s’on me met là hors, 

Mès que ma garison me livre ; 

Jà, por chose que j’aie à vivre 
Ne me déusses pas faillir. 

Jà ne puès-tu miex espenir 

Toz tes pechiez qu’en moi bien faire , 

Que se tu vestoies la haire. 

— Biaus père, dist li bachelers. 

Or n’i vaut noient sermoners; 

Mès fetes tost, alez vous en , 

Que ma famé istroit jà du sen. 

— Biaus filz, où veus-tu que je voise ? 
Je n’ai vaillant une vendoise. 

— Vous en irez en cele vile ; 

Encore en i a-il .X. mile 

Qui bien i truevent lor chevance : 
Moult sera or grant meschéance 
Se n’i trovez vostre peuture; 

Chascuns i atent s’aventure; 

Aucunes genz vous connistront, 

Qui lor ostel vous presteront. 

— Presteront, filz! Aus genz que chaut, 
Quant tes ostels par toi me faut ? 

Et, puis que tu ne me fèz bien, 

Et cil qui ne me seront rien 
Le me feront moult à envis, 

Quant tu me faus, qui es mes fils. 

— Pères, fet-il, je n’en puis mais 
Se je met sor moi tout le fais ; 

Ne savez s’il est à mon vuel. » 

Adonc ot li pères tel duel, 

Por poi que li cuers ne li criève. 

Si foibles comme il est, se liève; 

Si s’en ist de l’ostel plorant : 

« Filz, fet-il, à Dieu te commant. 
Puisque tu veus que je m’en aille, 

Por Dieu me done une retaille 
D’un tronçon de ta sarpeillière, 

Ce n’est mie chose moult chière, 

Que je ne puis le froit soufrir. 

Je le te demant por couvrir, 

Que j’ai robe trop poi vestue; 

C’est la chose qui plus me tue. » 

Et cil, qui de doner recule , 

Li dist : « Pères, je n’en ai nule. 

Li doners n’est or pas à point; 

A ceste foiz n’en aurez point, 

Se on ne me le toit ou emble. 

— Biausdouz filz, toz li cuers me tramble, 
Et je redout tant la froidure ; 

Done moi une couverture 
De qoi tu cuevres ton cheval, 

Que li frois ne me face mal. » 

Cil, qui s’en bée à descombrer, 

Voit que ne s’en puet délivrer 
S’aucune chose ne li baille; 

Por ce que il veut qu’il s’en aille, 
Commande son fil qu’il li baut. 

Quant on le huche, l’enfes saut : 

« Que vous plest, sire, dist l’enfant? 

— Biaus filz, fet-il , je te commant, 
Se tu trueves Testable ouverte , 

Done mon père la couverte 

Qui est sus mon cheval morel. 

S’il veut si en fera mantel , 

Ou chapulaire, ou couvertor; 

Done li toute la meillor. » 

Li enfes, qui fu de biau sens, 

Li dist : « Biaus taions, venez enz. » 
Li preudon s’en tome avoec lui, 

Toz corouciez et plains d’anui. 
L’enfes la couverture trueve; 

La meillor prist et la plus nueve , 

Et la plus grant et la plus lée ; 

Si Ta par le mileu doublée, 

Si le parti à son coutel 
Au miex qu’il pot et au plu$ bel ; 
Son taion bailla la moitié. 

« Biaus filz, fet-il, que ferai-gié? 

Por qoi le m’as-tu recopée? 

Ton père le m’avoit donée. 

Or as-tu fet grant cruauté, 

Que ton père avoit commandé 
Que je l’éusse toute entière ; 

Je m’en irai à lui arrière. 

— Alez, fet-il, où vous voudrez. 
Que jà par moi plus n’en aurez. » 

Li preudon issi de Testable : 

« Filz, fet-il, trestout tome à fable 

Quanque tu commandas et fis; 

Que ne chastoies-tu ton fils 
Qu’il ne te doute ne ne crient? 

Ne vois-tu donques qu’il retient 
La moitié de la couverture ? 

— Va, Diex te doinst male aventure! 
Dist li pères; baille li toute. 

— Non ferai, dist l’enfes, sanz doute; 
De qoi seriiez-vous paié? 

Je vous en estui la moitié, 

Que jà de moi n’en aurez plus. 

Se j’en puis venir au desus, 

Je vous partirai autressi 
Comme vous avez lui parti. 

Si comme il vous dona l’avoir, 

Tout aussi le vueil-je avoir, 

Que jà de moi n’enporterez 
Fors que tant com vous li donrez. 

Si le lessiez morir chétif, 

Si ferai-je vous, se je vif. » 

Li pères l’ot : parfont souspire ; 

Il se repensse et se remire. 

Aus paroles que l’enfes dist 
Li pères grant example prist; 

Vers son père torna sa chière : 

« Pères, fet-il, tornez arrière; 

C’estoit anemis et pechié 
Qui me cuide avoir aguetié; 

Mès, se Dieu plest, ce ne puèt estre. 
Or vous faz-je seignor et mestre 

De mon ostel à toz jors mais. 

Se ma famé ne veut la pais, 

S’ele ne vous veut consentir, 

Aillors vous ferai bien servir; * 
Si vous ferai bien aaisier 
De coute-pointe et d’oreillier. 

Et si vous di, par saint Martin, 

Je ne beverai mès de vin 
Ne ne mengerai bon morsel 
Que vous n’en aiez del plus bel ; 

Et serez en chambre celée 
Et au bon feu de cheminée ; 

Si aurez robe comme moi. 

Vous me fastes de bone foi, 

Par qoi sui riches à pooir, 

Biaus douz père, de vostre avoir. » 
Seignor, ci a bone monstrance 
Et aperte senefiance 
Qu’ainsi geta le filz le père 
Du mauvès penssé où il ère. 

Bien se doivent tuit cil mirer 
Qui ont enfanz à marier. 

Ne fetes mie en tel manière, 

Ne ne vous metez mie arrière 
De ce dont vous estes avant. 

Ne donez tant à vostre enfant 
Que vous n’i puissiez recouvrer. 
L’en ne se doit mie fier, 

Que li enfant sont sans pitié ; 

Des pères sont tost anoié 

Puis qu’ils ne se pueent aidier. 
Et qui vient en autrui dangier 
Molt vit au siècle en grant anui 
Cil qui vit en dangier d’autrui. 
Et qui du suen méismement 
A autrui livraison s’atent; 

Bien vous en devez cbastoier. 

Icest example fist Bernier, 
Qui la matère enseigne à fère. 
Si en fist ce qu’il en sot faire. 

Expliàt de la Houee partie. 

DE SIRE H AIN 
ET DE DAME ANIEUSE. 

(PAR JiUGUES P1AUCELE. ) 
Manuscrit F. Fr., 857, f. 49 recto à 5 i recto. 



ues Piaucele, qui trova . 
Cest fablel, par reson prova 
Que cil qui a famé rubeste 
Est garnis de mauvèse beste. 
Si le prueve par cest reclaim 
D’ Anieuse et de sire Hain. 

Sire Hains savoit bon mestier, 

Quar il savoit bien rafetier 
Les coteles et les mantiaus; 

Toz jors erent à chavestriaus 
Entre lui et dame Anieuse, 

Qui n'estoit pas trop volenteuse 
De lui servir à son voloir; 

Quar quant li preudom veut avoir 
Porée, se H fesoit pois, 

Et si estoit tout seur son pois ; 

Et quant il voloit pois mengier, 

Se li fesoit por engaignier 
Un poi de porée mal cuite. 

Fabl. I 1 3 

Anieuse ert de mal porçuite 
Vers son seignor quanqu’ele pot; 
Quar quant il voloit char en pot, 
Dont li fesoit-ele rostir 
Et toute en la cendre honir, 

Por ce qu’il n’en péust gouster. 

Se vous me volez escouter, 

Je vous dirai bon helemot : 

Riens ne vaut se chascuns ne m’ot, 
Quar cil pert moult bien l’auleluye 
Qui par .1. noiseus le desluie; 

C’est por noient, n’i faudrai mie. 

Sire Hains a dit : « Douce amie, 
Alez me achater du poisson. 

— Vous en aurez à grant foison, 
Dist Anieuse, par saint Cire; 

Mès or me dites, biauz douz sire, 
Se vous le volez d’éve douce. » 

Et cil, qui volentiers l’adouce, 

Li a dit : « Mès de mer, amie. » 
Anieuse ne tarda mie, 

Qui moult fu plaine de mal art. 

Au Pont vient, si trueve Guillart, 
Qui estoit ses cousins germains : 

« Guillart, dist-ele, c’est du mains, 
Je vueil avoir des epinoches; 

Mon mari, qui de males broches 
Ait crevez les iex de la teste, 
Demande poisson à areste. » 

Et cil, qui fu de male part, 

Li a tornées d’une part, 

Se li a mis en son platel ; 

Puis les cuevre de son mantel , 

En sa meson en vint tout droit. 

Sire Hains, quant venir la voit, 

Li a dit : « Bien veigniez vous, dame ; 
Foi que vous devez Notre-Dame, 

Est-ce raie, ou chien de mer? 

— L’en faut moult bien à son esmer, 
Fet Anieuse, sire Hain; 

Volez-vous lier vostre estrain, 

Qui me demandez tel viande? 

Moult est ore fols qui demande 
Chose que l’en ne puet avoir : 

Vous savez bien trestout de voir 
Qu’il a anuit toute nuit plut : 

Toz li poissons de là hors put. 

— Put! fet sire Hains; Dieu merci, 

J’en vi ore porter par ci 

De si bons dedenz .1. panier. 

— Vous en porrez jà tant pledier, 

Fet cèle, qui le het de cuer, 

Que je geterai jà tout puer. 

Dehait qui le dit s’il nel fetl » 

Les espinoches tout à fet 

A semées aval la cort. 

« Diexl fet Hains, corn tu me tiens cort ! 
A paines os-je dire mot; 

Grant honte ai quant mon voisin m’ot , 
Que tu me maines si viument. 

— Ba! si en prenez vengement, 
Fet-ele, se vous l’osez fère. 

— Tais-toi, famé de put a fère, 

Fet sire Hains ; lai moi ester; 

Ne fust por ma chose haster 
Por aler au marchié demain , 

Tu le compraisses aparmain. 

— Comperaissel fet Anieuse; 

Par mon chief, je vous en di beuse; 
Quant vos volez, si commenciez. » 

Sire Hains fu moult corouciez : 

.1. petitelet se porpensse; 

Après a dit ce que il pensse, 

Quant fu apoiez sor son coûte : 

« Anieuse, fet-il, ç’acoute: 

Il m’est avis, et si me samble, 

Que jà ne serons bien ensamble 
Se nous ne tornons à .1. chief. 

— Or dites donques derechief, 

Fet-ele, se vous l’osez fère, 

A quel chief vous en volez trère. 

— Oïl, fet-il, bien l’ose dire : 

Le matinet, sanz contredire, 

Voudrai mes braies deschaucier, 

Et enmi nostre cort couchier; 

Et qui conquerre les porra, 

Par bone reson mousterra 
Qu’il ert sire et dame du nostre. 

— Je l’otroi bien, par saint Apostre, 
Fet Anieuse, de bon cuer. 

Et se je les braies conquer, 

Cui en trerai à tesmoignage ? 

— Nous prendrons en nostre visnage 
.1. home que nous miex amon. 

— Je l’otroi bien ; prenons Symon, 

Et ma comère dame Aupais ; 

Que qu’il aviegne de la pais, 

Cil dui garderont bien au droit. 
Hucherai les je orendroit? 

— Diex 1 fet Hains, com tu es hastiue ! 
Or cuides bien que jà soit tiue 

La baillie de no meson; 

Ainz auras de moult fort poison 
Béu, foi que doi saint Climent. 

Moult va près que je ne cornent. 

— Comencier, fet dame Anieuse ; 

Je sui assez plus covoiteuse 

Que vous n’estes del comencier. 

Or n’i a fors que del huchier 
Noz voisins. — Certes ce n’a mon. 

— Sire Symon, sire Symon ! 

Quar venez avant, biaus compère, 

Et si amenez ma comère, 

S’orrez ce que nous volons dire. 

— Je l’otroi bien sanz contredire, » 
Fet Symons debonerement. 

Adonc s’en vindrent esraument, 

Si s’assiéent l’un delez l’autre. 

Sire Hains, l’un mot après l’autre, 

Lor a contée la réson 

Et descouverte l’achoison 
Por qoi la bataille doit estre. 

« Ha I fet Symons, ce ne puet estre 
Que vous ainsi vous combatez. » 
Anieuse dist : « Escoutez : 

Li plais est pris en tel manière 
Que nus n’en puet aler arière, 

Foi que doi au baron saint Leu; 

Je vueil que soiez en no leu; 

Si ferons que fère devons. » 

Dont primes a parlé Symons : 

« Je ne vos porroie achoisier, 

Ne acorder, ne apesier, 

Ainz aurez esprové voz forces. 

Or garde bien que tu ne porces, 
Anieuse, se ton poing non. 

Sire Hain, je vous di par non, 

Gardez bien que vous ne porciez 
Nule chose dont vous faciez 
Vo famé mal, fors de voz mains. 

— Sire, si m’aït S. Germains, 

Fet sire Hains, non ferai-gié; 

Mès or nous donez le congié 
De no meslée comencier, 

Il n’i a fors del deschaucier 
Les braies dont la noise monte. » 

Que vous feroie plus lonc conte ? 

Les braies furent deschaucies, 

Et enz enmi la cort lancies; 

Chascuns s’apresta de combatre ; 

Jà lor verra lor os debatre, 

Sire Symons, qui le parc garde. 

Ainz que Hains s’en fust donez garde 
Le fiert Anieuse à plains braz : 

« Vilains, dist-ele, je te haz; 

Or me garde ceste alemite. 

— Ha ! dist Hains, très orde traître, 
M’es-tu jà venue férir ? 

Je ne porroie plus souffrir, 

Puisque tu m’as avant requis ; 

Mès, si m’aït Sainz Esperis, 

Je te ferai male nuit trère. 

— Par bieu, je ne vous doute guère, 
Fet cele, por vostre manace; 

Puisque nous somes en la place, 

Face chascuns du pis qu’il puet. » 

A cest mot sire Hains s’esmuet, 

D’ire et de mautalent espris; 

La cors fu granz et li porpris, 

Bien s’i pooit-l’en retorner. 

Et, quant cele vit atorner 
Son baron por li domagier, 

Onques ne se vout esmaier, 

Ainz li cort sus à plain estais. 

Huimès devendra li jeus lais, 

Quar sire Hains sa famé ataint 
Si grant cop que trestout li taint 
Le cuir, sor le sorcil, en pers. 

« Anieuse, dist-il, tu pers; 

Or t’ai ta colée rendue. » 

Cele ne fu mie esperdue, 

Ainz li cort sus isnelement; 

Se li done hastivement 
.1. cop par deseur le sorcil 
Qu’a poi que delèz .1. bercil 
Ne l’abati trestout envers. 

« Trop vous estiiez descouvers, 

Fet Anieuse, ceste part ; » 

Puis a esgardé d’autre part, 

S’a véu les braies gésir; 

Hastivement les cort sesir, 

Si les liève par le braioel. 

Et li vilains par le tyiel 

Les empoigne par moult grand ire : 

Li uns sache, li autres tire ; 

La toile desront et despièce; 

Par la cort en gist maint pièce ; 

Par vive force jus les mètent, 

A la meslée se remètent. 

Hains Sert sa famé enmi les denz 
Tel cop, que la bouche dedenz 
Li a toute emplie de sanc ; 

« Tien ore, dist sire Hains, ancl 
Je cuit que je t’ai bien atainte; 

Or t’ai-je de deux colors tainte ; 
J’aurai les braies toutes voies. » 
Dist Anieuse : « Ainz que tu voies 
Le jor de demain au matin, 
Chanteras-tu d’autre Martin, 

Que je ne te pris deux mellenz ; 

Filz à putain, riiainz pullenz, 

Me cuides-to avoir sorprise ? » 

A cest mot, de grant ire es prise, 

Le fiert Anieuse esraument ; 

Li cops vint par grant mautalent 
Que dame Anieuse geta; 

Delèz l’oreille l’acosta, 

Que toute sa force i emploie. 

A sire Hain* l’esclnne ploie, 

Quar del grant cop moult se detort : 

« Vilains, dist-ele, tu as tort, 

Qui ne me lais les braies prendre. » 
Fet sire Hains : « Or puis aprendre 
Que tu ne m’espargnes noient ; 

Mès se par tens ne le te rent 
Sire Hains, dont li faille Diex ; 

Or croist à double tes granz diex, 

Quar je te tuerai ancui. » 

Anieuse respondi : « Qui 
Tuerez vous, sire vilains? 

Se je vous puis tenir aus mains, 

Je vous ferai en mon Dieu croire : 

Vous ne me verrez jà recroire, 

Ainz morras ainçois que m’eschapes. 

— Tien or ainçois ces .II. soupapes, 
Fet sire Hains, ainz que je muire ; 

Je le te métrai moult bien cuire, 

Se j’en puis venir au desus. » 

A cest mot se recorent sus, 

Si s’entredonent moult granz caus. 

Fabl. I 14 

Sire Hains fu hastis et chaus, 

Qui del férir moult se coitoit; 

N’en pot mès, quar moult le hastoit 
Anieuse, qui pas nel doute ; 

De deux poins si forment le boute 
Que sire Hains va chancelant. 

Que vous iroie-je contant ? 

Tout furent sanglent lor drapel, 
Quar maint cop et maint hatiplel 
Se sont doné por grant air. 

Anieuse le cort sesir, 

Qui n’ert pas petite ne manche; 

Sire Hains au tor de la hanche 
L’abat si durement sus coste, 

Qu’à poi ne li brise une coste. 

Cele chose forment li griève; 

Mès Anieuse se reliève, 

.1. petit s’est arrière traite. 

Aupais le voit, si se deshaite, 

Qui le parc garde 0 son baron : 

« Ha ! por Dieu, fet-elle, Symon, 
[Quar] parlons ore de la pès. » 

[Ce] dist Symon, « Lai-moi en pès, 

tait or, S. Bertremiex 

s’Anieuse en fust au miex, 

Que tu m’en priaisses aussi ; 

Non féisses, par saint Forsi, 

Tu ne m’en priaisses à pièce; 

Or atent encore une pièce, 

Tant que li uns le pis en ait, 

Autrement n’auront-il jà fait; 
Souffrir te convient se tu veus. » 

Cil refurent jà par cheveus, 

Qui erent en moult grant destresce ; 
Hains tient sa famé par la trèce, 

Et cele, qui de duel esprent, 

Son baron par les chevex prent; 

Si le sache que tout l’embronche. 
Aupais le voit, en haut s’esfronche 
Por enhardir dame Anieuse. 

Quant Symons a choisi s’espeuse 
Et l’esme qu’ele li a fête : 

« Aupais, dist-il, tu es meffète ; 

A poi que férir ne te vois, 

Se tu fez plus oïr ta vois 
Dès que li uns en soit au miex, 

Tu le comperras, par mes iex; » 
Cele se tut, qui le cremi. 

Tant ont féru et escremi 
Cil qui se combatent ensamble, 

Que li contes dit, ce me samble, 
Qu’ Anieuse le pis en ot; 

Quar sire Hains à force Pot 
Reculée encontre une treille. 

En coste avoit une corbeille ; 
Anieuse i chéi arrière, 

Quar à ses talons par derrière 
Estoit, si ne s’en donoit garde ; 

Et quant sire Hains la regarde, 

S’en a .1. poi ris de mal cuer; 

« Anieuse, fet-il, ma suer. 

Tu- es el paradis Bertran ; 

Or pués-tu chanter de Tristran, 

Ou de plus longue, se tu sez; 

Se je fusse autressi versez, 

Tu me tenisses jà moult cort. » 
Atant vers les braies s’en cort. 

Si les prist, et si les chauça; 

Vers sa famé se radreça, 

Qui en la corbeille ert versée. 
Maternent l’éust confessée, 

Ne fust Symons qui li escrie : 

« Fui toi, mnsart, n’en tue mie ; 
Bien voi que tu es au desus. 
Anieuse, veus-en tu plus ? 

Fet Symons, qui la va gabant; 

Bien a abatu ton beubant 
Sire Hains par ceste meslée. 
Seras-tu mès si emparlée 
Corn tu as esté jusqu’à ore ? 

— Sire, foi que doi S. Grigoire, 
Fet cele, ne fusse hui lassée, 

Se je ne fusse ci versée ; 

Mès or vous proi par amistez, 
Biaus sire, que vous m’en getez. » 
Fet Symons : « Ainz qu’isses issi, 
Fianceras orendroit ci 
Que tu jamès ne méfieras, 

Et que en la merci seras 
Sire Hains, à toz les jors mès, 

Et que tu ne feras jatnès 
Chose nule qu’il te deffenge. 

— Ba! Deable, et s’il me ledange, 
Fet Anieuse, ne cort seure, 

Et j’en puis venir au deseure, 

Ne me deffenderai-je mie ? 

— Escoute de ceste anémié, 

Fet Symons, qu’ele a respondu, 
Aupais; en as-tu entendu? 

— Oïl voir, sire, bien l’entent. 
Anieuse, je te blastent 

Que tu respons si fetement, 

Quar tu vois bien apertement 
Que tu ne pués plus maintenant; 

Si te covient d’ore en avant 
Fere del tout à son plesir, 

Quar de ci ne pués-tu issir 
Se par son comandement non. » 
Anieuse respondi : « Non ; 
Conseilliez-moi que je ferai. 

— Par foi, dit Aupais, non ferai. 
Que tu ne m’en croiroies mie. 

— Si ferai, bele douce amie; 

Je m’en tendrai à vostre esgart. 

— Or t’estuet-il, se Diex me gart, 
Orendroit flanc ier ta foi ; 

Je ne sai se ce ert en foi, 

Mès toutes voies le feras, 

Que tu ton baron serviras 
Si côm preude famé doit fère, 

Ne jamès por nul mal afère 
Ne te dreceras contre lui. » 

Anieuse dist sanz delui : 

« Par foi, bien le vueil créanter, 
Por que je m’en puisse garder, 
Ainsi en vueil fère l’otroi. » 

A cest mot en risent tuit troi, 

Sire Hains, Symons et Aupais. 
Toutes voies firent la pais; 

De la corbeille la getèrent, 

Et en meson la ramenèrent; 
Moult sovent s’est clamée lasse. 
Mais Diex i mist tant de sa grâce, 
Que puis cele nuit en avant 
Onques ne s’ala percevant 
Sire Hains qu’el ne li féist 
Trestout ce qu’il li requéist : 

De lui servir s’avolentoit, 

Et, por ce que les cops doutoit, 
Nel desdisoit de nule chose. 

Si vous di bien à la parclose, 

En fu à sire Hain moult bel. 

Ainz que je aie cest fablel 
Finé, vous di-je bien en foi, 

Se voz famés mainent bufoi 
Deseur vous nul jor par male art, 
Que ne soiez pas si musart 
Que vous le souffrez longuement, 
Mès fêtes aussi fetement 
Corne Hains fist de sa moillier 

Qui aine ne le vout adaingnier, 

Fors tout le mains que ele pot, 

Dusques à tant que il li ot 
Batu et les os et l’eschine. 

Tout issi cis fabliaus defîne. 

Explicit de Sire Hain et de Dame Ariieuse. 

’un chevalier cis fabliaus conte 
Qui par samblant valoit un conte , 
Riches hom estoit et mananz; 
Famé ot, dont il avoit enfans 
Si corne il est coustume et us. 

.XX. ans cil chevaliers et plus 
Vesqui sans guerre et sans meslée. 

Moult fu amez en sa contrée 
De ses homes et d’autre gent, 

Tant que .1. jorli prist talent 
Du baron saint Jaque requerre. 

A garder comanda sa terre 
Un sien provost que il avoit. 

Vilains et pautonniers estoit, 

Mès richèce l’avoit seurpris; 

Si en ert amendez ses pris, 

Si corne il fait à mains mauvais. 

Li Provos ot à nom Grevais, 

Le fil Erambaut Brache-huche ; 

De burel avoit une aumuche, 

Por la froidure, bien forrée. 

Grosse avoit la teste et quarrée; 

Moult ert cuivert et de put aire. 

Et li chevaliers son afaire 
Fist atorner tel comme il dut. 

A .1. jor de son ostel mut 
Por fère son pèlerinage. 

Tant va par plain et par boschage , 

Que au baron saint Jaque vint ; 

Deniers i offri plus de .XX. 

Après se r’est mis el retor; 

Onques n’i vout métré trestor, 

Tout si corne il vint ne ala , 

Tant que son ostel aproisma 
Si près corne à une jornée. 

Le matinet, ainz la vesprée , 

A .1. sien escuier tramis 
A sa famé et à ses amis , 

Qu’il venissent encontre lui , 

Quar haitiez estet sanz anui , 

Et si féist appareillier 
A l’ostel assez à mengier, 

De char, de poisson sanz devin , 

Qu’à plenté i éussent vin , 

Si qu’à plenté aient trestout. 

Li escuiers se hasta moult 
Tant qu’il est au chastel venuz ; 

A grant joie fu recéuz 
De cels, de celes qui l’amèrent. 
Lendemain li ami montèrent ; 

Encontre le chevalier vpnt. 

Ful. i i 5 

A moult grant joie amené l’ont , 

Et le mengier fu atomez. 

Grevais ne s’est pas oubliez , 

Li provos, ainz estoit venuz 
Ainçois que nus fust descenduz ; 
Moult fet sanblant d’estre joious. 

Li chevaliers fu yizious; 

Par tout prent garde de sa gent , 

Et séoir fet moult richement 
Grevais son provost au mengier, 
Avoec .1. riche chevalier, 

Par devant le filz Micleart. 

Au premier més ont pois et lart , 
Dont la pièce moult granz estoit 
Qui ès escuèles gisoit. 

Liéz fu li provos de cest mès, 
Quar le lart vit gros et espès 
Qui en s’escuèle s’aime , 

Puis s’apenssa en soi-méisme , 

S’en pooit embler une pièce, 
Qu’ele duerroit moult grant pièce , 
Qui en voudroit fère mesure. 

Mès li chevaliers n’en ot cure 
Qui avoec lui mengier devoit; 

A .1. sien compaignon parloit 
Qui delèz lui avoit mengié. 

Et le provost s’est abessié , 

Ausi com por son nez mouchier, 
Par derrière le chevalier ; 

La teste baisse, puis si muce 

fea pièce de lart soz s’aumuche , 

Qui moult estoit parfonde et lée , 

Puis l’a sor son chief r’afublée , 

Tout ausi corne devant fu. 

Uns vallés porte busche au fu ; 

Si commença à embraser ; 

Grevais prist moult à treculer , 

Qu’il n’en avoit gueres loisir, 

Quar assis fu, n’en quier mentir, 

En .1. angle d’une maisière, 

Si qu’il ne pot n’avant n’arrière ; 

Ainz commença à eschauffer, 

Et le lart prist à degouster, 

Qui desouz le chapel estoit , 

Si que par les iex li couloit 
Le saïn, et aval la face , 

Com se fust crasse char de vache. 

Uns vallés devant lui servoit : 

Anuiéz fu, trop li grevoit 
S’aumuche qui estoit forrée ; 

D’une verge, qui ert pelée, 

Li a jus bouté le chapel , 

Et li lars chiet sor le mantel 
Au chevalier qui lèz lui sist. 

Or oiez que li provos fist : 

.1. saut done par mi le fu, 

Vers Puis se tret à grant vertu; 

Mès li escuier qui servoient , 

Qui l’afère véu avoient , 

Li donèrent grant hatiplat , 






Digitized by <^.ooQle 




FABLIAU VII 



2 



Si qu’il le firent chéoir plat ; 

Fièrent en teste et en l’eschine ; 

Li keu saillent de la cuisine , 

Ne demandèrent que ce fu , 

Ainz traient les tisons du fu , 

Si fièrent sor lui à .1. tas; 

Tant le fièrent et haut et bas, 

Que brisiés li ont les rains. 

Aus bastons, aus piez et aus mains, 
Li ont fet plus de .XXX. plaies , 

Et l’ont fait chier en ses braies. 

A la parfin tant le menèrent, 

Que par les bras le traînèrent 
Fors de la porte en .1. fossé. 

Où l’en avoit .1. chien tué; 

Moult li fist grant honte la chars. 

Cist fabliaus retiet de cest cas , 
Que par emblers ont les avoirs. 
Mais Diex qui fil mis en la Crois 
Lor envoit tele povreté , 

Que povre gent tiengnent verté. 



Explicit du Provoit à Vaumuche. 

DE LA BORGOISE D’ORLIENS. 

Manuscrit F. Fr., 837, f. i 63 r» à 164 r°. 



r vous dirai d’une borgoise 
Une aventure assez cortoise. 
Née et norrie fu d’Orliens, 
Et ses sires fu néz d’Amiens, 
Riches mananz à desmesure. 

De marchéandise et d’usure 
Savoit toz les tors et les poins. 

Et ce que il tenoit aus poins 
Estoit bien fermement tenu. 

En la vile furent venu 
.IV. noviaus clers escoliers ; 

Lor sas portent corne coliers. 

Li clerc estoient gros et gras, 

Quar moult manjoient bien sans gas. 

En la vile erent moult proisié 
Où il estoient herbtegié : 

.1. en i ot de grant ponois, 

Qui moult hantoit chiés .1. borgois; 
S’el tenoit-on moult à cortois ; 

N’ert plains d’orgueil ne de bufois. 

Et à la dame vraiement 

Plesoit moult son acointement; 

Et tant vint et tant i ala, 

Que li borgois se porpenssa, 

Fust par semblant ou par parole, 
Que il le metroit à escole, 

S’il en pooit en leu venir 
Que à ce le péust tenir. 

Léenz ot une seue nièce, 

Qu’il ot norrie moult grant pièce ; 
Privéement à soi l’apele, 

Se li promet une cotele, 

Mès qu’el soit de cele œvre espie, 
Et que la vérité l’en die. 

Et l’escolier a tant proié 
La borgoise par amistié, 

Que sa volenté li otroie ; 

Et la meschine toute-voie 
Fu en escout tant qu’ele oï 
Corne il orent lor plet basti. 

Au borgois en vient maintenant, 

Et li conte le convenant ; 

Et li couvenanz tels estoit 
Que la dame le manderoit 
Quant ses sires serait errez; 

Lors venist aux .II. huis serrez 
Du vergier qu’el li enseigna, 

Et el serait contre lui là, 

Quant il serait bien anuitié. 

Li borgois Pot, moult fu haitié, 

A sa famé maintenant vient : 

« Dame, fet-il, il me covient 
Aler en ma marchéandie ; 

Gardez l’ostel, ma chière amie, 

Si com preude famé doit fère ; 

Je ne sai rien de mon repère. 

— Sire, fet-ele, volentiers. » 

Cil atoma les charretiers, 

Et dist qu’il s’iroit herbregier, 

Por ses jornées avancier, 

Jusqu’à .111. liues de la vile. 

La dame ne sot pas la guile; 

Si fist au clerc l’uevre savoir. 

Cil, qui les cuida décevoir, 

Fist sa gent aler herbregier, 

Et il vint à l’uis du vergier, 

Quar la nuit fu au jor meslée ; 

Et la dame tout à celée 
Vint encontre, l’uis li ouvri, 

Entre ses braz le recueilli, 

Qu’el cuide que son ami soit ; 

Mès esperance la déçoit. 

« Bien soiez-vous, dist-el, venuz. » 

Cil s’est de haut parler tenuz; 

Se li rent ses saluz en bas. 

Par le vergier s’en vont le pas, 

Mès il tint moult la chière encline, 

Et la borgoise .1. pou s’acline, 

Par souz le chaperon l’esgarde, 

De trahison se done garde ; 

Si conut bien et aperçoit 

C’est son mari qui la déçoit. 

Quant el le prist à aperçoivre, 

Si repensse de lui deçoivre; 

Famé a trestout passé Argu ; 

I Par lor engin sont decéu 
' Li sage dès le tens Abel. 

« Sire, fet-ele, moult m’est bel 
Que tenir vous puis et avoir ; 

Je vous donrai de mon avoir, 

Dont vous porrez vos gages trère, 
Se vous celez bien cest afère. 

Or alons ça tout belement. 

Je vous métrai privéement 
En .1. solier dont j’ai la clef : 

Iluec m’a tendrez tout souef, 

Tant que noz genz auront mengié; 
Et quant trestuit seront couchié. 

Je vous menrai souz ma cortine; 

Jà nus ne saura la couvine. 

— Dame, fet-il, bien avez dit. » 
Diex, com il savoit or petit 
De ce qu’ele pensse et porpensse ! 
Li asniers une chose pensse, 

. Et li asnes pensse tout el; 

Tost aura-il mauvès ostel. 

Quar quant la dame enfermé l’ot 
El solier dont issir ne pot, 

A l’uis del vergier retorna, 

. Son ami prist qu’ele trova, 

Si l’enbrace et acole et baise ; 

Moult est, je cuit, à meillor aise 
Li secons que le premerain. 

La dame lessa le vilain 
Longuement ou solier jouchier; 

Tost ont trespassé le vergier, 

Tant qu’en la chambre sont venu, 

Où li dras furent portendu. 

La dame son ami amaine, 

Jusqu’en la chambre le demaine, 

Si l’a souz le couvertoir mis, 

Et cil s’est tantost entremis 
Du geu que amors li comande, 

Qu’il ne prisast une alemande 
Toz les autres, se cil n’i fust, 

Ne cele gré ne l’en séust. 
Longuement se sont envoisié ; 

Quant ont acolé et baisié, 

« Amis, fet-ele, or remaindrez 
.1. petit et si m’atendrez; 

Quar je m’en irai là dedenz 
Por fère mangier cele gent, 

Et nous souperons, vous et moi, 
Encore anuit tout à recoi. 

— Dame, à vostre commandement. » 
Cele s’en part moult belement, 

Vint en la sale à sa mesnie ; 

A son pooir la fet haitie ; 

Quant li mengiers fu atornez, 
Menjuent et boivent assez. 

Et, quant orent mengié trestuit, 

Fabl. I 16 

Ainz qu’il fussent desrengié tuit, 

La dame apèle sa mesnie. 

Si parole corne enseignie; 

.II. neveus au seignor i ot, 

Et .1. garz qui éve aportoit, 

Et chamberières i ot .III.; 

Si i fu la nièce au borgois, 

.II. pautonierset .1. ribaut. 

« Seignor, fet-el, se Diex vous saut, 
Entendez ore ma reson : 

Vous avez en ceste meson 
Véu céenz un clerc venir, 

Qui ne me lest en pès garir : 
Requise m’a d’amors lonc tens ; 

Je l’en ai fet .XXX. deffens; 

Quant je vi que je n’i garroie, 

Je li promis que je feroie 
Tout son plésir et tout son gré 
Quant mon seignor seroit erré. 

Or est errez, Diex le conduie, 

Et cil, qui chascun jor m’anuie, 

Ai moult bien couvenant tenu. 

Or est à son terme venu, 

Là sus m’atent en ce perrin. 

Je vous donrai du meillor vin 
Qui soit céenz une galoie, 

Par couvant que vengie en soie : 

En ce solier à lui alez, 

Et de bastons bien le bâtez, 
Encontre terre et en estant, 

Des orbes cops li donez tant, 

Que jamais jor ne li en chaille 
De prier famé qui rien vaille. » 
Quant la mesnie l’uevre entent, 
Tuit saillent sus, nus n’i atent, 

L’un prent baston, l’autre tiné, 
L’autre pestel gros et mollé : 

La borgoise la clef lor baille. 

Qui toz les cops méist en taille, 

A bon contéor le tenisse. 

« Ne souffrez pas que il en isse ; 
Ainz l’acueilliez el solier haut. 

— Par Dieu, font-il, sire clercgaut, 
Vous serez jà desciplinez. » 

Li uns l’a à terre aclinez, 

Et par la gorge le saisi ; 

Par le chaperon l’estraint si 
Que il ne puet nul mot soner; 

Puis l’en acueillent à doner ; 

De batre ne sont mie eschars. 

S’il en éust doné .M. mars, 

N’éust miex son hauberc roulé. 

Par maintes foiz se sont mollé , 

Por bien férir, ses .II. nevous, 
Primes desus et puis desous ; 

Merci crier ne li vaut rien. 

Hors le traient com .1. mort chien, 
Si l’ont sor .1. fumier flati, 

En la meson sont reverti ; 

De bons vins orent à foison, 

Toz des meillors de la meson, 

Et des blans et des auvernois, 
Autant com se il fussent rois; 

Et la dame ot gastiaus et vin, 

Et blanche toaille de lin, 

Et grosse chandoile de cire ; 

Si tient à son ami concile 
Toute la nuit dusques au jor. 

Au départir si fist Amor 
Que vaillant .X. mars li dona, 

Et de revenir li pria 
Toutes les foiz que il porroit. 

Et cil qui el fumier gisoit 
Si se remua corne il pot, 

Et vait là où son harnois ot. 
Quant ses genz si batu le virent. 
Duel orent grant, si s’esbahirent ; 
Enquis li ont cornent ce vait. 

« Malement, ce dist, il me vait; 
A mon ostel m’en reportez. 

Et plus rien ne me demandez. » 
Tout maintenant l’ont levé sus, 
Onques n’i atendirent plus : 

Mès ce l’a moult réconforté 
Et mis hors de mauvés penssé, 
Qh ’il sent sa famé à si loial ; 

.1. œf ne prise tout son mal. 

Et pensse, s’il en puet garir, 
Moult la voudra toz jors chierir. 
A son ostel est revenu, 

Et, quant la dame Pa véu, 

De bones herbes li fist baing, 

Tout le gari de son mehaing. 

Demande lui com li avint. 

« Dame, fet-il, il me covint 
Par .1. destroit péril passer, 

Où l’en me fist des os quasser. » 

Cil de la meson li contèrent 
Du clercgaut com il l’atornerènt, 
Cornent la dame lor livra. 

Par mon chief, el s’en délivra 
Com preude famé et corne sage : 
Onques puis en tout son eage 
Ne la blasma ne ne mescrut, 

N’onques cele ne se recrut 
De son ami aimer toz dis, 

Tant qu’il ala à son pais. 

Explicit de la Borgoise d'Orliens. 

LE CUVIER. 



Manuscrit F. Fr., 837, fol. 234 r°à 2 34 v°. 



hascuns se veut mès entremètre 
De biaus contes en rime mètre • 
Mais je m’en sui si entremis 
Que j’en ai .1. en rime mis 
D’un marchéant qui par la terre 
Aloit marchéandise querre. 

En sa meson lessoit sa famé. 

Qui de son ostel estoit dame ; 

Il gaaignoit à grant mesaise, 

Et ele estoit et bien et aise 
Quant il ert alez gaaignier, 

Et ele se fesoit baingnier 
Avoec .1. clerc de grant franchise, 

Où ele avoit s’entente mise. 

Un jor se baingnoient andeux; 

Si lor en vint .1. moult grant deuls, 

Et tele paor, que le mestre 
Por nul avoir n’i vousist estre ; 

Quar, si comme il s’entretenoient 
Et ensamble se deduisoient, 

Et li borgois si s’en repère 

De Provins, où il ot afère ; 

Si s’en entre dedenz sa cort, 

Et la bajasse tost acort 
A sa dame que li clers tient; 

De son seignor ne li sovient. 

« Dame, dist-ele, or vous empire, 
Quar véz ici, par Dieu, mon sire, 
O lui .III. marchéanz ensamble : » 
La dame l’ot, de paor tremble. 

Ele et li clers, sanz atargier, 

Sont andui sailli du cuvier. 

Ele sailli hors toute nue ; 

Au plus tost qu’el pot s’est vestue. 
La dame, qui n’estoit pas foie, 
L’éve jete desouz la sole 
De la chambre, si qu’el s’encort 
Desouz la sole en mi la cort. 

El n’ot le clerc où esloingnier, 

Si le muça souz le cuvier. 

Et li borgois descent à pié, 

Dont ele n’ot pas son cuer lié 
Qu’il est venuz à cele foiz. 

« Sire, dist-ele, bien veignois 
Et vous et vostre compaignie, » 
Dist-ele; mès ne vousist mie 
Que il fust venuz à cele eure. 

Cil, qui n’ot cure de demeure, 
Ainz s’en veut r’aler en besoingne, 
A sa main une nape enpoigne, 

Qui à la perce estoit pendue, 




Si l’a sor la cuve estendue 
Les autres marchéans apele; 

A sa famé dist : « Ma suer bele, 

Or, ça, fet-il, la soupe en vin, 

Quar nous volons métré au chemin. » 
Et, quant cele ot parler de l’erre, 

Au plus tost qu’el pot le va querre 
Quanques il veut delivrement; 

Moult haoit le demorement. 

Mès il ne tenoit de mengier 
Au clerc qui ert souz le cuvier, 

Qui ne menoit pas trop grant feste 
Qu’il li menjuent sus la teste. 

Et li borgois éust corouz, 

Se il séust le clerc desouz; 

Et ele estoit mal assenée 
Qu’elle âvoit la cuve empruntée 
Le jor devant à sa voisine. 

Cele a apelé sa meschine, 

Et li comande que grant erre 
Alast léenz sa cuve querre; 

Fère l’en estuet sa besoingne. 

Mais ele ne sot pas l’essoingne, 

Ne le clers qui desouz sejome. 

Et la chamberière s’en tome, 

Au miex que pot fist son message. 

« Vostre dame n’est mie sage, » 

Fait cele, qui li dist briefment : 

« R’alez li dire vistement 

Que, par mon chief, trop se meffet; 

Je n’ai pas de son cuvier fet. » 

Li borgois l’ot, n’en fu pas liez : 

« Dame, fait-il, quar li bailliez 
Son cuvier, et si en fera, 

Et puis si le vous prestera. » 

Cele les mains au cuvier tient, 

Et dist : « Ne savez qu’il covient 
Aus dames, ne qu’il estuet fère; 

Ci avez perdu un bon tère , 

Quar, par mon chief, que que j’entende, 
J’en aurai fet ainz que le rende. » 

Puis a dit à la chamberière : 

« R’alez-vous-en, amie chière, 

Et si dites à vostre dame 
Qu’ele n’est pas si sage famé, 

Par mon chief, com je voudroie estre : 
Ne set pas quel besoing puet estre. » 
Cele s’en est tost revenue, 

Et quant sa dame l’a véue : 

« Qu’est-ce, fet-el, tu n’en as mie? 

— Non, dame, par le Fil Marie, 

Ainz dist bien c’onques ne séustes 
Qu’est besoing, n’onques ne l’éustes ; 
Quar, se très bien le séussiez, 

Jà hasté ne li éussiez. » 

Quant cele se fust apenssée : 

« Lasse, fet-el, trop sui hastée ; 

Par mon chief, si ai fet que foie ; 

Le mestre le tient de l’escole; 

Or poroit ore moult bien estre 

Qu’ele a desouz mucié le mestre. >» 
Oiez de qoi s’est porvéue : 

.1. ribaut vit enmi la rue, 

Qui de sa robe estoit despris : 

« Veus gaaignier, dist-ele, amis? 

— Oïl, Dame, n’en doutez mie. 

— Va donc, dist-ele, tost; si crie 
Le feu enz enmi cele rue, 

Et de bien crier t’esvertue ; 

L’en le tendra tout à folie 
Et l grande ribauderie; 

Puis t’en revien par ma meson, 

De ta paie ferai le don. 

— Dame, dist-il, point ne m’esmaie , 
Quar j’aurai bien de vous ma paie. » 
En mi la voie a pris son leu, 

A haute voiz crie le feu 
De quanqu’il pot à longue alaine, 
Ausi com la vile en fust plaine. 

Et quant li marchéant l’oïrent, 
Trestuit ensemble au cri saillirent, 

Et li ribaus d’iluec s’en part, 

Si s’en fui de l’autre part. 

Moult se tienent à mal bailli, 

Quant au ribaut orent failli, 

Et dient tuit : « Il estoit yvre. » 

Et la borgoise se délivre 
Du clerc ; maintenant l’en envoie, 

Et li clerc si aqueut sa voie, 

Qui n’ot cure de plus atendre. 

Or puet cele son cuvier rendre, 
Qui moult a esté effraée. 

Ainsi s’est cele délivrée, 

Qui moult savoit de la chevance, 
Quar apris l’avoit de s’enfance ; 
S’ele n’éust besoing éu, 

Ele n’éust jamès séu 
Le grant besoin de sa voisine. 
Tout ainsi cis fabliaus define. 

Explicit du Cuvier. 

DE BRUNAIN 
LA VACHE AU PRESTRE. 

Manuscrit F. Fr. 837, fol. *29 r° à 229 v°. 



’un vilain conte et de sa famé, 
C’unjorde festeNostreDame 
Aloient ourer à l’yglise. 

Li prestres, devant le servise, 
Vint à son proisne sermoner, 

Et dist qu’il fesoit bon doner 
Por Dieu, qui reson entendoit; 

Que Diex au double li rendoit 
Celui qui le fesoit de cuer. 

« Os, fet li vilains, bele suer, 

Que noz prestres a en convent : 

Qui por Dieu done à escient, 

Que Diex li fet mouteploier ; 

Miex ne poons-nous emploier 
No vache, se bel te doit estre, 

Que pour Dieu le donons le prestre; 
Ausi rent-ele petit lait. 

— Sire, je vueil bien que il l’ait, 

Fet la dame, par tel reson. » 

A tant s’en vienent en meson , 

Que ne firent plus longue fable. 

Li vilains s’en entre en Testable , 

Sa vache prent par le lien , 

Présenter le vait au doien. 

Li prestres ert sages et cointes. 

« Biaus Sire, fet-il à mains jointes, 

Por Pamor Dieu Blerain vous doing. » 
Le lien li a mis el poing , 

Si jure que plus n’a d’avoir. 

« Amis, or as-tu fet savoir, 

Fet li provoires dans Constans, 

Qui à prendre bée toz tans. 

Va-t’en, bien as fet ton message, 

Quar fussent or tuit ausi sage 
Mi paroiscien corne vous estes , 
S’averoie plenté de bestes. » 

Li vilains se part du provoire. 

Li prestres comanda en oirre 
C’on fasse pour aprivoisier 
Blerain avoec Brunain lier, 

La seue grant vache demaine. 

Li clers en lor jardin la maine , 

Lor vache trueve, ce me samble. 

Andeux les acoupla ensamble; 

Atant s’en tome, si les lesse. 

La vache le prestre s’abesse , 

Por ce que voloit pasturer. 

Mes Blere nel vout endurer, 

Ainz sache le liens si fors, 

Du jardin la traîna fors : 

Tant l’a menée par ostez, 

Par chanevières et par prez, 
Qu’elle est reperie à son estre 
Avoecques la vache le prestre, 

Qui moult à mener li grevoit. 

Li vilains garde, si le voit; 

Moult en a grant joie en son cuer. 
« Ha, fet li vilains, bele suer, 
Voirement est Diex bon doublère, 
Quar li et autre revient Bière ; 

Une grant vache amaine brune; 

Or en avons nous .II. por une : 
Petis sera nostre toitiaus. » 

Par example dist cis fabliaus 
Que fols est qui ne s’abandone; 

Cil a li bien cui Diex le done, 

Non cil qui le muce et enfuet ; 

Nus hom mouteplier ne puet 
Sanz grant éur, c’est or del mains. 
Par grant éur ot li vilains 
• II. vaches, et li prestres nule. 

Tels cuide avancier qui recule. 



Explicil de Brunain la vache au Prestre. 

l avint l’autrier à Saint Gille 
C’uns chastelains ot une fille 
Qui moult estoit de haut parage; 
Doner la volt par mariage 
A .1. vilain qui moult riche ère. 

Ele respondi à son père : 

« Si m’aït Dîex, ne l’aurai jà. 

Ostez-le moi , cel vilain là, 

Se plus li voi, je morrai jà. 

» Je morrai jà, dist la pucèle , 

Se plus me dites tel novèle , 

Biaus père, que je vous oi dire ; 

Si me gart Diex d’anui et d’ire , 

Li miens amis est filz de conte ; 

Doit bien avoir li vilains honte. 

Qui requiert fille à chastelain. 

Ci le me foule, foule, foule, 

Ci le me foule le vilain. 

— Le vilain vous covient avoir, 

Dist li pères, par estavoir; 

Si arez à plenté monoie, 

Çainture d’or et dras de soie. » 
Ainsi li pères li despont; 

Mès la pucèle li respont : 

« Quanques vous dites rien ne vaut; 
Jà n'ire au vilain donée, 

Se cucrs ne me faut. 



» Cuers ne me faut encore mie , 
Que jà à nul jor soie amie 
A cel vilain por ses deniers ; 

S’il a du blé plain ses greniers, 

S’a char de bacon crue et cuite, 

Si la menjust; je li claim cuite ; 

Je garderai mon pucelage. 

J’aim miex .1. chapelet de flors 
Que mauvls mariage. 



» Mauvès mariage feroie , 
Pères, se le vilain prendoie, 
Quar son avoir et sa richece 
D’avarisce le cuer li sèche; 

Mès mon cuer me dit et semont 
Que toz li avoirs de cest mont 
Ne vaut pas le déduit d’amer. 

Se je sui joliete 

Nus ne m’en doit blasmer. 

— Blasmer, bele fille, si fet; 

Sachiez que li enfes qui fet 
Contre le voloir de son père, 

Sovient avient qu’il le compère. 

— Pères, je ferai vo voloir, 

Mès trop me fet le cuer doloir 
Ceste chançons, et me tormente : 

Nus ne se marie qui ne s’en repente. 

» Repente, ce vueil-je bien croire , 
Pères, que la chançon soit voire ; 

Cil se repent qui se marie; 

Quar je me sui jà repentie 
D’avoir mari ainz que je l’aie : 

Li parlera tant fort m’en esmaie , 

Que j’en ai tout le cuer mari. 

J’aim miex morir pucele 
Qu’avoir mauvis mari. 

— Mauvès mari n’aurez-vous pas ; 

Mès fiancier isnel le pas, 

Dist li pères, le vous covient. » 

A tant ez li vilains qui vient, 

Qui moult avoit le cors poli; 

Au miex qu’il puet de cuer joli 
S’est escriez à haute alaine : 

L’avoirs done au vilain fille à chastelaine. 

» Chastelaine fu jà sa mère , 
Chastelains est encor son père, 

Fabl. 1 1 8 

Mès granz povretez l’avirone, 

Quar, por l’avoir que je li dcvne , 
M’a-il doné la pucelète : 

S’en doi bien dire ehançonette , 

Quar je n’ai pas le cuer dolent : 

Je prendrai l’oiselet tout en volant. 

» En volant l’oiselet prendroie; 
Tant dst li miens cuers plains de joie, 
Dist li vilains, que ne puis, dire, 

Quant je sa grant biauté remire. 

Lors cuide paradis avoir. 

Qui por tel dame done avoir. 

Si m’aït Diex, riens ne mespreat. 

Nule riens à beie dame ne se prent. 

» Nule ne se prerrt à celi 
Dont li regars tant m’abeli , 

Que son père le m’a donée; 

Rose qui est eacolorée 
Ne se prent pas à sa color ; 

Je ne sent ne mal ne dolor, 

En tant qu’il m’en sovient, par m’ame. 
Diex ! com est doux li penssers 
Qui vient de ma, dame. 

» De ma dame, ai .1, douz peaeser. 
Dont je ne puis mon cuer oster, 

Adès i pens en regardant; 

Si vair œil vont mon cuer ardent; 

Ardant, voire, ce est de joie ; 

Por son douz regart li otroie 
Mon cuer, ne partir ne l’en vueil. 

En regardant m’ont si vair ail 
Donez Us maus dont je me dueil. 

» Je me dueil, se Diex me aequeure, 
Quar je ne cuit jà véoir l’eure 
Que j’aie de li mon solaz : 

Ha! gentiz prestres Nicholas, 
Espousez-nous tost sanz nul plet. » 
Dist le prestres : « Ce fust jà fet, 

Mès ne sai quels est l’espousée. 

— Vie z le la, demandez li 
Se m’amors li agrée. 

— Agrée-vous ceste no vêle, 

Dist li prestres à la pucèle, 

Que vous doiez prendre et avoir 
Cel vilain là por son avoir ? » 

Ele respondi : « Biaus douz sire , 

Je n’ose mon père desdire , 

Mès jà ne li porterai foi. 

Averai-je dont, lasse, 

Mon mari maugri moi f 

» Maugré moi, voir, je l’averai , 

Mès jà foi ne li porterai, 

Sires prestres, bien le sachiez. 

— Il ne me chaut que vous faciez , 

Dist Ii prestres, je vous espouse. » . 
En chantant s’escrie la touse , 

De dotant cuer corne esbahie : 

« Je n'ai pas amourctes à mon valoir. 
Si en sui mains jolie. 

» Mains jolie si en serai , 

Ne jamès jor ne passerai 
Ne soie sole de plorer. 

Diex 1 or i puet trop demorer 
Mes amis à moi revéoir ; 

Par tens li porra meschéoir : 

Trop lonc tens oubliée m’a : 

S'il ne se haste, mes amis perdue m’a. 

» Perdue m’a li miens amis ; 

Je croi que trop lonc tens a mis 
A moi venir reconforter; 

Quar li vilains m’en veut porter 
Tout maintenant en sa contrée. 

Douz amis, vostre demorée 
Me fet de duel le cuer partir. 

Au départir d’amoretes 
Doi-je bien morir. 

» Morir doi-je bien par reson. » 

A tant ez-vos en la meson 
Son ami qui l’est venuz querre; 

Du palefroi mist piet à terre, 

Et s’en entra dedenz la sale. 

Cele qui ert et tainte et pale , 

En chantant li prist à crier : 

« Amis, on m’i destraint por vous. 

Et si ne vous puis oublier. 

» Oublier ne vous puis-je mie , 

Que je ne soie vostre amie 
Trestoz les jors que je vivrai , 

Ne jamès jor ne vous faudrai 
Tant com je aie el cors la vie; 

Por le vilain crever d’envie , 

Chanterai de cuer liement : 

Acolez-moi et besiez doucement, 

Quar li maus d’amer me tient joliement. 

» Joliement me tient, amis, 

Li maus qui si lonc tens a mis 
Mon cuer por vous en grant destrèce; 

Si com gelée la flor sèche, 

M’a li vilains adès sechie ; 

Mès des or mès sui raverdie , 

Quant lèz moi vous sent et acole. 

Mes cuers est si jolis 
Por un poi qu’il ne s'envole. 

» Vole, mes cuers, oïl, de joie; 

Or tost, amis, c’on ne vous voie , 

Si me montez sor vo cheval ; 

Se nos aviens passé cel val , 

Par tens seriens en vo païs. » 

Cil, qui ne fu pasesbahis, 

La monte, et dist tel chançonette : 

« Nus ne doit Hz le bois aler 

Sanz sa compaignite. 

» Compaignète, ne vous anuit, 
Quar en tel lieu serons anuit 
Où li vilains n’aura poissance. 

Alons souef, n’aiez doutance, 

Je chanterai, s’il vous agrée : 

J’ai bone amorète trovée ; 

Or viegne avant cil qui le claime. 

Ainsi doit aler fins cuers qui bien aime. 

» Qui bien aime, ainsi doit aler. >> 
A tant ont véu avaler 
Le chastelain sor son destrier; 

Li vilains li fu à l’estrier, 

Qui sovent son duel renovele : 

Et, quant a véu la pucele 
Lèz son ami, se li deprie : 

« P or Dieu, tolezrmoi quanques j’ai, 

Si me rendez m’arme. 

» M’amie me covient r’avoir, 
Quar j’en donai moult grant avoir 
Avant que l’éusse espousée. » 

Dont s’est la pucèle escriée , 

Se li dist un mot par contrère : 

« Vilains, force le me fist fère, 

Si n’est pas droiz que vous m’aiez. 

Pis vous fet la jalousie 
Que li ma us que vous traiez. 

» Vous traiez mal et paine ensamble; 
La rage vous tint, ce me samble, 

Quant vous à mon père donastes 
L’avoir de qoi vous m’achatastes 
Ausi com se fuisse une beste : 

Cranche les .II. iex de la teste 
Vous menjust, et le cuer dedenz. 

Vostre jalousie 
Est plus enragie 
Que li maus des deux. 

» Li maus de/denz vouspuist aerdre, 
Ainçois que jamès me puist perdre 
Cil qui me tient a son voloér ; 

Trop m’avez fet le cuer doloir, 

Vilains, bien devez avoir honte. » 

Dont s’escria li filz au conte, 

Cui ceste parole abeli : 

« Bele, quar bahz et je vos en pri, 

Et je vous ferai le virenti. 

» Le virenh vous covient fère. » 

Et li vilains comence à brère, 

Quant la parole a entendue ; 

Mès riens ne vaut, il l’a perdue. 

Cil est entréz dedenz sa terre ; 

Si ami le venoient querre, 

Qui tuit chantaient liement : 

« Espringuiez et balez eointement. 
Vous qui par amor amez liaument. 

» Léaument vous venons aidier. » 
Adonc n’ot cure de plaidier 
Li vilains quant les a véus ; 

Fuiant s’en va toz esperdus ; 

Au chastelain s’en vint arrière; 

Se li a dist à basse chière : 

« Fuions-nous-en, sauve la vie. 

La sainte Croix d’outre-mer 
Nous soit hui en aïe. 

» En aide nous puist hui estre 
La sainte croix au roi celestre, » 

Dist cil, qui vousist estre aillors; 
Fuiant s’en va plus que le cors, 

Quar de paor li cuers li tramble ; 

Toz ses parages i assamble, 

Qui li ont dit, sanz detnorer : 

« Vilains, lessiez vostre plorer. 

Si vous prenez au laborer. 

— Au laborer me covient prendre, 
Dist li vilains, sanz plus atendre, 

Et gaaignier novel avoir. 

Bien sai que ne fis pas savoir, 

Quant me pris à si haut parage, 

Et se g’i ai fet mon domage, 

Ne m’en blasmez, por saint Remi ; 

Se j'ai fet ma foliete, 

Nus n’en aura pis de mi. 

» De mi ne cuit-je qu’il ait homme 
Qui soit mananz de si à Romme 
A oui il soit pis avenu ; 

Mais encor m’a Diex secoru, 

Quant revenuz sui en meson ; 

S’en doi bien dire par réson 
Les vers que j’ai tant violé : 

J’ai trovi le ni de pie ; 

Mais li piot n'i sont mie. 

Il s'en sont trestuit voli. 

» Volé en sont tuit li piot, 
C’est-à-dire que tel i ot, 

Mien escient, qui les en porte. » 

Ainsi se plaint et desconforte 
Li vilains. Or m’en partirai; 

De la pucèle vous dirai, 

Qui chantoit de cuer liement : 

« Jolietement m’en vois, 

Jolielemcnt. 

» Jolietement m’i demaine 
Bone amor qui n’est pas vilaine , 

Qui du vilain m’a délivrée : 

Or sui venue en la contrée 
Dont mes amis m’a fet douaire ; 

Fail. I 1 9 

S’en doi bien par droit chançon faire, 
Quar j’ai toz mes maus trespassez : 
fai amoretes à mon gri , 

S'en sui plus joliete assez . 

» Assez en sui plus joliete. » 

Au descendre la pucelète 
Ot assez dames et pucèles , 

Qui chantoient chançons noveles ; 

Et, quant ce vint au congié prendre , 
La pucèle, sanz plus atendre, 

Les avoit à Dieu comandées : 

« A gironies départ Amors, 

A gironies . 

» A gironées ai mon voloir; 

Li vilains s’en puet bien doloir. » 
L’escuiers devant la pucèle. 

Qui tant estoit cortoise et bêle , 

Dist : « J’ai en biau lieu mon cuer mis, 

Ne sera que ne face joie ; 
fai amiete 
Sadete, 

Blondete , 

Tele com je voloie. » 



Explicit de la Chastelaine de Saint Gille. 

1 siècles est si bestornez, 
Que je sui trop pis atornez 
Por le siècle, qui si bestorne 
Que toute valor se retorne 
Et se recule, vaine et quasse. 

Comme limeçon en sa chasse. 

Or ne me sais mès comment vivre 
Qui des bones gens sui delivre, 

Qui me soloient maintenir; 

Si ne me sais mès contenir, 

Et, se j’en mon pais sejor. 

L’en me dira mès chascun jor, 

Se j’ai soufrete ne destrèce, 

Que ce sera par ma perèce. 

Se je vois au tornoiement, 

On œuvre plus vilainement 
C’on ne soloit des .XIII. pars; 

Quar les veaus si sont liépars, 

Et les chievres si sont lions. 

Malement est baillis li hons 
Qu’il estuet en lor manaie estre, 

Quar li plus fort en sont li mestre, 
Et li aver sont Alixandre. 

Il n’est ne pie ne calandre 
Qui me séust pas gosillier 
Ce qui me fet si merveillier, 

L’en me dit que chevalerie 
Est amendée en Normendie, 

Mès male honte ait qui le cuide; 
Bien croi que terre i est plus vuide 
De grant contens que ne soloit ; 
Chascuns l’autre fouler voloit, 

Dont l’un est mort, l’autre envielliz. 
Si est li siècles tressailliz 
Por la mort qui trestout desvoie; 
Mès par Dieu je me gageroie 
Un denier d’argent ou d’archal, 

Se Bertran et le Mareschal, 

Els et Robert Malet vesquissent, 

Et le chamberlanc, qu’il féissent 
Encore miex en Normendie 
Que cels ne font qui sont en vie, 
Qu’il savoient plus biau doner, 

Et le lor miex abandoner 
Aus dames et aus chevalière 
Qui savoient bien les aliere 
Qu’il apent à chevalerie; 

Trop fesoient miex cortoisie 
A toute gent lonc ce que erent. 
Menesterels molt recomperent 
De ce que ne vivent encore ; 

Quar ces mauvès qui vivent ore, 
Donassent encor maugré lor : 

Quar trop par fust grant deshonor 
Se ces preudes hommes donaissent, 
Et cil des iex les esgardaissent; 

Véoir doner sanz doner rien, 

Tost se descouvrist lor merrien : 
Quar l’en voit bien, ce est la somme, 
Quant mauvès est delez preudomme, 
Que c’est molt diverse partie. 

Il ot un lèvre en Normendie 
Qui trop bel arrachoit les denz : 

En la bouche au vilain dedenz 
Metoit .1. laz trop soutilment, 

Et prenoit la dent trop forment, 

Puis fesoit le vilain bessier 
Por entor l’enclume lier 
Le laz qui li tient à la joe. 

Ne péust pas .1. oef d’aloe 
Estre entre l’enclume et la cane, 

Et quant li fevres se rassane 
Aus tenailles et au martel, 

Si chaufe son fer bien et bel, 

Et soude et buffe et se regarde; 

Et celui ne se done garde 
Qui à l’enclume est atachiez, 

Quar le fevre qui l’a laciez, 

Ne fet samblant de nule rien, 

Ainz chaufe son fer bel et bien. 



I 

Quant s’esporduite est bien chaufée, 
Et bien boillant et embrasée. 

Si porte son fer sor l’enclume, 

Qui tout estincele et escume. 

Et cil sache à soi son visage ; 

Si demeure la dent en gage, 

Et cil porte toz jors son fer. 

« Toz les vis déables d’enfer 
Vous apristrent or denz à trère », 
Fet celui, qui ne set que fère, 

Ainz est esbahis de péur, 

Qu’il n’est mie bien aséur, 

Quant il méismes si briefment 
Esrache maugré sien sa dent. 

Autressi maugré lor donoient 
Cil aver, quant il esgardoient 
Que Malet toute jor donoit, 

Que le fer el feu si tenôit 
Chaut de valor et alumez, 

Que tuit fussent ars et brûliez 
Cels qui près de li se tenissent, 

S’à son chaut fer ne guenchéissent; 
Quar preudom ne puet miex uller 
A mauvès les grenons nuller 
Ne plus cointement les denz trère, 
Que par bonté entor lui fère.- 
% Preudom tient toz jors l’espreduite 

\ Et si chaufée et si conduite, 

Que Honte art et Honor alume 

Toz cels qui sont près de s’endume. 
Covient lors querre si se traient 
Ou qu’il devisent ou qu’il traient, 

Et s’aucuns le preudomme esloingne 
Por la paor que il ne doingne. 

Sachiez bien que trop li meschiet, 

Puis qu’il gandist c’onor li chiet; 

Mès l’onor au preudom demeure 
Comme la dent en icele eure 
Fist au fèvre com je vous di, 

Quant cil por son chaut fer gandi, 

Por qoi il a sa dent perdue, 

Qui demora au laz pendue. 

Savez-vous qui j’apel le laz? 

Sens et cortoisie et solaz ; 

Quar sens lace et lie la gent, 

Sens est le laz et bel et gent 
Qui prent honor et lie et lace, 

Et les mauvès les denz arrache. 

Archbvesques si mande et prie 
Aus Escuiers de Normandie 
Et aus plus riches damoisiaus, 

Quels qu’il soient, viéx ou noviaus, 

Por l’amor Dieu, que s’entremetent 
Que le fer tantost el feu metent, 

Et que le laz n’oublient mie 
De sens qui la gent lace et lie ; 

Ne le martel de la proesce, 

Ne l’espreduite de larguece. 

Mès il ont molt poi d’examplère 

Por bien aprendre denz à trère, 
Certes je ne sai en quel lieu. 
Mès or lor soviengne por Dieu 
Du bon aprentis du Nuef-borc; 
Bien lor en membre je sitor, 

Et du jemble au fer de molin, 
Dont le vimon est au déclin, 

Et je lo bien que lor soviengne, 
Et que cbascuns si se contiegne 
Que valor soit avant boutée, 
Qui, vaine et quasse, est reculée 
Comme en sa chasse limeçon, 

Et que il metent contençon 
Qu’il s’atornent en tel manière 
Qu’il retoment trestuit arrière 
Cest siècle, qui est bestomez, 
Qu’arrière soit desbestofnez, 

Si qu’autressi atornez soie 
Comme atornez estre soloie 



Explicit le dit de la Dent. 

il qui trova d’el Morteruel, 

Et d’el mort vilain de Bailluel, 
Qui n’ert malades ne enfers, 

Et de Gombert et des .II. clers 
Que il mal atrait à son estre, 

Et de Brunain la vache au prestr 
Que Blere amena, ce m’est vis, 

Et trova le songe des vis 
Que la dame paumoier dut, 

Et du Leu que l’oue déçut. 

Et des .II. Envieus cuivers, 

Et de Barat et de Travers 
Et de lor compaignon Haimet, 

D’un autre fablel s’entremet, 

Qu’il ne cuida jà entreprendre; 

Ne por Mestre Jehan reprendre 
De Boves, qui dist bien et bel, 
N’entreprent-il pas cest fablel, 

Quar assez sont si dit resnable; 

Mès qui de fablel fet grant fable . 

N’a pas de trover sens legier. 

F AIL. I S O 




Digitized by 



Google 



FABLIAU XIII 



•5* 

Mès, por ma matère abregier, 

Vous conterai tout demanois 
Qu’il avint en cel Amienois. 

A Lonc Eve sor la rivière 
Mest un vilains, ce m’est avière, 

Qui one n’estoit buiseus trovez, 

Mès traveilliez et aouvrez 
De messonner et de soier; 

Si menoit jarbes à loier 
D’un roncinet de povre coust, 

Qu’il avoit très devant aoust 
Moult mal péu, et bien pené, 

Et si en avoit amené 

Son blé, ainz l’aout, por l’orage. 

Poi ot avaine, et poi forage, 

Por bien sa beste gouverner; 

Mais, por ce qu’il ne pot juner, 

Et por argent qu’il en vout prendre. 
Se penssa qu’il le menra vendre; 
Ainsi avint com je vos di, 

Et, quant ce vint au samedi, 

Si matinet corne il ajorne 
Li vilains son roncin atome. 

Et frote, et conroie, et estrille ; 

En .1. blanc cbevestre de tille. 

Le maine sanz sele et sanz frain, 
Bien sanble roncins mors de fain; 

Si estoit-il, poi s’en faloit. 

Tout ainsi com il s’en aloit 
Sor le roncin, qui dur le porte, 

Et il tresvint devant la porte 
S‘ Acueil, une prioré. 

Iluec n’ot gueres demoré 
Quant uns rendus de la meson 
Ist hors, si l’a mis à reson , 

Qui estoit venuz au serai n ; 

Si li dist au mot premerain : 

« Amis, quel part vous menra Diex î 
Est cil roncins jones ou viex ? 

Par samblant n’est-il gueres chiers. 

— Foi que doi vous, biaus sires chiers, 
Tel com il est le m’estuet prendre, 

Tant que je le truise à cui vendre. 

Mon vuel fust-il granz et pleniers, 

Si en éusse plus deniers, 

Si ne m’éussiez pas gabé. 

— Foi que doi mon seignor l’abé 
Fet cil, et l’ordre dont je sui, 

Aine ne le dis por vostre anui, 

Ne por vous de riens agrever; 

Ausinc volons-nous alouer 

.1. no roncin qui céenz est; 

Se vos i savez vo conquest, 

Nous le bareteriens au vostre; 

Venez enz, si verrez le nostre; 

Si fesons marchié, Diex, tant bien ; 

Se ce non, chascuns r’ait le sien, 

Puis resoions amis corne ains. 

— Je l’otroi bien, » dist li vilains. 

A tant s’en entrent en la cort, 

Li renduz en Testable cort, 

Si en a trait .1. roncin fors, 

Qui n’estoit mie des plus fors 
Conques vi, ne des plus vaillanz, 
Ainz estoit maigres et taillanz, 

Dos brisié, mauvès por monter; 

Les costes li pot-on conter; 

Hauz ert derrière, et bas devant, 

Si aloit d’un pied sousclochant, 
Dont il n’estoit preu afaitiez; 
N’estoit reveleus ne haitiez, 

N’il n’avoit talent de hennir. 

Quant li vilains le vit venir, 

Si Tesgarda moult d’en travers. 

« Que regardez, fet li convers ? 
Encor soit-il povres et maigres, 
S’est-il plus taillanz et plus aigres 
Que tel vendera-Ten .C. sous; 

Mès il ne fu piéça saous, 

S’est chascun jor bien aouvrez. 

Il seroit bien tost recouvrez, 

S’il ne fesoit œvre grevaine, 

S’éust du fuêrre et de Tavaine; 

Por qu’il i péust avenir, 

On n’auroit en lui que tenir, 

Et si set bien s’avaine maurre. 

Dites combien voudrez-vous saune, 
Je le vous métrai à droit fuer. » 

Li vilains sorrist de mal cuer 
De ce qu’il ot dire au rendu. 

« N’avez mie encor tout vendu, 
Dist li vilains; par mon chapel, 
Bien me volez vendre la pel, 

Quar en lui ne voi-je mès rien, 
Fors le vendage del cuirien. 
Roncins qui n’a valor ne force 
Est bien dignes que on l’escorce ; 
S’ai tel engaigne, que je muir, 
Qui me rouvez soudre à cel cuir ; 
Mès vez ci roncin bien vendable, 
Fols est qui le tient en estable ; 
Bons est par tout où l’en l’aderce, 
Bons en charrue, bons en erce, 

Et bons ès trais et ès limons. 

Ne onques ne vit toz li monz 
Meillor roncin, ne plus isnel; 

Il cort plus ne vole arondel. 

Je ne me vois mie esmaiant 
Se nus veut roncins bien traiant 
Por un grant mont à devaler. 
Que il en lest cestui aler, 

Por que l’en adroit li apiaut. 

Mès je me merveil que ces piaut 
Que vous m’avez tant detrié, 

Et si vous avoie prié 
Que vous ne me gabissiez pas ; 
Or fusse à Amiens tout le pas, 
Que que m’avez ci amusé. 

— Moult avez ore refusé, 

Fet li convers, et avillié ' 



Digitized by <^.ooQle 




1 58 FABLIAU XIII 14 s 

Mon roncin maigre et escillié, 

Et le vostres fêtes si preu ; 

Mais nous saurons de si à peu 
Liquels sera miez alosez, 

Se le vostre esprover volez. 

Mettons les rond ns keue à keue, 

Et si soit qui bien les aneue, 

Et se li nostres puet tant fère 
Qu’il puist le vostre à force trère 
Dusques là sus à cele grange, 

Perdu l’avez sans nule eschange ; 

Et, se li vostres est tant fors, 

Qu’il puist le nostre trère fors 
De cele porte seulement, 

Mener l’en poez cuitement ; 

Ainsi doit-on prover sa beste. » 

Ce dist li vilains : « Par ma teste, 
Marcbéant avez encontré ; 

Ainsi vueil-je qu’il soit graé, 

Et si veuil que tout maintenant 
Soient tenu li convenant. 

— Je l’otroi bien, » fet li convers. 

Le sien a par la keue aers, 

Qu’il avoit moult et mate et souple, 
Andeux ensamble les acouple, 

Puis fut chascuns devers le suen ; 

Si ot verge tout à son buen, 

Dont granz cops lor donnent et rendent. 
Et li roncin tirent et tendent 
Com cil qui ne s’osèrent feindre ; 

Les neus font serrer et estraindre, 
Mès, por tirer ne por sachier, 

Ne les porent desatachier; 

Moult ont les crêpons estenduz. 

« Qu’est-ce, Baillet, fet li renduz ? 
Gardez que cil ne tous eschape. » 
Adonc de la verge le frape, 

Fiert et frape et done granz cops. 

Et li vilains ne fu pas fols, 

Qu’il vueille Ferrant affoler, 

Ainz le lest assez reculer, 

Por celui lasser et recroire; 

Et li rendus, ce poez croire, 

Fu liez quant vit Baillet errant, 

Et il vit reculer Ferrant, 

Moult li croist le cuer et engrange. 
« Baillet, fet-il, voiz ci la grange, 
Garde que l’onor en soit tiue. » 
Mès Baillet a fête la siue, 

Qu’il ne puet mès ne ho ne jo, 
Ainz areste sanz dire ho ; 
D’angoisse li bâtent li flanc. 

Quant li vilains le vit estanc 
Qu’il ne puet mès tirer ne trère : 

« Ferrant, fet-il, or del bien fère, 
Gentiz beste de bone essonre. » 
Quant li roncins s’oï semondre, 
Des piez devant s’aert à terre, 

Que de l’un des piez se defferre ; 

Le fer fet voler contremont, 

Et li vilains coite et semont 
Ferrant, qui trait et tire fort, 

Et Baillés arrière ressort ; 

A cele premeraine pointe, 

L’en maine de cul et de pointe 
Vers la porte tout le grant cors; 
Traînant ausi com un ours, 
Enmenoit, à col estendu. 

Et le roncin et le rendu, 

Qui moult dolenz après le siut. 

Si com de la porte issir dut, 

Et li renduz connuit bien l’uevre 
Que Baillés si vilment se prueve, 
Que cil si vilment entraîne, 

Son coutel tret de sa gaine, 

Ne set cornent il le reskeue , 

A Ferrant a copé la keue; 

Se li a alegié son fais; 

De la porte tout à .1. fais 
S’en issirent andui ensamble. 

Li renduz Sert la porte ensamble, 
Puis s’en repère à son ostel. 

Li vilains n’en pot avoir el, 

N’il ne pot pas desouz mucier; 

Ne sot tant brère ne huchier 
Que cil li vousist mot respondre. 
Puis le fist à Amiens semondre 
A la cort par devant l’evesque, 

Qui bien leur enquiert et enpesque 
Comment il lor fu avenu; 

Puis ont lonc tens le plait tenu, 
’ainz ne lor en fîst jugement, 
vous proi-je communément 
'entre vous m’en dites le voir, 
i vilains le doit avoir. 



Explicit des .11. Chevaus. 

adis se fu uns marchéanz 
Qui n’estoit mie recréanz. 

Ne de gaaignier esbahis, 

Ainz chercha sovent maint pais 
Por ses denrées emploier; 

De son avoir mouteploier 
Ne fu pas sovent à sejor. 

De sa famé se part .1. jor, 

Et va en sa marchéandise ; 

Ainsi com cis contes devise, 

Bien demora .II. anz entiers. 

La marchéande endementiers 
Fu ençainte d’un bacheler; 

Amors, qui ne se pot celer, 

Mist l’un et l’autre en tel désir, 

Que ensamble les fist gésir; 

Mès lor œvre ne fu pas fainte, 

Quar la dame en remest ençainte; 

.1. fil en ot, ainsi avint. 

Et, quant li marchéanz revint, 

A fuer de sage se prova. 

De Penfançon que il trova 
A sa famé reson demande. 

<f Ha, sire, fet la marchéande, 

Une foiz m’estoie apoïe 
Là sus à vo haute poïe, 

Moult dolente et moult esplorée 
Tout por la vostre demorée, 

Dont g’ère en moult grant desconfort ; 
Yvers ert, si nègoit moult fort; 

Amont vers le ciel esgardoie, 

Et je, qui point ne me doutoie, 

Par meschief reçui en ma bouche 
.1. poi de noif, qui tant fu douce 
Que cel bel enfant en conçui 
D’un seul petit que j’en reçui; 

Ainsi m’avint com je vous di. » 

Et li preudom li respondi : 

« Dame, ce soit à bon éur; 

Des or mès sui-je tout séur 
Que Diex m’aime, seue merci, 

Quant cest bel oir que je voi ci 
Nous consent ainsi à avoir; 

Ausi n’avions-nous nul oir, 

Et cist ert preudom, se Dieu plest. 

Ne plus ne dist, ainçois se test, 

Ne de son cuer point ne gehi. 

Et li enfes crut et tehi, 

Et prist moult bone norreçon. 

Mès toz jors fu en soupeçon 
Li preudom, et en porvéance 
Qu ’il en voie sa délivrance. 

Quant l’enfes ot .XV. anz passez, 
Cil, qui n’est mie respassez 
De son mal, qui moult est irais, 

A sa famé s’est un jor trais, 

Et dist : « Dame, ne vous griet pas 
Que demain vueil, sans nul trespas, 
En marchéandise r’aler ; 

Fetes tost mes dras enmaler, 

Moi auques matin esveillier, 

Et vostre fil appareillier, 

Q’o moi le vueil mener demain. 
Savez-vous porqoi je l’i main ? 

Jel vous dirai sans demander : 

Por aprendre à marchéander 
Entruès qu’il est de jone aage. 

Jà ne verrez home fin sage 
De nul mestier, sachiez sanz doute, 
Se il n’i met son sens et boute 
Ainçois qu’il ait usé son tans. 

— Sire, bien m’i suis assentans; 
Mais encore, s’il vous pléust, 

Mon fils encor ne s’en méust; 

Et, puis que voz plesirs i ést, 

Au contredit n’a point d’aquest, 

Ne desfendre ne m’en porroie : 
Demain vous metrez à la voie, 

Et Diex, qui là sus est et maint, 

Vous conduie, et mon fils ramaint, 
Et doinst la bone destinée. » 

A tant fu la reson finée, 

Et li preudom matin se liève, 

Cui ses afères point ne griève , 
Quar sa chose li vient à point. 
Mais la dame n’abelist point 
Ce qu’ele en voit son fil aler, 

Que de li part sanz retorner. 

Et li preudon o lui l’en guie 
Tout le chemin lèz Lombardie. 

Ne conterai pas lor jornées, 

Que tantes terres ont passées, 

Qu’à Genes droit s’en sont venu ; 
A .1. ostel sont descendu. 

Li preudon a changié Agraine 
A .1. marchéant qui l’enmaine 
En Alixandre por revendre. 

Et cil, tantost sans plus atendre, 
Qui le fil sa famé vendi, 

A son autre afère entendi ; 

Lors repéra en sa contrée, 

Et tante terre a trespassée 
Qu ’à son ostel vint et descent; 
Mès ne le vous diraient cent 
Le duel que la Dame demaine 
De son fil que pas ne ramaine. 
Sovent se pasme, ainsi avint, 

Et, quant de pasmoison revint, 

En plorant li requiert et prie, 



Digitized by 



Google 




66 



FABLIAU XIV 



I IO 



Por amor Dieu, que il li die 
De son fil qu’il est devenuz. 

De respondre ne s’est tenuz 
Cil, qui moult biau parler savoit. 

« Dame, selonc ce que l’en voit 
Doit chascuns le siècle mener; 
Quar en trop grant duel demener 
Ne puet-il avoir nul conquest. 
Savez-vous que avenu m’est 
Enz el païs où j’ai esté ? 

Par un chaut jor el tens d’esté, 

Jà estoit miedis passez, 

Et li chauz ert moult trespassez, 
Lors erroie-je et vo fiex, 

Lez moi 

Deseure un mont qui tant fu hauz ; 
Li solaus, clers, ardanz et chauz, 
Sor nous ardanz raiz descendi, 

Que sa clarté chier nous vendi, 
Que vos fil remetre covint 
De l’ardeur qui du soleil vint. 

A ce sai bien et aperçoif 
Que vostre filz fu fez de noif, 

Et por ce pas ne m’en merveil. 

S’il est remis el chaut soleil. » 

La dame s’est aperçéue 
Que son mari l’a deçéue, 

Qui dist que son filz est remis. 

Or li est bien en lieu remis 
Ses engiens, et tornez à perte, 

Dont folement estoit couverte : 
Bel s’en est ses sires vengiez, 
Qui laidement fu engingniez 
Et par paroles et par dis ; 

Mès jamès n’en sera laidis 
Por ce qu’ele se sent meffette; 
Ses meffez a ceste pais fete ; 
Bien l’en avint qu’avenir dut 
Qu’ele brassa ce qu’ele but. 



Explicit de l'enfant qui fu remis au soleil. 

iez, seignor, un bon fablel. 

Uns clers le fist por un anel 
Que .III. dames .1. main trovèrent. 
Entre eles .III. Jhesu jurèrent 
Que icele l’anel auroit 
Qui son mari mieux guileroit 
Por fère à son ami son buen, 

L’anel auroit et seroit sien. 

La première se porpenssa 
En quel guise l’anel aura. 

Son ami a tantost mandé ; 

Quant il sot qu’el l’a comandé. 

Si vint à li delivrement, 

Quar il l’amoit moult durement, 

Et ele lui, si n’ot pas tort. 

Del meillor vin et del plus fort 
C’on pot trover en cele terre 
Fist la dame maintenant querre, 

Et si ot quis dras moniaus 

Qui assez furent bons et biaus; 

Del vin dona à son mari ; 

Il en but tant, je le vous di. 

Qu’il ne savoit où il estoit ; 

Acoustumé pas ne l’avoit. 

Quant li preudom fu endormi. 

Entre la dame et son ami 
L’ont pris et rez et l’ont tondu 
Et coroné ; tant ot béu * 

Que l’en le péust escorcier. 

La dame et son douz ami chier 
Le prenent, et si l’ont porté 
Droit devant la porte à l’abé, 

Dont il erent assez prochain. 

Uuec jut jusqu’à lendemain 
Que Dame Diex dona le jor; 

Il s’esveilla, si ot paor, 

Quant il se vit si atorné; 

« Diexl dist-il, qui m’a coroné ? 

Est-ce donc par vostre voloir? 

Oïl, ce puet-on bien savoir, 

Que nus fors vous ne le m’a fait; 

Or n’i a donc point de deshait, 

Vous volez que je soie moine. 

Et jel serai sanz nule essoine. » 
Maintenant sor ses piez se drèce ; 

Grant oirre, que ne s’aperèce, 

Vient à la porte, si apèle. 

Li abes ert à la chapèle , 

Qui maintenant l’a entendu; 

Fah. j . „ 

La porte ouvri : quant l’a véu 
A pié, et sanz ame, toz sous : 

« Frère, fet-il, qui estes-vous? 

— Sire, dist-il, je suis uns hom; 
Estre vueil de relegion ; 

De ci près sui vostre voisin. 
Sachiez que encore ier matin 
Ne savoie ceste aventure; 

Mès Dame Diex, qui tout figure. 
M’en a doné si bon talent 
Et moustré si cortoisement, 

Sire, com vous m’oez conter, 
Quar il m’a fet ci aporter 
Tout coroné et tout tondu, 

Corne autre moine revestu. 
Fetes-moi mander ma moillier, 

Et se li ferai otroier. 

De ma terre et de mon avoir 
Vous ferai tant céenz avoir, 

Que toute en aurez ma partie 
Por estre de vostre abéie. » 

Li abes covoita la terre; 

Si envoia la dame querre, 

Et ele i vint delivrement; 

Quar bien savoit à escient 
Por qoi li abes l’ot mandée. 

Et, quant el fil léenz entrée 
Et ele a véu son seignor: 

« Sire, por Dieu le créator, 
Volez-vous moines devenir? 

Je nel porroie pas soufrir. » 

A la terre chéi pasmée ; 

Par faint sanblant s’est demorée 
Une grande pièce à la terre; 
Samblant fet que li cuer li serre. 
Li abes li dist franchement : 

« Dame, cest duel est por néent; 
Vous déussiez mener grant joie : 
Vostre sire est en bone voie ; 
Diex l’aime, ce poez savoir 
Qui à son oès le veut avoir. » 

El l’otria à quelque paine ; 

Uns gars à son ostel l’enmaine, 
Où ele trova son ami. 

Maint preudome a esté trahi 
Par famé et par sa puterie. 

Cil fu moines en l’abéie, 

Où il i fu moult longuement. 

Por ce chasti-je toute gent 
Qui cest fablel oient conter, 

Qu’il ne se doivent pas fier 
En lor famés, n’en lor mesnies, 

Se il nés ont ainz essaies 
Que plaines soient de vertuz; 
Mains hom a esté decéuz 
Par famé et par lor trahison. 

Cil fu moines contre reson, 

Qui jà en sa vie nel fust, 

Se sa famé nel decéust. 

La seconde a moult grant envie 

De l’anel; ne s’oublia mie, 

Ainzse porpensse comment l’ait; 

Moult fu plaine de grant agait. 

Il avint à .1. vendredi, 

Tout ainsi com vous orrez ci, 

Ses sire ert au mengier assis, 

Anguilles avoit jusqu’à .VI. ; 

Les anguilles èrent salées 
Et sechies et enfumées. 

«( Dame, dist-il, quar prenez tost, 

Ces anguilles cuisiez en rost. 

— Sire, céenz n’a point de feu. 

— Et jà en a-il en maint leu 
Ci près; alez-i vistement. » 

La dame les anguilles prent. 

Et trespassa outre la rue ; 

Chiés son ami en est venue. 

Quant il la vit, moult ot grant joie, 

Com se il fust sire de Troie, 

Et la dame grant joie maine. 

Iluec fu toute la semaine, 

Et l’autre jusqu’au vendredi. 

Quant vint à eure de midi, 

La dame apela .1. garçon : 

« Gars, dist-ele, va en meson, 

Et saches que mon seignor fait. » 

Li gars moult tost à l’ostel vait; 

La table ert mise, et sus .II. pains, 

Et li preudons lavoit ses mains; 
t Asséir devoit maintenant. 

Li gars vint arrière courant, 

Et dist : « Vostre mari menjue. » 

Cele ne fu mie esperdue ; 

Chiés son voisin en est entrée, 

Et le preudon l’a saluée, 

Et la dame le resalue. 

« Sire, dist-el, je sui venue 
Anguilles cuire à mon seignor ; 

Nous avons juné toute jor; 

Jel laissai or moult deshaitié; 

Il n’avoit encore hui mengié. » 

Les anguilles rosti moult tost; 

Quant il fu droiz que on les ost, 

Si les a prises en son poing. 

Son ostel n’estoit gueres loing, 

Et ele i fiist moult tost venue; 

Très devant son mari les rue : 

« Huis, dist-el, je sui eschaudée. » 

Et li preudom l’a resgardée; 

Sor ses piez saut comme dervé. 

« Pute, où avez-vous tant esté P 
Vous venez de vo puterie. » 

Et la dame à haute voiz crie : 

« Harou, aïde, bone gent. » 

Et il i vindrent esraument, 

Et li preudom i fu venu, 

Chiés qui la pautonière fu 
Por les .VI. anguilles rostir. 

« Sire, dist-el, venez véir; 

Me sire est de son sens issu ; 

Ne sai quel mal il a éu; 

Je me parti ore de ci... 

— Voire, pute, dès vendredi. » 
Cil entendirent qu’il a dit 
Qu’ele au vendredi s’en partit. 

Cil de toutes pars l’ont saisi. 

Li preudom fu si esbahi 
Que il ne sot qu’il péust dire. 
Chascuns le desache et detire, 

Les mains li lient et les piez. 

Bien est matéz et cunchiiéz; 

Puis s’en issirent de l’ostel, 

Quar la pute ne queroit el. 

L’en lor demande où ont esté : 

« Chiés dant Jehan, qui est dervé ; 
Si est grant duel et grant domage, 
Quar orendroit li prist la rage 
Qu’il voloit sa famé tuer. » 

Cele ne se volt oublier, 

Ainçois a mandé son ami. 

Et il vint maintenant à li; 

En sa chambre l’en a mené, 

Par .1. pertuis li a moustré 
Com li vilains estoit liié; 

Bien l’a maté et cunchiié, 

Et bien vaincu par son barat. 

Li vilains reproche du chat 
Qu’il set bien qui barbes il lèche; 
Cestui a servi de la mèche; 

^ Mès, s’il éust cuer de preudome, 

Il s’en venjast à la parsome. 

Or oiez de la daerraine, 

Qui nuit et jor fù en grant paine 
En quel guise Panel aura. 

Son ami ot que moult ama ; 

Sachiez point n’en remest sor lui ; 
Moult s’entr’amèrent ambedui. 

.1. jor Pot la dame mandé; 

Quant il sot qu’el Pot comandé , 

Si vint à li tout sanz demeure , 

Et la dame en méismes l’eure 
Li dist : « Biaus amis, longuement 
Vous ai aimé moult folement; 

Toz jors porroie ainsi muser; 

Bien porroie mon tens user 
En foie vie et en mauvaise ; 

Se vous de moi avez mesaise , 

Moult seroie foie et musarde ; 

Maus feus et male flambe m’arde 
Se vous jamès o moi gisez 
Se vous demain ne m’espousez. 

— Dame, dist-il, por Dieu merci, 

Jà avez-vous vostre mari ; 

Cornent porroit ce avenir? 

— De grant folie oi plet tenir, 

Dist-ele ; j’en pensserai bien , 

Jà mar en douterez de rien , 

Mès vous ferez à mon talent. 

— Dame, à vostre comandement 
Ferai. » Jà n’en ert desdaignie. 

Lors li a la dame enseignie 
Qu’au soir viegne por son mari. 
Et si le maint avoeques li 
Chiez dant Huistasse le fil Tiesse, 
Où il a une bele nièce, 

Que volez prendre et espouser, 

Se il la vous voloit doner; 

Et g’irai là sanz demorer ; 

Jà tant ne vous saurez haster, 

Que je u’i soie avant de vous : 
Iluec nous troverez andous, 

Où j’aurai mon afère fait 
A Huistasse tout entresait, 

En tel guise que vous m’aurez, 

Se Dieu plest, et me recevrez 
Très pardevant nostre provoire. 
Mon seignor ne saura que croire, 
Qu’il m’aura après lui lessie ; 

Je serai si appareillie 

Que je aurai changiez mes dras 

Que il ne me connoistra pas, 

Et me fiancerez demain 
Très pardevant no chapelain. 

A mon mari direz : Biaus sire , 

El non de Dieu, el non saint Sire, 
Ceste famé me saisissiez. 

Il en sera joianz et liez, 

Et bien sai que il me donra 
A vous, et grant joie en aura , 

Et, s’il ainsi me veut doner. 

Je di que ce n’est pas prester. » 

Issi fu fet, issi avint. 

Toute sa vie cil la tint 
A cui son mari la dona ; 

Por ce que il ne li presta 
Ne la pot onques puis r’avoir. 

Mès or vueil-je par vous savoir 
Laquele doit avoir l’anel. 

Je di que cele ouvra moult bel 
Qui moine fist de son seignor; 

Et cele r’ot-el grant honor 
Qui le suen fist prendre et loier, 

Et par estavoir otroier, 

Et toz les .VIII. jors mesconter; 
Ceste se refist espouser 
En tel manière à son ami. 

Or dites voir, n’i ait menti , 

Et si jugiez réson et voir 
Laquele doit l’anel avoir. 

Explicit des AU, Dames qui trovèrent l'ancl. 

DU CHEVALIER 
QUI FIST SA FAME CONFESSE. 

n Beesin, moult près de Vire, 
Une merveille j’oï dire 
•D’un Chevalier et de sa famé, 
Qui moultestoitcortoise famé 
Et moult proisie en sa contrée; 

A la meillor estoit contée, 

Et li sires tant se fioit 

En sa moillier, et tant l’amoit. 

Que de rien cure ne prenoit ; 

Tout li ert bon quanques fesoit, 

Que jà nule riens ne féist 
Se il séust qu’il ne vousist. 

Ainsi vesquirent longuement, 
Qu’entr’eus n’ot point de mautalent, 
Fors tant, ne sai par quel manière, 

Que la dame, qui moult fu chière , 
Devint malade et acoucha ; 

De .III. semaines ne leva. 

Grant paor ot qu’el ne morust. 

Tant que son terme venu fust, 

De son provoire fu confesse ; 

Du sien donna et fist grant lesse. 

Ne se vout pas à tant tenir; 

Son seignor fist à li venir 
Et se li dist : « Biaus sire chiers , 

Du conseil de moi fust mestiers; 

Uns moines maint moult près de ci , 
Sainz hom est moult, ç’avons oï; 

A m’ame fust grant preu, ce cuit, 

Se je fusse confesse à lui. 

Sire, pour Dieu, sanz nule aloingne, 
Quar me fetes venir le moine ; 

Grant mestier ai de lui parler. » 

— Dame, dist-il, vez m’i aler, 

Nul meillor més de moi n’i a ; 

Je cuit jel vous amenrai jà. » 

A ces paroles s’en toma ; 

Sor un cheval qu’il ot monta ; 

A la voie se mist ambiant, 

Et de sa famé moult penssant. 

« Diex 1 penssa, s’il tant a esté 
Ceste famé de grant bonté , 

Ce saurai-je, se Diex m’ait, 

S’ele est tant bone com l’en dit; 

Jà n’i aura confession , 

Par le cuer Dieu, se de moi non ; 

En leu de moine à li vendrai , 

Et sa confession orrai. » 

En ce qu’en cest penssé estoit 



Digitized by CjOOQle 



i8o 



FABLIAU XVI 



5o 



Et devise qu’estre en porroit, 
Chiés le prior en vint manois, 
Qui fu prudon et moult cortois ; 
Et, quant le priéor vit li, 
Encontre lui moult biau sailli ; 

Bel Papela, sel fist descendre. 
Puis si a fet son cheval prendre ; 
Puis li a dit : « Par l’ordre Dé, 
Or m’avez-vous servi à gré 
Quant vous m’estes venuz véoir 
Com vostre ami, et remanoir; 

De herbregier grant joie en ai; 
Por vous la cort amenderai. » 

Li chevaliers li dist : « Biaus sire, 
Giant gré vous sai certes du dire , 
Mès ne puis mie herbregier; 
Venez o moi çà conseillier. » 
Quant il l’ot tret à une part : 

« Sire, fet-il, se Diex me gart, 
Grant mestier ai de vostre aïe ; 
Gardez que ne me failliez mie ; 

Se voz dras noirs me presterez, 
Ainz mie-nuit toz les r’aurez, 

Et voz granz botes chaucerai , 

Et je ma robe vous lerai 
Céenz avez mon palefroi , 

Et le vostre menrai o moi. » 

Le moine tout li otria 
Quanque il quist et demanda , 

Et, quant fu nuis, les dras vestit; 

Il chanja trestout son abit; 

Desus le palefroi monta 
Au moine, qui souef ambla; 

Lors s’en parti de maintenant , 

En sa méson en vint ambiant. 

Dedenz entra, bien fu enbronc , 
Bien s’enbroncha ou chaperon, 

Quar ne voloit, ce cuit-je bien , 

Que l’en le connéust de rien. 

La méson ert auques obscure; 

Uns gars sailli grantaléure 
Encontre lui por lui descendre. 

A une famé se fist prendre 
Par la gonne ; s’el mena droit 
Là où la dame se gisoit. 

« Dame, dist-el, le moine est ci , 

Que vous mandastes dès ier ci. » 

Et la dame si l’apela. 

« Sire, dist-el, séez-vous ça 
Delèzcest lit, quar moult m’empire 
Mon mal; si crieng que je me muire, 
Que nuit ne jor point ne me cesse ; 

Si vueil de vous estre confesse. 

— Dame, dist-il, ce sera sens, 

Tant corne avez et lieu et tens , 

Quar nus ne nule ne set mie 
Esmer de soi, ne de sa vie. 

Por ce vous di, ma douce dame, 
Qu’aiez merci de la vostre ame ; 
Pechié celé, ce truis escrit, 

L’ame et le cors ensamble ocist; 
Por ce vous di et vous chasti 
Que vous aiez de vous merci. » 

Et la dame, qui ou lit fu, 
Trestout en autre siècle fu; 

De son seignor ne conut mie, 

Por le grant mal qui Tôt saisie, 
Quar sa parole entrechanjoit; 

En la chambre lumière n’ot, 

Fors d’un mortier qu’iluec ardoit; 
Point de clarté ne lor rendoit, 

Ne gent n’avoit en cel ostal 
Qui séussent guères de mal. 

« Sire, moult ai esté proisie, 

Mès je suis fausse et renoïe ; 
Sachiez de voir, tele est blasmée 
Qui vaut moult miex que la loée ; 
C’estoie-je qui los avoie, 

Mès moult mauvèse famé estoie, 
Quar à mes garçons me livroie, 

Et avoeques moi les couchoie, 

Et d’aus fesoie mon talent ; 

Moie coupe, je m’en repent. » 

Et, quant li chevaliers l’oï, 

De mautalent le nez fronci; 
Moult par vousist et desirrast 
Que mort soubite l’acorast. 

« Dame, dist-il, pechié avez : 
Dites avant, se vous savez; 

Mès bien vous déussiez tenir, 

Dame, s’il vous fust à plesir, 

A vostre espous, qui moult vaut miex, 
Ce m’est avis, par mes .II. iex, 

Que li garçons; moult me merveil. 

— Sire, se Diex m’envoit conseil 
A ceste ame, je vous dirai 

La vérité si com je sai. 

A paine porroit-l’en choisir 
Famé qui se puisse tenir 
A son seignor tant seulement, 

Jà tant ne l’aura bel et gent; 

Quar la nature tele en ont, 

Qu’els requièrent, ce sachiez-vous, 

Et li mari si sont vilain 
Et de grant félonie plain, 

Si ne nous oson descouvrir 
Vers aus, ne noz besoins gehir, 

Quar por putains il nous tendraient, 

Se noz besoins par nous savoient; 

Si ne puet estre en nule guise 
Que n’aions d’autrui le servise. 

— Dame, dist-il, bien vous en croi ; 
Dites avant, se savez qoi. 

— Sire, dist-ele, oïl assez, 

Dont li miens cors est moult grevez, 

Et la moie ame en grant fréor; 

Que le neveu de mon seignor 
Tant l’amoie en mon corage, 

Ce m’estoit vis, que c’estoit rage, 

Et sachiez bien que je morusse, 

Se mon plesir de lui n’éusse ; 

Tant fis que je 0 lui péchai, 

Et que .V. anz, je cuit, l’amai. 

Or m’en repent vers Dieu. — Aïe, 
Dame, dist-il, c’estoit folie 
Que le neveu vostre seignor 
Amiiez de si foie amor; 

Li pechiez doubles en estoit. 

— Sire, se Diex conseil m’envoit, 
C’est la coustume de nous famés, 

Et de nous aaisies dames; 

Quar cels dont l’en mains garde aura, 
Entor cels plus se tomera. 

Por le blasme que je cremoie, 

Le neveu mon seignor amoie; 

Quar à mes chambres bien sovent 
Pooit venir, véant la gent; 

J à n’en fust blasme ne parole ; 

Ainsi l’ai fet si fis que foie, 

Quar mon seignor ai grevé si 
Qu’à poi que ne l’ai tout honi , 

Que du tortiau puant li gart, 

Li ai bien fet mengier sa part. 

Tant li ai fet, tant l’ai mené, 

Que il croit plus en moi qu’en Dé. 
Quant céenz vienent chevalier, 

Si com droit est, por herbregier, 

Lors demandent-il à noz genz, 

Où est la dame ? — Ele est léenz; 

Jà le seignor n’ert demandé. 

Car je l’ai tout anéanté, 

Ne jà ostel n’ert à honor 
Dont la dame se fet seignor; 

Et famés ceste coustume ont, 

Et volentiers toz jors le font, 

Qu’elles aient la seignorie 
Sor lorseignors; por c’est honie 
Mainte méson qu’est sanz mesure, 

Et famé avoire par nature. 

— Dame, dist-il, ce puet bien estre. » 
Del vrai Dieu le souverain prestre 
Onques riens plus ne li enquist, 

Mès sa coupe batre li fist, 

Et li enjoinst sa penitance, 

Et ele mist en convenance 
Que jamès jor amor n’auroit 
A autre home, s’ele vivoit. 

Lors s’en parti ; moult fu iriez ; 

A son cheval est reperiez, 

Dessus monta, si s’en issi ; 

D’ire et de mautalent frémi 
Por sa famé qu’il seut loer, 

Et tant prisier, et tant amer; 

Mès en ice se confortoit 
Qu’encore bien s’en vengeroit. 

A lendemain, quant il li plout, 

A son ostel, et quant il vout, 

En sa méson s’en repéra, 

Et la dame si respassa. 

Grant merveille ot de son seignor, 

Fa»l. I 24 

Qui li soloit moustrer amor, 

Et li baisier et acoler; 

Or ne daignoit à li parler. 

Un jor par sa méson aloit 
Trestout ainsi com el soloit, 

Et cotnandoit moult fierement 
De ses afères à sa gent ; 

Et li sires sel regarda ; 

Iréement le chief crolla ; 

Se li a dit : « Par l’ordre Dé, 
Dame, quele est votre fierté 
Et vostre orgueil ? Je l’abatrai, 
Quar à mes poins vous ocirrai. 

S’il vous'membrast de vostre vie, 
Honte éussiez d’avoir baillie; 

Quar nule famé bordelière 
Ne fu de si male manière 
Com vous estes, orde mauvèse. » 
Lors ne fu pas la dame aaise; 

De son seignor se merveilla; 

Avis li fu, de voir cuida, 

Que il l’éust fete confesse; 

Moult se doute que mal n’en nesse, 
Puis li a dit de maintenant : 

« Ha 1 mauvès homme souduiant, 
Moult me poise que je ne dis 
Que tuit li chien de cest pals 
Le me fesoient nuit et jor; 

Mès plus m’estoit de ma dolor. 

Ha 1 mauvès home trahitier, 



Digitized by <^.ooQle 




260 LE CHEVALIER CONFESSEUR. 187 

Tu préis abit d’ermitier 
Por moi prover à desloial 1 
Mès, merci Dieu, je sui loial. 

Je n’ai voisine ne voisin 
Por qui je port le chief enclin ; 

Je ne te criem, la merci Dé, 

Quar; se seusses la vérité, 

Toute ma honte tost fust seue, 

Quar m’en estoie apercéue, 

Quant je vous en enquis sordois 
Tout ce que dis par mon gabois ; 

Moult me poise, par saint Symon, 

Que ne vous pris au chaperon, 

Ne que ne vous deschirai tout. 

Sachiez de voir, pas ne vous dout 
De rien que onques vous déisse ; 

Se Dame Diex mon cors garisse, 

Bien vous reconnui au parler. 

Je ne vous doi jamès amer; 

Non ferai-je, se Diex me gart. 

Mauvès trahïtre de male art, 

Jà ne vous ert mès pardoné. » 

Tant li a dit, et tant conté, 

Que li osta tout son espoir, 

Et bien cuida que déist voir. 

Granz risées et granz gabois 
En féirent en Bescinois. 

Explicil du Chevalier qui fist sa Famé confesse. 

or ce que fabliausdiresueil, 
En lieu de fable dire vueil 
Une aventure qui est vraie. 
D’un vilain, qui delèzsa haie 
Prist .II. pertris par aventure. 

En l’atorner mist moult sa cure , 

Sa famé les fist au feu métré ; 

Ele s’en sot bien entremetre; 

Le feu a fet, la haste atome, 

Et li vilains tantost s’en tome ; 

Por le prestre s’en va corant. 

Mès au revenir tarda tant, 

Que cuites furent les pertris ; 

La dame a le haste jus mis, 

S’en pinça une peléure, 

Quar moult ama la lechéure. 

Quant Diex li dona à avoir, 

Ne béoit pas à grant avoir, 

Mès à toz ses bons acomplir; 

L’une pertris cort envaïr ; 

Andeus les eles en menjue ; 

Puis est alée en mi la rue 
Savoir se ses sires venoit ; 

Quant ele venir ne le voit, 

Tantost arrière s’en retorne 
Et le remanant tel atome, 

Mal du morsel qui ramainsist. 
Adonc s’apenssa, et si dist 
Que l’autre encore mengera; 
Moult très bien set qu’ele dira 
S’on li demande que devindrent ; 
Ele dira que li chat vindrent 
Quant ele les ot arrier trètes; 

Tost li orent des mains retrètes, 
Et chascuns la seue emporta; 
Ainsi, ce dist, eschapera. 

Puis va en mi la rue ester, 

Por son mari abeveter; 

Et, quant ele nel voit venir, 

La langue li prist à frémir 
Sus la pertris qu’ele ot lessie. 

Jà ert tbute vive enragie 
S’encor n’en a .1. petitet; 

Le col en tret tout souavet. 

Si le menja par grant douçor; 

Ses dois en lèche tout entor : 

« Lasse ! fet-ele, que ferai ? 

Se tout menjue, que dirai? 

Et cornent le porrai lessier? 

J’en ai moult très grant desirrier. 
Or aviegne qu’avenir puet, 

Quar toute mengier le m’estuet. » 
Tant dura cele demorée, 

Que la Dame fu saoulée. 

Et li vilains ne tarda mie , 

A l’ostel vint, en haut s’escrie ; 

« Diva, sont cuites les pertris? 

— Sire, dist-ele, ainçois va pis, 

Quar mengies les a li chas. » 

Li vilains saut isnel le pas, 

Seure li cort comme enragiéz; 

Jà li éust les iex sachiez, 

Quant el crie : « C’est gas, c’est gas. 
Fuiez, fet-elè, Sathanas; 

Couvertes sont por tenir chaudes. 

— Jà vous chantaisse putes Laudes, 
Fet-il, foi que je doi saint Ladre. 

Or çà, mon bon hanap de madré 
Et ma plus bele blanche nape ; 

Si l’estenderai sus ma chape, 

Souz cele treille en cel praiel. 

— Mès, vous, prenez vostre coütel, 
Qui grant mestier a d’aguisier; 

Si le fêtes .1. pou trenchier 
A cele pierre en cele cort. » 

Li vilains se despoille et cort, 

Le coutel tout nu en sa main. 

A tant ez vos le chapelain , 

Qui léenz venoit por mengier : 

A la dame vint sans targier, 

Si Tacole moult doucement. 

Et cele li dist simplement : 

« Sire, dist-el, filiez, fuiez : ' 

Jà ne serai où vous soiez 
Honiz ne malmis de vo cors; 

Mes sires est alez là fors 
Por son grant coutel aguisier. 

Et dist qu’il vous voudra trenchier 
Les coilles, s’il vous puet tenir. 

— De Dieu te puist-il souvenir, 

Dist li prestres ; qu’est que tu dis ? 
Nous devons mengier .II. pertris 
Que tes sires prist hui matin. » 

Cele li dist : « Par saint Martin, 

Céenz n’a pertris ne oisel ; 

De vo mengier me seroit bel, 

Et moi peseroit de vo mal ; 

Mès ore esgardez là aval, 

Corne il aguise son coutel. 

— Jel voi, dist-il ; par mon chapel , 

Je cuit bien que tu as voir dit. » 

Léenz demora moult petit, 

Ainz s’en fui grant aléure, 

Et cele crie à bone éure : 

« Venez-vous-en, sire Gombaut. 

— Qu’as-tu, dist-il, se Diex te saut ? 

— Que j’ai? Tout à tens le saurez ; 
Mès, se tost corre ne poez, 

Perte i aurez, si com je croi ; 

Quar, par la foi que je vous doi, 

Li prestre enporte voz pertris. » 

Li preudom fu toz aatis, 

Le coutel en porte en sa main, 

S’en cort après le chapelain; 

Quant il le vit, se li escrie : 

« Ainsi nés en porterez mie. » 
Puis s’escrie à granz alenées; 

« Bien les en portez eschaufées; 
Ça les lerrez, se vous ataing; 

Vous seriez mauvès compaing 
Se vous les mangiez sanz moi. » 

Li prestre esgarde derrier soi, 

Et voit acorre le vilain ; 

Quant voit le coutel en sa main, 
Mors cuide estre, se il l’ataint. 

De tost corre pas ne se faint ; 

Et le vilains penssoit de corre, 

Qui les pertris cuidoit rescorre ; 
Mès li Prestres de grant randon 
S’est enfermez en sa méson. 

A l’ostel li vilains retorne, 

Et lors sa famé en aresone : 

« Diva, fet-il, et quar me dis 
Comment tu perdis les pertris. » 
Cele li dist : « Se Diex m’ait, 
Tantost que li prestres me vit, 

Si me pria, se tant l’amaise, 

Que je les pertris li monstraisse, 
Quar moult volentiers les verroit ; 
Et je le menai là tout droit 
Où je les avoie couvertes : 

Il ot tantost les mains ouvertes, 

Si les prist, et si s’en fui ; 

Mès je guères ne le sivi, 

Ainz le vous fis moult tost savoir. » 

Cil respont : « Bien puès dire voir ; 

Or le lessons à itant estre. » 

Ainsi fu engingniez le prestre 
Et Gombaus, qui les pertris prist. 

Par example cis fabliaus dist 
Famé est fête por décevoir; 

Mençonge fet devenir voir, 

Et voir fet devenir mençonge. 

Cil n’i vout mètre plus d’alonge, 

Qui fîst cest fablel et ces dis. 

Ci faut li fabliaus des pertris. 

Explicit li Fabliaus des Perdrix. 

n example vueil conmencier 
Qu’apris de Monseigneur Rogier, 
.1. franc mestre de bon afère 
Qui bien savoit ymages fère 
Et bien entaillier crucefis. 

Il n’en estoit mie aprentis, 

Ainz les fesoit et bel et bien. 

Et sa famé seur toute rien 
Avoit enamé un provoire. 

Son seignor li ot fet acroire 
Qu’à un marchié devoit aler 
Et une ymage o lui porter, 

Dont il auroit, ce dist, deniers, 

Et la dame bien volentiers 
Li otria, et en fu lie. 

Quand cil vit la chière haucie, 

Si se pot bien apercevoir 
Qu’el le béoit à décevoir, 

Si corne avoit acoustumé. 

Lor a desus son col jeté 
.1. crucefis parachoison 

Et se parti de la méson. 

En la ville va, si demeure, 

Et atent jusques à cele heure 
Qu’il cuida qu’il fussent ensamble. 

De marnaient li cuers li tremble. 

A son ostel en est venuz ; 

Par .1. pertuis les a véuz, 

Assis estoient au mengier. 

Il apela, mès à dangier 
I ala-l’en por Puis ouvrir. 

Li prestres n’ot par où fuir : 

« Diex, dist li prestres, que ferai ? » 

Dist la dame : « Jel vous dirai : 
Despoillez-vous, et si alez 
Léens, et si vous estendez 
Avoec ces autres crucefis. » 

Ou volentiers ou à envis 
Le fîst li prestres; ce sachiez, 

Toz s’est li prestres despoilliez ; 

Entre les ymages de fust 
S’estent ausi corne s’il en fust. 

Quant li preudom ne l’a véu, 

Erraument s’est apercéu 
Qu’aléz est entre ses ymages; 

Mais de ce fit-il moult que sages 
Qu’assez a mengié et béu 
Par loisir ainz qu’il soit méu. 

Quand il fu levez du mengier, 

Lors comença à aguisier 
Son coutel à une grant kex. 

Li preudom estoit fors et preus ; 
a Dame, dist-il, tost alumez 
Une chandoile, et si venez 
Lëenz o moi, où j’ai afëre. » 

La dame ne s’osa retrère ; 

Une chandoile a alumée, 

Et est o son seignor alée 
En l’ouvréoir isnelement; 

Et li preudom tout esraument 
Le provoire tout estendu 
Voit, si l’a bien apercéu, 

Voit la coille et le vit qui pent : 

« Dame, dist-il, vilainement 
Ai en cest ymage mespris : 
J’estoie yvres, ce m’est avis, 
Quant je ceste chose i lessai ; 
Alumez, si l’amenderai. » 

Li prestres ne s’osa mouvoir; 

Ei ice vous di-je por voir 
Que vit et coilles li trencha, 

Que onques riens ne li lessa 
Que il n’ait tout outre trenchié. 
Quant li prestres se sent blecié. 
Lors si s’en est tornez fuiant. 

Et li preudom de maintenant 
Si s’est escriez à hauz criz : 

« Seignor, prenez mon crucefiz 
Qui or endroit m’est eschapez. » 
Lors a li prestres encontrez 
.11. gars qui portent une jarle; 

Lors li venit miex estre à Arle, 
Quar il i ot .1. pautonier 
Qui en sa main tint un levier; 

Si le feri desus le col 
Qu’il l’abati en un tai mol. 
Quant il l’ot à terre abatu, 
Es-vos le preudome venu 
Qui l’enmena en sa meson ; 

.XV. livres de raençon 
Li fist isnelement baillier, 
C’onques n’en i failli denier. 
Cest example nous monstre bien 
Que nus prestres por nule rien 
Ne devroit autrui famé amer, 
N’entor li venir ne aler, 
Quiconques fust en calengage, 
Que il n’i lest ou coille ou gage, 
Si corn fist cil prestres Constans, 
Qui i lessa les siens pendans. 

Explicit du Prestre cr uct fit. 

or ce que je vous ai molt chier, 
Vous vueil uns fabler commencier 
D’une aventure qui avint. 

C’est d’un preudomme, qui devint 
Povres entre lui et sa famé. 

Non ot Jehans, et ele Yfame ; 

Riches genzavoient esté. 

Puis revindrent en povreté ; 

Mais je ne sai par quoi ce fu, 

Quar onques conté ne me fu ; 

Por ce ne le doi pas savoir. 

Troi prestre par lor mal savoir 
Covoitèrent dame Yfamain; 

Bien la cuidièrent à la main 
Avoir prise, por la poverte 
Qui la féroit à descouverte. 

De folie se porpenssèrent, 

Quar parmi la mort en passèrent, 

Issi corn vous m’orrez conter 

Se vous me volez escouter, 

Et la matère le devine, 

Qui nous raconte la couvine 
De la dame et des .III. prelaz. 
Chascuns desirre le solaz 
De dame Yfamain à avoir ; 

Por ce li promissent avoir, 

Je cuit, plus de .1111 ». livres. 
Ainsi le tesmoingne li livres, 

Et la matère le raconte, 

Si com cil furent à grant honte 
Livré par lor maléurtez, 

Mès ce fist lor desléautez, 

De lor crupes et de lor rains ; 

Bien l’orrez dire au daarrains, 

Por que vous vueilliez tant atendre. 
Ainz Yfame ne vout entendre 
Lor parole ne lor reson, 

Ainz a tout conté son baron 
L’afère tout si com il va. 

Jehans li respondit : « Diva, 

Bele suer, me contes-tu voir ? 

Te prometent-il tant d’avoir 
Com tu me vas ci acontant? 

— Oïl, biaus frère, plus que tant, 
Mès que je vueille lor bons fère/ 

— Dehez ait qui en a que fère, 

Fet Jehans, en itel manière; 

Miex ameroie en une bière 
Estre mors et ensevelis 

Que jà éussent lor delis 
De vous à nul jor de ma vie. 

— Sire, ne vous esmaiez mie, 

Fet Yfame, qui moult fu sage; 
Povretez, qui molt est sauvage, 
Nous a mis en molt mal trepeil. 

Or feroit bon croire conseil 
Par quoi nous en fussons geté ; 

Li prestre sont riche renté ; 

S’ont trop dont nous avons petit : 

Se vous volez croire mon dit, 

De povreté vous geterai, 

Et à grant honte meterai 
Ceus qui me cuident engingnier. 

— Va donc, pense du hamoingnier, 
Fet Jehans, bele douce suer; 

Mès je ne voudroie à nul fuer 
Qu’il fussent de vous au desus. 

— Tesiez, vous monterez là lus 
En cel solier tout coiement. 

Si garderez apertement 
M’onor et la vostre et mon cors ; 
Les prestres meterons là fors, 

Et li avoirs nous remaindra. 

Tout issi la chose avendra, 

Se vous le volez otrier. 

— Alez tantost sans destrier, 

Fet Jehans, bele douce amie, 

Mès, por Dieu, ne demorez mie. » 

Au moustier s’en ala Yfame, 

Qui moult par estoit bone famé ; 

Ainz que la messe fust chantée 
Fu assez tost amonestée 
De ceus qui quierent lor anui. 

Yfame chascun à par lui 
Tout belement l’un après l’autre, 
Qu’ainc n’en sot mot li uns de l’autre, 
Mist lieu de venir à son estre. 

Tout avant au premerain prestre 

A mis la bone dame leu 

Que il viengne entre chien et leu, 

Et si aport toz ses deniers : 

« Dame, fet cil, moult volentiers, » 
Qui moult est près de son tonnent, 
Ne porquant va s’en liement. 
Estes-vous venu le secon, 

Qui voloit avoir du bacon; 

Moult par avoit chaude la croupe. 
Devant dame Yfame s’acroupe, 

Puis li descuevre sa pensée. 

Et cele, qui s’est porpenssée 
De sa grande male aventure, 

Li a mis leu par couverture 
Qu’il venist quant la cloche sone : 

« Dame, jà n’aurai tant d’essoine, 

Fet li prestres, par S. Amant, 

Que je ne viegne à vo commant, 

Que pieça que je vous convoite. 

— Aportez moi donc la queilloite 
Que vous me devez aporter. 

Fm. I j 6 

— Volentiers, je les vois conter, » 
Fet cil, qui de joie tressaut. 

Et li autres prestres resaut, 

Puis li demande de rechief : 

« Dame, vendrai-je jà à chief 
De ce dont je vous ai requise ? » 
Et la dame, qui fu porquise 
De sa grant honte et de son mal, 
Li dist : « Biaus sire, il n’i a al; 
Vostre parole m’a atainte, 

Et povretez qui m’a destrainte 
Me font otroier vo voloir; 

Or venez sempres à prinsoir 
Trestout belement à mon huis. 

Et si ne venez mie vuis 

Que vous n’aportez ma promesse. 

— Jà ne puissé-je chanter messe, 
Dame, se vos n’avez vostre offre; 
Je les vois mètre hors du coffre, 

Et les deniers et le cuiret. » 

Atant à la voie se met 

Cil qui est moult liez de l’otroi. 

Or se gardent bien de lor roi 
Qu’il ont porchacié laidement 
Lor mort et lor definement. 

Oublié avoie une chose 
Qu’à chascun prestre à la pardose 
Fist Yfame entendre par guile 
Que Jehans n’ert pas en la vile ; 

Si s’en refist chascuns plus jois, 

Mès cele nuit à granz conjois 
Jurent, ce sachiez vraiement. 

Et dame Yfame isnelement 
Est revenue à sa méson ; 

Son baron conte la réson. 

Jehans Toi; moult liez en fu; 

A sa niecète a fet le fu 
Alumer et la table métré. 

Cele, qui ne se vout demetre 
Qu’ele ne face son commant, 

A mis la table maintenant, 

Qu’ele savoit bien son usage. 

Et Yfame, qui moult fu sage, 

Li dist : « Biaus sire, la nuit vient ; 
Or sai-je bien qu’il vous covient 
Repondre, qu’il en est bien poins. » 
Et Jehans, qui ot .II. porpoins, 

En avoit le meillor vestu ; 

Biaus hom fu et de grant vertu. 

En sa main a pris sa coingnie; 

Une maçue a empoingnie, 

Qui molt ert grosse, de pommier. 

Estes-vous venu le premier, 

Tout carchié de deniers qu’il porte; 
Tout belement hurte à la porte, 

Il ne veut mie c’on l’i sache; 

Et dame Yfame arrière sache 
Le veroil, et l’uis li deffarme. 

Quant cil a véu dame Yfame, 

Si la cuide avoir decéue. 

Et Jehans, qui tint la tnaçue, 

Qui molt ot grosse la cibole, 
Felonessement le rebole, 

Si que li prestres n’en sot mot ; 

Tout coiement, sanz dire mot, 

Avala Jehans le degré. 

Et cil, qui cuide avoir son gré 
De la dame tout à estor, 

Vint à li, se li fet un tor 
Si qu’en mi la méson l’abat. 

Et jehans, qui sor eus s’embat, 

Tout belement et sanz moleste 
Le fiert à .II. mains en la teste 
Si durement de la coingnie, 

La teste li a si coingnie 
Li sans et la cervele en vole ; 

Cil chiet mors, si pert la parole. 

Yfame en fu moult esmarie; 

Jehans jure sainte Marie, 

Se sa famé noise fesoit, 

De sa maçue la ferroit. 

Cele se test, et cil embrace 
Celui qui gist mors en la place; 

En sa cort l’enporta errant ; 

Si l’a drecié tout maintenant 
A la paroi de son bercil, 

Et puis repère du cortil ; 

Dame Yfame réconforta. 

Et li autres prestres hurta. 

Qui queroit son mal et sa honte ; 

Et Jehans el solier remonte ; 

Et dame Yfame Puis li œvre, 

Qui molt fu dolente de l’uevre ; 

Mès fere li estuet par force. 

Et cil entre carchiez el porce ; 

Les deniers mist jus qu’il portoit, 

Et Jehans, qui là sus estoit, 

Par la treillie le porlingne, 
Felonessement le rechingne; 

Aval descent tout coiement. 

Et cil embraça esraument 
Celi por avoir son délit , 

Si l’abati en .1. biau lit. 

Jehans le vit, moult l’en pesa; 

De la maçue qui pesa 
Le fiert tel cop en la caboce , 

Ce ne fu pas por lever boce , 

Ainz esmie quanqu’il ataint. 

Cil fu mors; la face li taint, 

Quar la mort l’angoisse et sousprent. 

Et sire Jehans le reprent, 

Si le va porter avoec l’autre, 

Puis a dit : « Or estes-vous autre ; 

Je ne sai s’il vous apartient , 

Mès miex vaut compaignon que nient. » 
Quant ot ce fet, si s’en retorne ; 

Son afère moult bien atome ; 

Les deniers a mis en la huche. 

Ez-vous le tiers prestre, qui huche 
Tout belement et tout souef. 

Et Yfame reprent la clef, 
Maintenant Fuis li defferma; 

Et cil, qui folement ama , 

Entra en la meson carchiez. 

Et sire Jehans est muciez 
Souz le degré et esconssez. 

Et cil, qui cuide avoir son sez 
De la dame, l’a embrachie 
Et sus .1. biau lit l’a couchie. 

Jehans le vit, moult s’en corèce; 

La maçue qu’il tint adrèce ; 

Tel cop li done lèz la temple 
Que toute la bouche li emple 
De sanc et de cervele ensamble. 

Cil chéi mors; li cors li tramble, 
Quar la mort l’angoisse et destraint. 
Et sire Jehans le restreint, 
Maintenant le Prestre remporte , 

Si le dreça delez la porte : 

Quant ce ot fet, si s’en revient. 

Or sai-je bien qu’il me covient 
Dire par quel réson Jehans, 

Qui molt ot cele nuit d’ahans, 
Remist les .II. prestres ensamble : 
Se ne le vous di, ce me samble , 

Li fabliaus serait corrompus. 

Jehans fust à mal cul apus, 

Ne fust uns sien nièz, Estormis, 
Qui adonc li fu bons amis , 

Si com vous orrez el fablel. 

Yfame ne fù mie bel 
De l’afère, mès moult dolante. 

« Se je savoie où mes nièz hante , 
Fet Jehans, je l’iroie querre ; 

Il m’aideroit bien à conquerre 
A délivrer de cest fardel. 

Mès je cuit qu’il est au bordel. 

— Non est, biaus Sire, fet sa nièce; 
Encor n’a mie moult grand pièce 
Que je le vi en la taverne 

IA devant chiés dame Hodierne. 

— Hal fet Jehans, por S. Grigore, 
Va savoir s’il i est encore. » 

Cele s’en torne moult corcie ; 

Por miex corre s’est escorcie; 

A l’ostel vient, si escoutoit 
Se son frère léenz estoit. 

Quant el Pot, les degrez monta; 
Delez son frère s’acosta, 

Qui getoit les déz desouz main ; 

Ne li vint mie bien à main 
La chéance, quar il perdi ; 

A poi que tout ne porfendi 
De son poing trestoute la table. 
Voirs est, c’est chose véritable, 

Qui ne m’en croit demant autrui, 
Que cil a sovent grant anui 
Qui jeu de dez veut maintenir; 

Mès ne vueil mie plus tenir 
Ceste parole, ainçois vueil dire 

De celi qui son frère tire , 

Qui de li ne se donoit garde. 

Estormis sa seror regarde, 

Puis li demande d’ont el vient : 

« Frère, fet-ele, il vous covient 
Parler à moi par çà desouz. 

Par foi, je n’irai mie sous, 

Que je doi jà céenz .V. saus. 

— Tesiez-vous, que bien seront saus, 
Que je les paierai moult bien. 

Biaus ostes, dites moi combien 
Mes frères doit céenz par tout. 

— .V. sols. — Vez ci gage por tout ; 
Je vous en leraimon sorcot; 

A-il bien paié son escot? 

— Oïl, bien avez dit réson. » 

Atant issent de la méson. 

Li vallés a non Estormis , 

Atant s’est à la voie mis; 

Estormis sa seror demande 
Se c’est ses oncles qui le mande : 

« Oïl , biaus frère, à grant besoing. » 
Li osteus ne fu mie loing; 

A l’uis vienent, enzsont entré, 

Et quant Jehans a encontré 
Son neveu, moult grant joie en fet. 

« Dites moi qui vous a meffet, 

Por le cul Dieu, fet Estormis. 

— Je te conterai, biaus amis, 

Fet sire Jehans, tout le voir : 

Uns prestres par son mal savoir 
Vint dame Yfamain engingnier, 

Et je le cuidai mehaingnier ; . 

Si l’ai ocis; ce poise mi; 

Se cil le sevent d’entor mi , 

Je serai mors isnel le pas. 

— Jà ne me mandiiez-vous pas, 

Fet Estormis, en vo richèce , 

Mès jà ne lerai por perèce , 

Par le cul Dieu, fet Estormis, 

Puis que tant m’en sui entremis , 

Que vous n’en soiez délivrez. 

Fetes tost, .1. sac m’aportez, 

Quar il en est buimès bien eure. » 

Et sire Jebans ne demeure , 

Ainz li a le sac aporté. 

Au prestre, qu’il ot acosté, 

D’une part son neveu enmaine ; 

Mès ainçois orent moult grand paine 
Qu’il li fust levez sur le col. 

Estormis en jure S. Pol 
Qu’ainz ne tint si pesant fardel. 

Ses oncles li baille uns havel 
Et une pele por couvrir. 

Cil s’en vait, s’a fet l’uis ouvrir, 

Qui ne demanda pas lanterne. 

Parmi une fausse posterne 
Vait Estormis, qui le fais porte; 

Ne veut pas aler par la porte ; 

Et quant il est aus chans venus, 

FaBL. I ? 7 

Si a le prestre geté jus; 

£1 fons d’un fossé fet la fosse. 

Celui, qui ot la pance grosse, 

Enfiiet, et puis si l’a couvert. 

Son pic et sa pele rahert, 

Et son sac; à tant s’en repère. 

Et Jehans ot si son afère 
Atiré qu’il ot l’autre prestre 
Remis et el lieu et en l’estre 
D’ont cil avoit esté getez 
Qui enfouir estoit portez ; 

Bien fu parfont en terre mis. 

A tant est venuz Estormis 
A l’uis, et il li est ouvers. 

« Bien est enfouis et couvers 
Fet Estormis, li dans prelas. 

— Biaus nièz, ainz me puis clamer las, 
Fet Jehans, qu’il est revenuz; 

Jamès ne serai secoruz 
Que je ne soie pris et mors ; 

— Dont il a le déable el cors, 

Qui l’ont reporté çà dedenz ? 

Et s’il i en avoit .II. cenz, 

Si les enforrai-je ainz le jor. » 

A cest mot a pris son retor, 

Son pic et son sac et sa pele, 

Puis a dit : « Ainz mèz n’avint tele 
Aventure en trestout cest monde. 

A foi, dame Diex me confonde 
Se j’enfouir ne le revois; 

Je seroie coars renois, 

Se mon oncle honir lessoie. » 

A tant vers le prestre s’avoie, 

Qui moult estoit lais et hideus ; 

Et cil, qui n’ert pas péureus 
Nient plus que s’il ert toz de fer, 

Li dist : « De par toz ceus d’Enfer 
Soiez-vous ore revenuz; 

Bien estes en Enfer connuz 
Quant il vous ont ci reporté . » 

A tant a le prestre acosté , 

Si l’en porte, à tout lui s’en cort 
Parmi le sentier de la cort ; 

Ne le veut mie métré el sac. 

Estormis sovent en somac 
Le regarde, si le remposne : 

« R’estuez ore por la dosne 
Revenuz si novelement ? 

Jà por nul espoentement 
Ne lerai que ne vous enfueche. » 

A tant de la haie s’aprueche , 

Celui qu’il portoit i apuie; 

Sovent garde qu’il ne s’en fuie. 

La fosse a fête molt parfonde , 

Le prestre prent, dedenz l’afonde , 

Si Ions comme il estoit le couche, 

Puis li a les iex et la bouche 
Et le cors tout couvert de terre ; 

Puis jure les sainz d’Engleterre, 

Ceus de France et ceus de Bretaingne, 

Que molt avéra grant engaingne 
Se li prestres revient huimès. 

Mès de cestui est-il bien pès, 

Que il ne porra revenir. 

Mès du tiers soit au convenir, 

Que il trovera jà tout prest ; 
Mestier li est qu’il se r’aprest, 

Quar on li jue de bondie. 

Or est réson que je vous die 
De Jehans, qui mist, c’est la voire, 
El lieu du daarain provoire 
Où li autre dui furent pris , 

Qui jà erent fors du porpris 
Enfoui par lor grant meffet. 

Et, tantost qu’Estormis ot fet, 

A son ostel est reperiez. 

« Hé 1 la I com je sui traveilliez, 

Fet Estormis, et eschaufez I 
Moult estoit cras et esfossez 
Li prestres que j’ai enfoui ; 

Moult longuement i ai foui 
Por lui métré plus en parfont ; 

Se déable ne le refont 
Revenir, jà ne revendra. » 

Et Jehans dist jà ne verra 
L’eure qu’il en soit délivrez ; 

« J’en serai à honte livrez 
Ainz demain à l’avesprement. » 
Estormis li respont : « Comment 
Serez-vous livrez à tel honte? 

— Ha ! biaus douz nièz, ci n’a nul conte 
Que je ne soie en grant péril. 

Revenuz est en no cortil 

Li prestres que vous en portastes. 

— Par foi, onques puis ne parlastes , 
Fet Estormis, que vous mentistes, 

Quar orainz à voz iex véistes 

Que je l’en portai à mon col : 

Je n’en croiroie pas S. Pol, 

Oncles, que vous déissiez voir. 

— Ha I biaus douz nièz, venez véoir 
Le prestre qui revenuz est. 

— Par foi, tierce foie droiz est; 

Ne m’i leront anuit mengier. 

Par foi, bien se cuide vengier 
Li déables qui le raporte; 

Mès de rien ne me desconforte , 

Ne pris .II. oés lor granz merveilles. » 
Au prestre vint ; par les oreilles 
L’aert, et puis par le goitron ; 

Puis en a juré le poistron 
Que le provoire renforra, 

Ne jà por ce ne remaindra, 

S’il a les déables el ventre. 

A cest mot en grant paine rentre 
Estormis, qui le prestre encarche : 
Sovent va maudissant sa carche; 

N’en puet mès, quar forment li griève. 

« Par le cuer Dieu, cis fais me criève, 
Fet Estormis, je m’en demet. » 

A tant à la terre le met, 

Que plus avant ne le porta. 

Delèz une saus acosta 
Li prestres, qui ert cras et gros ; 

Mès ainçois li sua le cors 
Que il éust sa fosse fête. 

Et, quant il l’ot moult bien parfète, 

Au prestre vint, et si l’embrace; 

Cil fu granz, et Estormis glace ; 

En la fosse chiéent anduit. 

« Par foi, or ai-je mon pain cuit, 

Fet Estormis, qui fu desous; 

Las ! or morrai-je ci toz sous, 

Quar je sui ci en grant destrèce. » 

Et la mains au prestre radresse, 

Qui del bort de la fosse eschape, 

Puis li a donné tel soupape, 

Por poi les denz ne li esmie : 

« Vois, por le cul sainte Marie, 

Fet Estormis, je suis matez 1 
Cist prestres est resuscitez; 

Com m’a ore doné bon frap ! 

Je ne cuit que mès li eschap, 

Que trop me foule et trop me mate. » 

A tant l’aert par la gargate, 

Si le torne, et li prestres chiet : 

« Par foi, fet-il, il vous meschiet, 

Quant je sui deseure tornez; 

Malement serez atornez. » 

A tant est saillis à sa pele ; 

Au prestre en a donée tele 
Qu’aussi la teste ii esmie 
Com fust une pomme porrie. 

A tant est de la fosse issus ; 

Celui, qui cras ert et fessus, 

A tout de terre acouveté ; 

Assez a sailli et hurté 
Por la terre sor lui couchier. 

Puis jure le cors S. Richier 
Que il ne set que ce puet estre 
Se li prestres revient en l’estre; 

Jà n’ert mès enfouiz par lui, 

Quar trop li a fet grant anui. 

Ce dist, puis s’en vait à cest mot. 

N’ot gueres alé quant il ot 
.1. prestre devant lui aler, 

Qui de ses matines chanter 
Venoit, par sa male aventure; 

Par devant une devanture 
D’une méson est trespassez. 
Estormis, qui moult fu lassez, 

Le regarda à la grant chape : 

« Vois, fet-il, cil prestres m’eschape 
Par le cul Dieu, il s’en reva. 
Qu’est-ce, sire prestres? Diva, 

Me volez-vous plus traveillier? 
Longuement m’avez fet veillier; 

Mès certes noient ne vous vaut. » 
Dont hauce le havel en haut ; 

Le prestre fiert si lèz l’oreille 

Que ce fust une grant merveille 
Se li prestres fust eschapez, 

Quar il fu du havel frapez 
Que la cervele en chéi jus. 

« Ha l fet-il, trahitres parjure, 

Com m’avez fet anuit de honte! » 
Que vous feroie plus lonc conte? 
Estormis le prestre reporte 
Par une bresche lèz la porte; 

Si l’enfuet en une marlière. 

Trestout en si fete manière 
Fist Estormis com j’ai conté, 

Et, quant il l’ot acouveté 
Le prestre, si repere à tant ; 

Du revenir se va hastant, 

Por ce que li jore apparoit. 

Jehans estoit à la paroit 
Dedenz sa méson apuiéz : 

« Diex, fet-il, quant vendra mes nièz? 
Moult sui engranz que je le voie. » 
Estes-vous celui par la voie 
Qui moult ot éu de torment; 

A Puis vient, et cil esraument 
Li ouvri Puis, et si le baise, 

Puis li dist : « Moult dout la malaise 
Que vous avez éu por mi ; 

Molt vous ai trové bon ami 
Anuit, foi que doi S. Amant ; 

Or pués bien fère ton commant 
De mon cors et de mon chatel. » 

Dist Estormis : « Ainz n’oï tel; 
N’ai soing de deniers ne d’avoir. 
Mès, biaus oncles, dites moi voir 
Se li prestres est revenuz. 

— Nenil ; bien fui secoruz; 
Jamès aparçuz n’en serai. 

— Ha ! biaus oncles, je vous dirai 
Une bone chetiveté; 

Quant j’oi le prestre acouveté, 

Or escoutez que il m’avint : 

Li prestres devant moi revint 
Quant je dui entrer en la vile ; 
Eschaper me cuida par guile, 

Et je li donai du bavel 
Si durement que le cervel 
Li fis espandre par la voie. 

A tant le pris ; si me ravoie 
Par la posteme là aval ; 

Si l’ai geté en contreval ; 

En une rasque l’ai bouté. » 

Et, quant Jehanzotescouté 
La réson que li dist ses nièz, 

Si dist : « Bien en estes vengiéz. 
Après dist bas tout coiement : 

« Par foi, or va plus malement, 
Que cil n’i avoit riens meffet; 

. Mès teus compère le forfet 
Qui n’i a pas mort deservie. 

A moult grant tort perdi la vie 
Li prestres qu’Estormis tua, 




Mès déables grant vertu a 
De genz engingnier et sousprendre. » 
Par les prestres vous vueil aprendre 
Que folie est de covoitier 
Autrui famé, ne acointier : 

Ceste réson est bien aperte. 
Cuidiez-vous por nule poverte 
Que preude famé se descorge? 

Nenil, ainz se leroit la gorge 
Soier à un trenchant rasoir, 

Qu’ele féist jà por avoir 
Chose dont ses sire éust blasme. 

Cil ne furent mie de basme 
Enbaussemé à l’enfouir, 

Qui Yfame voudrent honir, 

Ainz furent paié à lor droit. 

Cis fabliaus moustre en bon endroit, 
Qui enseigne à chascun provoire 
Que il se gardent bien de boire 
A tel hanap comme cil burent, 

Qui par lor fol sens ocis furent, 

Et par lor grant maléurté. 

Vous avez moult bien escouté 
Comme il furent en terre mis. 

Au mengier s’assist Estormis; 
Assez but et assez menja ; 

Après mengier l’acompaingna 
Jehans ses oncles à son bien, 

Mès je ne sai mie combien 
« Il furent puis se di ensamble ; 

Mès on ne doit pas, ce me samble, 
Avoir, por nule povreté, 

Son petit parent en viuté, 

S’il n’est ou trahitres ou lerres ; 

Que s’il est fols ou tremelères, 

Il s’en retret au chief de foiz. 

Vous avez oï mainte foiz 
En cest fablel que Jehans fust, 

Se ses nièz Estormis ne fust, 

Honiz entre lui et s’ancele. 

Cest fablel fist Hues Piaucele. 

Explicil d'Estormi. 

uisque je me vueil amoier 
A rimer et à fabloier, 

Dont vous doi-je fère savoir, 
’il a en vous point de savoir, 

Tout sanz meffez et sanz mesdiz, 



D’une aventure qui jadis 
Avint en la forest d’Ardane, 

A quatre liues près d’Otane; 

Si vous dirai tost et briefment 
La fin et le commencement. 

En la forest ancianor 
Avoit manant .1. vavassor 
Qui moult estoit bien herbregiéz; 
D’une part estoit ses vergiers, 

Qui toz ert d’arbres esléus; 

Moult estoit preciex cil lieus 
Quant ce venoit au noviau tans. 
D’une part estoit ses estans 
Qui toz estoit plains dë poissons; 
Moult ert sires de venoisons ; 
S’avoit ses chiens et ses oisiaus ; 

Moult ert sires et damoisiaus 
De toz les biens que terre porte. 

Son molin ert devant sa porte. 

Se il fust sages et senez, 

A grant avoir fust assenez; 

Mès tant estoit sos par nature , 

Qu ’il n’ooit dire créature 
Que il ne déist maintenant 
Plus de cent foiz en .1. tenant , 
Quar sotie Pot deçéu. 

N’onques n’ot à famé géu, 

Ne ne savoit que cons estoit , 

Ne porquant loé li estoit. 

Por ce qu’il ert de haute gent, 

Et riches d’avoir et d’argent, 

Li ont si ami famé quise. 

Quant il Pot espousée et prise , 

Si le tint plus d’un an pucele. 
Moult en pesa la damoiselle , 

Qui vausist ses déduis avoir; 

Mès cil n’avoit tant de savoir 
Qu’il séust au con adrecier, 

Ne le pucelage percier; 

Ne porquant l’avoit-il tenue 
Par maintes foiz trestoute nue ; 
Tant ert-ele à greignor mesaise, 
Quant ele sentoit la pasnaise 
Sor ses cuisses et sor ses hanches , 
Qui erent moult souez et blanches. 
Quant el ne pot mès consentir 

De si fête chose sentir, 

Sa mère mande et ele i vint. 

Or oiez cornent li avint. 

Ele li conta tout l’afère 
Que ses sires li soloit fère ; 

Sa mère moult bien s’aperçoit 
Que sa folie le déçoit. 

Le chevalier prent par la main , 

Ne sai la nuit ou l’endemain, 

Si l’enmena dedenz la chambre , 

Qui toute estoit celée à l’ambre; 

Si a ses cuisses descouvertes, 

Et puis a les jambes ouvertes, 

Se li monstra dant Connebert, 

Puis li a dit : « Sire Robert , 

Véez nul rien en cest val 
Ne contre mont, ne contre val? 

— Oïl, dame, dist-il, .II. traus. 

— Amis, com fais est li plus haus ? 

— Il est plus Ions qu’il ne soit lez. 

— Et com fais est cil par dalez? 

— Il est plus cours, ce m’est avis. 

— Gardez là ne voist vostre vis, 
Quar il n’est pas è cel oés fais ; 

Qui vit i met, c’est granz meffais ; 
On le doit ou plus lonc bouter. 
Après si doit-on culeter, 

Et, quant ce vient au daarains, 
Adonc doit-l’en serrer les rains. 

— Dame, dist-il, volez-vous donc 

Que mete mon vit ou plus lonc? 

— Nenil, amis, à ceste foiz; 

Il vous est or mis en defoiz, 

Quar ma fille en a .II. plus biaus , 

Et plus souèz et plus noviaus; 

Foutez le plus lonc anquenuit , 
Cornent qu’il vous griet ne anuit. 

— Dame, dist-il, moult volentiers; 
Jà n’en ira li traus entiers 

Que sempres n’i mete m’andoille. 

Et que ferai-je de ma coille? 

— Amis, le plus cort en bâtez , 
Quant vous au lonc vous combatez. » 
Atant la dame se recuevre , 

Et li chevaliers la chambre œvre , 

Puis va, à loi de non sachant, 

Le lonc et le cort maneçant. 

La nuit leva uns granz orez , 

Issi com vous dire m’orrez; 

Ou bois esraçoient li arbre , 

Et chéoient les tors de marbre. 

A cele eure estoient ou bos , 

Devers cele terre de Los, 

.VII. chevaliers cortois et sage 
Qui porté orent .1. message; 

Ou bois estoient esbahi , 

Et tuit dolant, et tuit mari. 

Vers la meson au chevalier 
Vienent fuiant tuitestraier; 

Li uns en est devant alez, 

Qui estoit de Saint Eron nez. 

Le pont et la porte trespasse , 

Qui n’estoit ne povre ne basse, 

Ainz estoit haute et bien couverte, 
Et la méson estoit ouverte. 

Léenz vint trestoz eslessiez 
Par l’uis qui ert ouvers lessiez; 

La dame et le seignor salue, 

Puis a sa réson despondue : 

« L’ostel vous requier et demande 
Avoec cels qui sont en la lande. » 

Li chevaliers a respondu 
Tantost corne il l’a entendu : 

« Jà mes ostels n’ert escondis, 
Bien soiez-vous venu tozdis, 

Vous avant et li autre après ; 

Sont vo compaignon auques près? 
Alez les esraument haster. » 

Donc recommence à rioter, 

Et dist : « Li plus Ions ert foutuz, 
Et li plus court sera batuz. » 

Quant li vallés l’ot et entent, 
Plus n’i areste ne atent, 

Ses compaignons le cort tost dire, 
Trestoz dolenz et toz plains d’ire : 
« Seignor, dist-il, je ai trové 
Là sus .1. erite prové; 

Il dist qu’il vous herbergera , 

Et après vous ledengera , 

Et si foutera le plus lonc , 

Et si bâtera le plus cort. » 

Là ot .1. chevalier moult grant, 

Qui ot non Gales de Dinant : 

« Seignor, dist-il, je sai assez 
Que toz vous ai de lonc passez ; 

Je n’irai mie à cel erite 
Qui en tele œvre se délité ; 

Miex voudroie estre en croiz tonduz 
Que je fusse d’omme foutuz. » 

Là ot .1. chevalier de Tongres, 

Qui ot à non Pierres li Hongres : 

« Seignor, dist-il, je n’irai mie 
A si très vilaine envaïe; 

Je sai bien je sui li plus cors ; 

Jà n’i averoie secors 
Que je ne fusse ledengiez, 

Jà n’i seroie revengiez. 

Or'remanons andui çà fors, 

Encor soit li orages fors. » 

Li autres dient à un ton : 

« Seignor, ne vous vaut .1. bouton; 

Nous le ferons miex autrement, 

Ce sachiez, et plus sagement : 

Quant nous serommes tuit venu, 

Li plus court voisent estendu, 

Et li plus lonc voisent crampi , 

Et si soient trestuit crampi. » 

Ainsi l’ont entr’aus créanté. 

Atant sont en la cort entré , 

Puis sont venu en la meson 

Fa»l. i 

Où li feus ardoit de randon , 

Quar li y vers estoit moult frois. 

Lors descendent les palefrois; 

Mais, ainz que chascuns sa chape oste , 
Ont salué hautement l’oste. 

Il respont : « Seignor, Diex vous saut. 
A cest mot la mesnie saut , 

Qui lor corurent aus estriers, 

Et s’ont recéu les destriers ; 

Et cil se sont vers le feu trait. 

Gales li lonc se fist contrait, 

Et Pierres vint sor les ortaus. 

Si s’est assis sor .II. hestaus. 

Ainsi furent h grant dangier 
De si à l’eure de mengier, 

Que li mengiers fu atornez , 

Puis fu aus tables aportez, 

Et li baron se sont assis. 

Gales li Ions fut moult penssis. 

A premiers orent pois au lart , 

Et puis, .II. et .II., .1. marlart; 

Si orent hastes et lardez, 

Et si orent moult bons pastez ; 

Bon vin burent, et fort et roit , 

Ce m’est avis d’Auçoirre estoit , 

Plaine une bout de trois sistiers ; 

S’en remest .II. bouciaus entiers, 

Que cil avoient aporté , 

Qui moult erent desconforté. 

Quant ont mengié par grant délit , 

Adonc si furent fet li lit, 

Si se couchierent li baron. 

Entre la dame et son baron 
En sont dedenz la chambre entré ; 

Ainz qu’il aient le sueil passé , 

Li chevaliers s’escrie en haut : 

« En charité, dame Mehaut, 

Je me voudrai anuit combatre, 

Le plus lonc foutre et le cort batre, 

Se g’i puis à droit assener. » 

Gales comence à forsener, 

Qui la nuit cuide foutuz estre ; 

Et Pierres, qui jut à senestre, 

Cuide moult bien qu’il le manace , 

Et que il durement le hace; 

Et cil ne s’asséure mie , 

Qui va gésir jouste s’amie. 

Si le comence à descouvrir, 

Puis li fet les jambes ouvrir; 

Si a une chandoile prise, 

Trestoute ardant et toute esprise; 

Se lf esgarde entre les jambes, 

Qui erent moult souez et blanches. 
Quant il ot les .II. traus trovéz, 

Si a parlé com fols provéz : 

« Ma douce suer, amie chière , 

Ces .II. traus vous fist .1. lechière ; 

Je cuit qu’il vaudront se gloutir 
Por ma chandoile transgloutir. 

Il sont de moult bele façon ; 

Bien ressemble œvre de maçon ; 

Quant les fist vostre mère fère, 

Les fist-ele aus siens contrefère ? 

Li sien me samblent plus velu, 

Et plus noir et plus chavelu ; 

Cist sont plus bel, si corn moi samble ; 
A poi qu’il ne tiennent ensamble. » 
Lors respondi la bele née : 

« Biau douz sire, ainsi fui-je née. » 

A tant est la chandoile estainte 
Au mur où ele estoit estrainte , 

Puis a les .II. trauz mesurez; 

Il ne fu mie si dervez 

Que tant ne l’ait traite et tracie 

Qu’il a la piaucèle percie; 

Si a tant hurté et empoint 
Que la chose est venue à point , 

Et que li fols fist sa besoigne, 

Si corn li fabliaus nous tesmoigne, 
Plus de trois fois en un randon , 

Quar toz li fu mis à bandon , 

Et li harnas, et li ostis, 

Qui moult estoit entalentis. 

La dame li a tantost dit : 

« Sire, fet-ele, soif m’ocist ; 

Se vous ne m’aportez à boire, 

Jà me verrez morir, ce croire. 

Là ot ersoir .1. boucel mis; 

Ne sai s’il est plains ou demis, 

Mès vin i a, de fi le sai, 

Ne sai ou d’Auçoirre ou d’Aussai ; 

Por Dieu , biau sire , aportez m’ent ; 

N’i metez mie longuement, 

Dont recomence un poi à muire. » 

Cil crient que sa moillier ne muire; 
Moult fu de mautalent espris. 

En sa main a .1. hanap pris, 

De si au feu en est venus, 

Trestoz despoilliez et toz nus; 

Puis a pris .1. manefle cort, 

De qoi li bouvier de la cort 
Appareilloient leur atoivre; 

Ce doit-l’en moult bien ramentoivre. 

Un peu a le feu descouvert ; 

Le cul Galon a descouvert, 

Qui se dormoit toz aïrez ; 

Et li eus ert eschequerez 
Autresi granz comme .1. portaus. 

Il cuide ce soit li bouciaus 
Qui là géust en mi la voie ; 

Mès une chose le desvoie 
Qu’il n’en set mie deffermer, 

Ne le vin trère ne oster. 

Or escoutez du vif maufé : 

Il a le manefle chaufé, 

Ausi com li bouvier fesoient 
Quant lor harnas appareilloient, 

Puis est au vaissel repériez, 

Où il n’avoit ne vin ne miez; 

Tant durement le fiert et boute, 

Que li sos toz en esclaboute 
Du sanc qui par la plaie saut. 

Gales tresfremit et tressaut ; 

Si s’escria à haute vois : 

« Or sus, or sus, quar je m’en vois; 
Cil erites m’a acueilli. » 

Dont sont si compaignon sailli , 
Quant il oïrent la bescousse, 

Et li sos a sa main escousse 
De qoi il tenoit le fer chaut ; 

Aval le nie, ne li chaut; 

Si fiert Pierron lez le costé, 

C’une grant pièce en a osté, 

Et cil s’en tornent sans congié. 

Mès il s’en fussent bien vengié. 

Se ne fust la mère la dame, 

Qui moult ert sage et bone famé ; 
Ele tout l’afère lor conte ; 

Si leur a aconté le conte, 

Et leur fist savoir et entendre 
Que nus hom ne doit sot atendre, 
Quar souvent en avient granz maus. 
Li eus Galons en fu vermaus, 

Et Pierres en ot une trace 
Dont li sans remest en la place, 

Et li sos ot apris à foutre. 

A cest mot est mon fablel outre. 

Explicit du sot Chevalier. 

[ r entendez . 1 . petitet, 

N’i ferai mie grant abet. 
(Uns fèvres manoit à Creeil, 
(Qui por battre le fervermeil, 
Quant l’avoit trait du feu ardant, 

Avoit aloué .1. serjant 

Qui moult estoit preus et legiers. 

Li vallés avoit non Gautiers; 

Moult ert deboneres et frans, 

Les rains larges, grades les flans, 

Gros par espaules et espès, 

Et si portoit du premier mès 
Qu’il covient aus dames servir, 

Quar tel vit portoit, san mentir, 

Qui moult ert de bele feture, 

Quar toute i ot mise sa cure 
Nature qui formé l’avoit; 

Devers le retenant avoit 

Plain poing de gros et .II. de lonc; 

Jà li treus ne fust si bellonc, 

Por tant que dedenz le méist, 

Qu’aussi roont ne le féist 
Com s’il fust fèz à droit compas. 

Et des mailliaus ne di-je pas 
Qui li sont au cul atachié, 

Qu’il ne soient fet et taillié 
Tel com à tel ostil covient. 

Tozjors en aguisant se tient 
Por retrère delivrement, 

Et fu rebraciez ensement 
Corne moines qui jete aus poires, 

Ce sont paroles toutes voires, 
Rouges corne oingnon de Corbueil; 
Et si avoit si ouvert l’ueil 
Por rendre grant plenté de sève, 
Que l’en li péust une fève 
Lombarde très parmi lancier 
Que jà n’en lessast son pissier. 

De ce n’estuet-il pas douter, 

Ne que une oue à gorgueter 
S’ele éust mengié un grain d’org* 

Li vallés, qui maintient la forge 
D’une part avoec son seignor, 

Ne péust pas trover meillor 
En la vile de ce mestier. 

Bien ot esté .1. an entier 
Avoec le fèvre li vallés, 

Que de lui servir estoit prés 
Un jor avint qu’il fu à roit, 

Et que son vit fort li tendoit ; 

Ses sires le trova pissant, 

Et vit qu’il ot .1. vit si grant, 

De tel façon et de tel taille, 

Com je vous ai conté sanz faille 
Et pensa, se sa famé set, 

Qui tel ostil mie ne het 
Corne Gautiers lor serjant porte, 
Ele voudrait miex estre morte 
Qu’ele ne s’en féist doner. 

Par tens la voudra esprouver ; 

A sa feme vient, si a dit : 

« Dame, fet-il, se Diex m’ait, 

Je ne vi onques si grant membre, 
Que je sache ne que moi membre, 
Corne a Gautiers nostre serjanz ; 
Quar, se ce fust uns granz jaianz, 

Si en a-il assés par droit ; 

Merveille est quant il est à roit ; 

Je le vos di tout sanz falose. 

— Quar parlez à moi d’autre chose, 
Fet cele, cui semble qu’el hée 
Ce dont ele est si enbrasée; 

Quar, par la foi que je vos doi, 

Se plus en parlez devant moi, 

Je ne vous ameroie mie; 

Tel honte ne tel vilonie 
Ne devrait nus preudom retrère. » 
Li fèvres ne s’en vout pas tère 
De loer le vit au vallet; 

Plus que devant s’en entremet, 

Et dist qu’en tel ostil ouvrer 

Fm. I 3 0 

Ne sot miex Nature esprover 
Qu’en rien que ele onques féist : 

« Dame, fet-il, se Diex m’aït, 

Onque mès hom de mère nez 
Ne fut de vit si racinez, 

Dame, fet-il, com est Gautiers; 

Je croi qu’il fout moult volentiers. 

— Sire, fet-el, à moi que touche? » 
Qui bien savoit dire de bouche 

Le contraire de son corage; 

Mès moult bien pert à son visage 
Que sovent color mue et change. 

Jà de sens ne fust si estrange 
Home qui garde s’en préist, 

Qui bien ne séust et véist 
Que talent en ot fort et aspre. 

Une eure est plus blanche que nape, 
Autre eure plus rouge que feus. 

« Certes, moult estes anieus, 

Qui si parlez vilainement ; 

Je vous avoie bonement 
Proié que vous vous téussiez; 

Bien tère vous en déussiez. 

— Ma dame, puisque il vous plest, ' 
Je m’en terai ». Atant se test. 

« Or lais ceste parole ester. 

Dame, fet-il sanz arester, 

M’en irai à saint Leu demain ; 

Prenez du feu, fetes à plain 
Gautier nostre serjant ouvrer. » 

Or faisoit samblant de l’errer, 

Si s’est souz la forge repus. 

La dame s’est levée sus, 

Et prent du feu, porte à Gautier, 

Et cil comença à forgier, 

Qui moult fu sages et soutiz. 

« Gautier, fet-ele, tes ostiz 
Est.il ores tels que l’en dit, 

Quant est à roit, se Diex t’aït, 

De la besoingne fere près? 

Tesiez, Dame, fet li vallès, 

Qui grant honte a et grant vergoingne ; 
Parlez à moi d’autre besoingne, 

De ce ne vous rendrai-je conte. 

— Par Dieu, fet-ele, riens ne monte, 
Quaril estuet que je le voie 
Orendroit sanz point de delaie, 

Par convent que mon con verras : 

Sez-tu quel loier en auras? 

Chemise et braies déliées, 

Bien cousues et bien tâilliées. » 

Quant li vallés ot la promesse, 

Si trait le vit, dont une anesse 
Péust bien estre vertoillie. 

Cele, qui estre en veut brochie, 

Se descuevre jusqu’au nombril : 

« Gautier, fet-ele, à ton ostil 
Fai mon con besier une foiz, 

Quar il est bien reson et droiz; 

Ne s’entrevirent onques més ; 

Si prendront l’uns à l’autre pès. » 

Le vit fut roides com pel ; 

Si atasta s’il i ot sel, 

Et si fu près de hurter enz. 

Mais li lèvres ne fu pas lenz ; 

De derrier la forge est saillis 
Et s’escria à moult hauz criz : 

« Sire vassal, traiezen sus; 

Par mon chief, vous n’en ferez plus 
Que fet avez, vostre merci ; 

Ne remaint pas n’en vous n’en li 
Que grant honte ne m’avez faite : 
Vostre services ne me haite, 

Ne ne me plest d’ore en avant ; 
Alez-vous-en, jel vous cornant. 

Que vous n’entrez jamés céenz. » 
Gautiers s’en part triste et dolenz. 

Et la dame remest penssive, 

Et li sires à li estrive : 

« Par Dieu, fet-il, de grant ardure 
Vous venoit et de grant luxure ; 
Vous ne le poez pas noier, 

Que vous voliez bien que Gautier - 
Lessast les œuvres de ses mains 
Por marteler desus vos rains ; 

J à en aurez vo guerredon. » 

Lors avoit pris un grand baston, 

Si la vous commence à paier, 

Si que les os li fet ploier. 

Se li a tant de cops donez 

Qu’il est sor li trestoz lassez. 

Par cest example voil moustrer 
C’on doit ainçois le leu huer 
Des bestes qu’il y soit venuz. 

Se li fèvres se fust téuz, 

Que Gautiers éust bouté enz, 

La dame éust fait ses talenz. 

A cest mot fineront no conte. 

Que Diexnous gart trestoz de honte. 



Explicit du Fèvre de Creeil. 

n cest autre fablel parole 
De .II. clers qui vienent d’escole ; 
Despendu orent leur avoir 
En folie plus qu’en savoir. 

. Ostel quistrent chiés un vilain; 

De sa famé, dame Guilain, 

Fu l’un des clers, lués que là vint, 

Si fols que amer li convint; 

Mès ne set cornent s’i acointe, 

Quar la dame est mingnote et cointe ; 

Les iex ot vairs corne cristal. 

Toute jour l’esgarde à estai 
Li clers, si qu’à paine se cille, 

Et li autres ama sa fille, 

Qui adès i avoit ses iex. 

Cil mist encor s’entente miex, 

Quar sa fille est et cointe et bele, 

Et je di qu’amor de pucele, 

Quant fins cuers i est ententiex, 

Est sor toute autre rien gentiex, 

Comme li ostors au terçuel. 

Un petit enfant en berçuel 
Paissoit la bone famé en l’aistre. 

Que qu’ele entendoit à lui paistre, 

Uns des clers lez li s’acosta ; 

Fors de la paelete osta 
L’anelet dont ele pendoit ; 

Si le bouta luès en son doit 
Si coiement que nul nel sot. 

Tel bien com sire Gombers ot 
Orent assez la nuit si oste, 

Lait boilli, matons et composte; 

Ce fu assez si corne à vile. 

Cele nuit fu moult dame Guile 
Regardée de l’un des clers ; 

Ses iex i avoit si aers 
Que il nés en pooit retrère. 

Li preudom, qui ne sot l’afère 
Et n’i entendoit el que bien, 

Fist lor lit fère près del sien; 

Ses coucha, et les a couvers. 

Lors se couche sire Gombers 
Quant fu chauféz au feu d’esteule, 

Et sa fille jut toute seule. 

Quant la gent se fu endormie, 

L’uns des clers ne s’oublia mie ; 

Molt li bat li cuers et flaele ; 

A tout l’anel de la paele 
Au lit la pucele s’en vint. 

Oiez cornent il li avint ; 

Lez li se couche, les dras œvre : 

« Qui est-ce, Diex, qui me descuevre ? 
Dist-ele quant ele le sent. 

Sire, por Dieu omnipotent, 

Que querez-vous ci à cesteeure? 

— Suer, dist-il, se Diex me sequeure. 
N’ai talent qu’en sus de vous voise; 
Mès tesiez vous , ne fetes noise. 

Que vostre père ne s’esveille, 

Quar il cuideroit jà merveille, 

S’il savoit que o vous géusse; 

Il cuideroit que je éusse 
De vous fêtes mes volentez; 

Mès, se vos mes bons consentez, 

Granz biens vous en vendra encor, 

Et si aurez mon anel d’or, 

Qui miex vaut de .1111. besanz; 

Or sentez comme il est pesanz; 

Trop m’est larges au doit m’anel. » 

Et cil li a bouté l’anel 
Ou doit, si qu’il passa la jointe. 

Et cele s’est près de lui jointe, 

Et jure que jà nel prendrait. 

Toutes eures, mi tort, mi droit, 

L’uns vers l’autre tant s’amolie 
Que li clers li fist la folie. 

Et, quant il plus l’acole et baise, 

Plus est ses compains à malaise, 

Quar ressouvenir li fesoit; 

Ce qu’à l’un paradis estoit 
Sambloit à l’autre droiz enfers. 

Lors se liève sire Gombers; 

S’ala à l’uis pissier toz nuz; 

L’autre clers est au lit venuz; 

A l’esponde par de devant 
Prist le berçuel o tout l’enfant, 

Au lit le porte où a géu. 

Or est dant Gombert decéu ; 

Quar adès à coustume avoit 
La nuit, quant de pissier venoit, 

Qu’il tastoit au berçuel premier. 

Si corne il estoit coustumier, 

Lors vint tastant sire Gombers 
Au lit, mès n’i ert pas li bers; 

Quant il n’a le berçuel trové, 

Lors se tient à musart prové ; 

Bien cuide avoir voie marie. 

« Li maufez, dist-il, me tarie , 

Quar en cest lit gisent mi oste. » 

Il vint h l’autre lit encoste, 

Le bers i trueve et le mailluel , 

Et li clers jouste le pailluel 
Se trest, que nel truist le vilain. 

Moult fu sire Gombers en vain, 

Quant il n’a sa famé trovée ; 

Cuide qu’ele soit relevée 
Pissier et fère ses degras. 

Li vilains senti chaus les dras, 

Sise couche entre .II. linceus; 

Li sommaus li fu pris des eux ; 

Si s’endormi isnel le pas. 

F*il. 1 3 , 

Et li clers ne s’oublia pas; 

O la dame s’en vait couchier; 

Ainz ne li lut son nez mouchier 
S’otesté .III. fois assaillie. 

Or a Gombers bone mesnie ; 

Moult le mainent de male pile. 

« Sire Gombers, dist dame Guile, 

Si viez hom com estes et frailes, 

Moult avez anuit esté quailes; 

Ne sai or de qoi vous souvint; 

Pieça mès qu’il ne vous avint ; 

Ne cuidiez-vous que il m’anuit ? 

V ous avez ausi fet anuit 

Que s’il n’en fust nus recouvriers; 

Moult avez esté bons ouvriers; 

N’avez guères esté oiseus. » 

Li clers, qui ne fu pas noiseus, 

En fist toutes voies ses buens, 

Et li lesse dire les suens. 

Ne l’en fu pas à une bille 
Cil qui gisoit avoec la fille ; 

Quant ot assez fet son délit, 

Penssa qu’il r’ira à son lit 
Ainz que li jors fust escleriez. 

A son lit en est repériez, 

Là où gisoit Gombers ses ostes. 

Cil le fiert du poing lèz les costes 
Grant cop du poing, o tout le coûte : 
« Chetiz, bien as gardé la coûte, 
Fet-il, tu ne vaus une tarte ; 

Mès, ainz que de ci me départe, 

Te dirai jà grande merveille. » 

A tant sire Gombers s’esveille ; 
Esraument s’est apercéüz 
Qu’il est trahis et déçeuz 
Par les clers et par lor engiens. 

« Or, me di, dist-il, d’ont tu viens ? 

— D’ont ? dist-il , si homa tout outre, ' 
Par le cul bieü, je vieng de foutre, 

Mès que ce fu la fille l’oste ; 

Pris en ai devant et encoste ; 

Aforé li ai son tonel, 

Et se li ai donné l’anel 
De la paelete de fer. 

— Haï ce soit de par cels d’enfer, 
Fet-il, à cens et à milliers. » 

A tant l’aert par les illiers ; 

Si le fiert du poing lez l’oïe, 

Et cil li rent une joïe 
Que tuit li œil li estincelent. 

Si durement s’entreflaelent 
Entre els, qu’en diroie-je el, 

C’on les péust en .1. tinel 
Porter tout contreval la vile. 

« Sire Gombert, dist dame Guile, 

Levez tost sus, quar il me samble 
Que no clers sont meslé ensamble ; 

Je ne sai qu’ils ont à partir. 

— Dame, j’es irai départir. » 

Lors s’en vint li clers cele part ; 

Trop i dust estre venuz tart. 

Que ses compains ert abatuz, 
Puisque cil i fu embatuz. 

Le pior en ot dans Gombers, 

Quar il l’ont ambedui aers ; 

L’uns le pile, l’autres le fautre. 

Tant l’ont débouté l’un sor l’autre 
Qu’il ot, par le mien escientre, 

Le dos aussi mol que le ventre. 
Quant ainsi l’orent atorné, 

Andui sont en fuie tomé, 

Et Puis lessent ouvert tout ample. 

Cis fabliaus moustre par example 
Que nus hom qui bele famé ait, 
Por nule proière ne lait 
Clerc gésir dedenz son ostel. 

Que il li feroit autretel ; 

Qui plus met en aus, plus i pert. 

Ci faut li fabliaus de Gombert. 

Explicit de Gombert et des .11. clers. 

ui que face rime ne fable, 

Je vous dirai, en lieu de fable, 
Une aventure qui avint; 

De qui fu fête et à qui’ vint 
Vous en dirai bien vérité. 

Il avint en une cité 



Que .II. changéors iavoit 
Jones et biaus, et moult savoit 



Chascuns du change maintenir. 
Entr’aus .II. orent à tenir 



Longuement compaignie ensanble ; 
Mès chascuns avoit, ce me samble. 



Par soi le sien herbergement. 
Ainsi furent moult longuement 
Entr’aus .II. sans acompaignier, 
Fust à perdre ou à gaaigner, 
Tant que l’uns d’aus se maria. 

Et li autres tant taria 



Cele que ses compains ot prise 
Qu’ele fu de s’amor esprise, 
Et firent quanques bon lor fu 

Li uns à l’autre sanz refu. 

Ainsi maintinrent lor amors 
Longuement, qu’ainz n’en fu clamors 
Ne par privé ne par estrange. 

.1. matin se séoit au change 
Li bachelers qui la famé ot, 

Et li autres, qui moult amot 
La borgoise, jut en son lit. 

Por son bon et por son délit 
L’envoia quérre, et cele vient. 

« Dame, fet-il, il vous covient 
Toute nue*lezmoi couchier; 

Se de rien nule m’avez chier, 
Couchiez i vous sanz contredit. » 

— Amis, vous n’avez pas bien dit, 

Fet la dame, se Diex me gart ; 

Il covient mener par esgart 
Amors, qui les veut maintenir, 

Que l’en nés puist por sos tenir. 

N’en est pas mes sires jalous, 

Ainz avons entre moi et vous 
Jusques ci nostre amor éue 
C’onques par nul ne fu séue. 

La volez-vous fère savoir? 

Cil n’est mie plains de savoir 
Qui tout à escient s’aville ; 

Bien savez-vous qu’en ceste vile 
Est mes sires, sanz nule faille, 

Et, s’il avient que il s’en aille 
Ainz que je reviegne en méson, 

Mestrie aura et achoison 
De jalousie à toz jorz mès. 

— Dame, fet-il, tenez nouz pès; 

Je n’ai cure de preeschier; 

Mès venez vous lèz moi couchier, 
Maintenant que fère l’estuet. » 

Et cele voit que miex ne puet ; 
Despoille soi, quel que l’en chiée. 

Si tost corne ele fu couchiée, 

Cil fet prendre toute sa robe, 

Et mettre en une garderobe , » 

Puis a son compaignon mandé ; 

Cil vient là ; si a demandé 
Où est li sires de céenz; 

D’autrui aises est-il noienz 
Fors que des siens, ce m’est avis. 

« Compains, fet-il, je vous plevis, 

Se vous saviiez orendroit 
Qui ci gist, vous auriiez droit. 

De ce dirai; venez avant; 

D’une haute chose me vant, 

Dont je ne vous mentirai mie, 

Que j’ai la plus très bele amie 
Qui onques fust, qui lèz moi gist. » 
Quant cele l’entent, si fremist ; 

N’est merveille se s’esbahi, 

Quant son seignor parler oï. 

Lors est cil en la chambre entrez, 

Et li dist : « Biaus compains, moustrez 
Vostre amie, se Diex vous saut. » 

Et cele fremist, si tressaut ; 

Mès bien à point son vis li cuevre, 

Et cil les treces li descuevre 
Qui furent de trop grant beauté. 

. « Compains, par vostre léauté, 

Véez, a-il ci biau tesmoing ? 

— Je méismes le vous tesmoing, 

Fet li autres; se Diex me gart, 

Je cuit bien qu’ele a douz regart, 

Quant ele est si bele de ça. » 

Et ele adès se remuça 
Souz son ami, et boute et tire ; 

Mès cil remoustre tout à tire 
Piéz et jambes, cuisses et flans, 

Les hanches et les costéz blans. 

Les mains, les braz, et les mamelles, 
Qu’ele avoit serrées et belles, 

Le blanc col et la blanche gorge. 

« Compains, foi que je dois saint Jorge, 
Fet cil, qui n’en conoissoit mie, 

N’avez pas failli à amie ; 

Bien devez gésir matinée 
Lèz la plus bele qui soit née, 

Au tesmoing que j’en ai véu. 

Aucun pechié m’avoit méu, 

Que j’ai si tost famé espousé ; 

Mainte fois m’en a puis pesé, 

Et poise, ce sachiez de voir. 

Moult par devez grant joie avoir, 

Et de bone eure fustes nez, 

Quant si bien estes assenez ; 

Mès, foi que je dois saint Martin, 

Tart m’est que je liève au matin. » 

Lors a cil couverte s’amie, 

Et dist : « Compains, ne vôùs poist mie 
Se je ne vous moustre sa chière; 

Je la dout tant et tant l’ai chière 
Que ne vueil que plus en voiez. 

— Je m’en tieng moult bien à paiez, 

Fet cil, se Diex me benéie; 

Vous avez bele compaignie; - 
Si la servez à sa devise 
Qu’el praingne eh gré vostre servise. » 
A tant li bachelers s’en tome, 

Et cele se vest et atome; 

De soi chaucier ne fo pas lente. 

Moult fu coroucie et dolente ; 

Vers son ostel issi s’en vint. 

.III. semaines après avint 
Que la dame fist .1. baing 1ère, 

Et fi sires èft son afère 
Fu aléz aus chans ou aillors; 

Et la borgoise mande lors 
Son ami que, por rien qu’aviegne, 

Ne lest pas que à li ne viegne. 

Cil vient là; si a demandé 
Por qoi ele l’avoit mandé. 

« Amis, fet-ele, tant vous aim 
Que por vous fis fère ce! baing ; 

Si nous baingnerommes ensamble. 

Fam.. i j. 

Tout autre solaz, ce me samble, 

Ai-je de vostre cors éu ; 

Nous avons ensamble géu 
Maintes fois par nuit et par jor. 

Sachiez que j’aim moult le sejor, 

Quant je vous ai à compaignon; 

Or me plest que nous nous baignon ; 
Lors si aurai quanques je vueil. 

— Dame, dist-il, trop grant orgueil 
Avez dit ; ainz n’oï greignor. 

Je vi ore vostre seignor 
Qui revendra, je ne gart l’eure. 

— Par toz les Sains que l’en aeure, 

Fet la dame, sachiez de fi, 

Se nel fetes, je vous deffi 
De m’amor et la vous deffent. 

A pou que li cuers ne me fent 
Quant je onques jor de ma vie 
Oi de cest home amer envie, 

Qui se plaint ainz que li cops chiée. 

— Dame, ainz que nostre amor dechiée, 
Fet li vallés, je sui tout prest 

De fère quanques bon vous est, 
Puisqu’ilvous plest et bon vous samble. » 
Lors sont entré el baing ensamble, 

Et, por ce c’on nés puist sousprendre, 
La robe au vallet a fet prendre 
La dame, et métré en une huche. 

Estes-vos le seignor qui huche, 

Que la dame ot envoié querre. 

Lors vousist estre en Engleterre 
Cil qui se baingne, quant il ot 
Son compaignon qui apelot. 

Durement en fu esbahiz : 

« Dame , dist-il , je sui trahiz, 

Quant j’empris onques cest a 1ère. 

Or ne sai que je puisse fère ; 

Metez-i conseil, par vostre ame. 

— Comment, vassaus, ce dist la dame, 

Estes-vous de si biau confort? 

Je vous voi bel et grant et fort ; 

Si vous deffendez corne preus : 

Je cuit bien que c’est vostre preus 
S’à deffendre vous afichiez, 

Ou derrière moi vous fichiez, 

Se vous cuidiez estre sorpris. » 

Et cil s’est au plus legier pris : 

Derrier la dame s’est tapis, 

Qui d’un blanc drap et d’un tapis 

Ot bien fête couvrir la cuve ; » 

Li vallés derrier li se muce, 

Que ainsi fère li covient. 

Estes-vos le seignor qui vient, 

Et la dame li a dit : « Sire, 

Ça venez; .1. poi vous vueil dire 
De chose dedenz vostre oreille. » 

Cil se besse, ele li conseille : 

« Sire , fet-ele, ci se baingne 
O moi une moie compaingne, 

Riche borgoise et riche famé ; 



Digitized by ÇjOOQle 




2 5 2 



FABLIAU XXIII 



20 



Mais, par la foi que je doi m’ame , 
Ele est plus noire c’une choe, 

Et plus grosse qu’une baschoe ; 

Ainz ne vi famé si mal fête. 

Ele se plaint et se deshète 
De ce que vous estes ici. 

Si vous en vueil crier merci. 

Foi que devez au Sauvéor, 

C’un petit lj faciez paor, 

Seulement de samblant moustrer 
Que vous volez el baing entrer, 

Ele ne sera. mès, hui aise. » 

Moult fp li vallès à ipesaise. 

Qui ne sot deqoi el parloit; 

Et cele en haut djst, si qu’il l’oit : 

« Biaus sires, venez vous baignier, 
Et demain vous ferez sainier, 

Que la sainie vous demeure. » 

La chamberifcre sanz demeure 
Vient au seignpr; si le deschauce; 
Et li vallès forment enchauce 
Et pince et boute la.borgoisç. 

Qui moujt.se jpe et moult s’envoise 
De la paor que cil.avoit. 

N’est pas à aise quant il.voit 
Son compajgnon qpûse despoille; 
Lors joinst les. mains, si s’agenoille, 
Etdist : « Dame, por Dieu. merci; 
Ne honissiez moi et.vous.ci. 

Que se vostre sire me trueve. 

Jà n’i aura mestier c’on. trueve 
Ne parole, ne serement. » 

Moult losenge cil durement 
Cele qu’il: tenoit à amie;, 

Mès la dame n’i entent mie, 

Ainz l’a derrier son cul, torné ; 

Le musart a si atorné 
Qu’il ne la puet véoir el vis. 

Onques nus hom,.à mon avis, 

Ne fu mès, aussi, desjougjez; 

Or n’est-il, pas si enjenglez 
Corne il fu l’autrier en sa chambre, 

Ainz li frémissent tuit li membre ; 

Du conforter est-ce néenz, 

Qu’il voit le seignor de léens 
Qui toute a jus sa robe mise, 

Fors ses braies et sa chemise; 

Mès ses braies maintenant oste, 

Si près de la cuve s’acoste, 

C’un de ses piez a el baing mis. 

Et la dame li dist : « Amis,, 

Or vous chauciez, se vous volez; 

Cist bains n’est. pas assez coulez, 

Ne vueil pas que vous.i baingrflez; 

Mès moult me plest.qpantvousdaingniez 
Baingnier, o moi : miex vous en pris ;, 

Si ai un autre conseil pris: 

Demain ferai .1. baing tout froiz 
Qui sera coulez .1111. foiz; 

Si vous baingnerez, s’il vous plest » 

A cest mot li sires se vest 
Et s’atorne, puis vait au change. 

« Vassal, fet-ele, tel eschange 
Doit l’en fère au musart prové ; 

Or vous ai-je bien esprouvé 
A coart et à recréant. 

Mès aujord’ui, ce vous créant, 

Ert de nous deux la départie. » 
Maintenant s’est du baing partie, 
Si s’est en sa chambre enfermée, 

Et cil, qui moult l’avoit aimée, 

Fu de mauvès contenement. 

La chamberière isnelement 
Li rent sa robe, et il s’atorne ; 
Maintenant de l’ostel s’entorne. 
Mès il se tint à mal bailli 
De ce que il a si failli 
Du tout en tout à la borgoise, 

Qui de ce fist moult que cortoise 
Qui s’en parti et atarja. 

Ainsi la dame s’en venja. 

Par cest fablel prover vous vueil 
Que cil fet folie et orgueil 
Qui famé engingnier s’entremet; 
Quar qui fet à famé .1. mal tret, 
Eleenfet .X. ou .XV. ou .XX. 
Ainsi ceste aventure avint. 

Explicit des .II. Changéors. 

Man. F. Fr. 83 7, fol. 143 v° à 148 v°. 



ui d’AlouI veult oïr le conte, 
Si com l’estoire nous raconte, 
Sempres en puet assez oïr, 
S’il ne le pert par mesoïr. 
Alous estoit uns vilains riches, 

Mès moult estoit avers et ciches , 

Ne jà son vueil n’éust jor bien; 

Deniers amoit seur tote rien , 

En ce me toit toute s’entente. 

Famé avoit assez bele et gente, 
Novelement l’ot espousée , 

C’uns vavassors li ot donée 
Por son avoir d’iluec entor. 

Alous l’amoit de grant amor. 

Ce dist l’escripture qu’Alous * 

Garde sa famé com jalous. 

Male chose a en jalousie. 

Trop a Alous mauvèse vie, 

Quar ne puet estre asséurez; 

Or est Alous toz sos provez, 

Qui s’entremet de tel afère. 

Or a Alous assez à fère , 

S’ainsi le veut gaitier toz jors. 

Or escoutez corne fl est lors. 

Se la dame va au moustier, 

J à n’i aura autre escuier. 

Cornent qu’il voist, se Aloul non, 
Qui adès est en soupeçon 
Qu’ele ne face mauvés plet. 

A la dame forment desplest, 
Quant ele premiers l’aperçoit ; 
Lots dist que s’ele nel deçort , 
Dont sera-ele moult mauvaise, 

Se lieu eu puet avoir et aise. 

Ne puet dormir ne jor ne nuit; 
Moult fret Aloul et son déduit; 
Ne scet que face, ne conment 
Ele ait pris <T Aloul vengement , 
Qui le mescroît à si grant tort; 
Peu repose la dame et dort. 

Longuement fu en cel escil , 
Tant que li douzmoisfu d’avril. 
Que li tens est souez et douz 
Vers toute gent, et amorouz; 

Li roxingnob la matinée 
Chante si cler par la ramée 
Que toute riens se muert d’amer. 
La dame s’est prise à lever, 

Qui longuement avoit veillié ; 
Entrée en est en son vergié ; 

Nus piez en va par la rousée; 

D’une pelice ert afublée , 

Et .1. grant mantel ot deseure. 

Et li prestres en icele eure 
Estoit levez par .1. matin; 

11 erent si très près voisin , 
Entr’aus deux n’avoit c’une selve. 
Moult ert la matinée bele, 

Douz et souez estoit li tens, 

Et li prestres entra léenz, 

Et voit la dame au cors bien fet. 

Et bien sachiez que moult li plest, 
Quar volentiers fiert de la crupe; 
Ainz i metroit toute sa jupe 
Que il n’en face son talent. 

Avant s’en va tout sagement, 

Com cil qui n’est pas esmaiez : 

« Dame, fet-il, bonjoraiez; 

Por qu’estes si matin levée? 

— Sire, dist-ele, la rousée 
Est bone et saine en icest tans, 

Et est alegemenz moult granz , 

Ce dient cil fusicien. 

— Dame, dist-il, ce cuit-je bien , 
Quar par matin fet bon lever; 
Mès l’en se doit desjéuner 
D’une herbe que je bien conois; 
Vez le là près, que je n’i vois; 
Corte est et grosse la racine , 

Mès moult est bone medecine; 
N’estuet meillor à cors de famé. 

Fail. I 3 3 



Digitized by <^.ooQle 




2 58 



FABLIAU XXIV 



82 



— Sire, metez outre vo jambe, 
Fet la dame, vostre merci , 

Si me moustrez si ele est ci. 

— Dame, fet-il, iluec encontre. » 
A tant a mise sa jambe outre; 
Devant la dame est arestez; 

« Dame, dist-il, or vous séez, 
Quar au cueillir i a mestrie. » 

Et la dame tout li otrie , 

Qui n’i entent nule figure. 

Diex, c’or ne set cele aventure 
Alous, qui en son lit se gist ! 

La dame isnelement s’assist; 

Ses braies avale li prestres , 

Qui de ce fère estoit toz mestres; 
La dame enverse, si l’encline, 
Bien li aprent la medecine, 

Et ele vuisque sus et jus. 

« Sire, fet-ele, levez sus, 

Fuiez de ci ; Diex 1 que ferai ? 
Jamès prestre je ne croirai. » 

Et li prestres resaut en piez, 

Qui moult estoit bien aaisiez. 

« Dame, dist-il, or n’i a plus. 
Vostre amis sui et vostre drus, 
Dès or vueil tout vostre gré fère. 

— Sire, dist-ele, cest afère 
Gardez que soit celé moult bien , 
Et je vous donrai tant du mien , 
Que toz jors mès serez mananz. 



A fc. 

Foi que doi vous, bien a deux anz 
Qu’ Alous me tient en tel destrèce , 
Qu’ainc puis n’oï joie ne léèce , 

Et si est tout par jalousie ; 

Si en haz moult, sachiez, sa vie, 

Quar mainte honte m’en a fête. 

Fols est qui famé espie et guète. 

Dès or mès porra dire Alous , 

Si dira voir, que il est cous. 

Dès or vueil estre vostre amie. 

Quant la lune sera couchie , 

Adonc venez sans demorée , 

Et je vous serai aprestée 
De vous reçoivre et aaisier. 

— Dame, ce fet à mercier, 

Fet li prestres, vostre merci; 
Départons-nous hui mès de ci , 

Que n’i sorvengne dans Alous; 

Penssez de moi et je de vous. » 

A tant s’en partent enes l’eure ; 
Chascuns s’en^va , plus n’i demeure; 
Cele revint à son mari, 

Qui moult a voit le cuer mari. 

« Dame, fet— il, d’ont venez-vous? 

— Sire, fet-el, de là desous, 

Dist la dame, de cel vergié. 

— Conment, fet-il, sanz mon congié? 
Poi me doutez, ce m’est avis. » 

Et la dame se test toz diz, 

Que de respondre n’avoit cure. 

Et Alous se maudist et jure , 

S’une autre foiz li avenoit , 

Honte et ledure li feroit. 

Atant remest, s’est saillis sus, 
Trestoz penssis et irascus ; 

Moult se doute de puterie; 

Bien le demaine jalousie. 

Qui de lui fet tout son voloir. 

Çà et là vait par son manoir 
Savoir s’il i avoit nului 
A cui sa famé éust mis lieu , 

Tant qu’il s’en entre en .1. jardin. 
Douz tens fesoit et cler matin , 

Et garde et voit que la rousée 

I estoit auques defoulée 

De lieu en lieu par le vergié ; 

S’en a son cuer forment irié. 
Avant en vait en une place, 

Iluec endroit li piez li glace, 

Que sa famé fu rafetie , 

Por son pié qui ainsi li glie ; 

II esgarde tout environ, 

Et vit le leu où li talon 
Erent hurté et li orteil. 

Or est Alous en mal trepeil , 
Quar il set bien tout à fiance , 

Et li leus li fet demoustrance 
Que sa famé a esté en œvre. 

Ne set conment il se descuevre , 
Quar n’en veut fère renommée , 



* 

S’ert la chose miex esprovée , 

Et plus apertement séue. 

Or est la dame decéue , 

S’ele ne se set bien gaitier. 

A tant est pris à anuitier : 

Alous en sa meson repère; 

Ne veut sa famé samblant fère 
Que de rien l’ait apercéue. 

La mesnie est au feu venue , 

Si se sont au mengier assis; 

Après mengier ont fet les lis , 

Si sont couchié tuit li bouvier, 

Et Alous s’en rêvait couchier, 

II et sa famé maintenant. 

« Pâme, fet— il, couchiez devant, 

Delà devers cele paroit , 

Quar je lèverai orendroit 
Por ces bouviers fère lever, 

Jà sera tans d’en champ aler 
Por noz terres à gaaignier. 

— Sire, vous i irez premier, 

Fet la dame, vostre merci , 

Quar je me dueil certes ici 
Sor ceste hanche ci endroit ; 

Je croi que clous levez i soit , 

Quar je en sui à grant malaise. » 

Atant Alous la dame apaise, 

Que couchiez est et ele après ; 

Mès ne l’a or guetié si près, 

Que l’uis ne soit ouvers remez. 

Or est Alous moult enganez, 

Quar il s’en dort isnel le pas. 

Et li prestres vient, pas por pas, 

Tout droit à l’uis, defferm le trueve, 
Puis boute .1. poi , et puis si l’uevre , 

De toutes pars bien le compisse. 

Or avoit el mèz une lisse 

Qui fesoit grant noise et grant brait; 

Et li prestres el n’en a fait , 

La charnière va compissier, 

Quar n’a cure de son noisier. 

Quant le prestre aperçoit et sent , 

Vers lui lest corre, si descent, 

Si le saisit par son sorcot; 

Se li prestres n’esrast si tost 
Dedenz la chambre, à icele eure 
Defors fust male la demeure. 

Tout souef oevre l’uis et clôt , 

Et la lisse dehors reclot , 

Quar n’a cure de son noisier; 

Moult het la lisse et son dangier, 

Qu’ainc ne fist bien gent de son ordre, 
Adès les veut mengier et mordre. 

Or est li prestres derrier Fuis, 

Mès il est plus de mienuis. 

Si s’est .1. poi trop atargiez, 

Quar Alous se r’est esveilliez, 

Qui longuement ot traveillié 
Por .1. songe qu’il ot songié; 

S’en est encor toz esbahis , 

Quar en sonjant li est avis 

Cuns prestre en la chambre est entrez, 

Toz rooingniez et coronez, 

S’avoit sa famé si sorprise , 

Et si l’avoit desouz lui mise 
Qu’il en fesoit tout son voloir, 

Et Alous n’avoit nul pooir 
Qu’il li péust aidier ne nuire, 

Tant c’une vache pristà muire, 

Qui Aloul gete de s’error. 

Mès encore ert en grant fréor. 

Sa famé acole, si l’embrace, 

% N’a cure que nus tort l’en face : 

Par la mamele prent s’amie , 

Et sachiez qu’ele ne dort mie , 

Dès or mès en veut prendre garde. 

Et li prestres pas ne se tarde; 

Vait, pas por pas, tout droit au lit, 

Où Alous et sa famé gist. 

Ele est forment en grant tormente ; 
Fet-ele : « Corne gis à ente ; 

Ostez vo braz qui seur moi gist ; 

Traiez en là; j’ai poi de lit, 

A paine puis r’avoir mes jambes. 

— Diexl dist Alous, qu’estuet ces famés ?» 
Par mautalent est trais en sus, 

Et li prestres est montez sus; 

Tost li a fet le ravescot. 

Et Alous se retorne et ot 

Que li lis croist, et crisne, et tramble. 

Avis li est que on li amble; 

De sa famé est en grant soloit, 

Quar ainsi fère ne soloit. 

Sa main gete desus ses draz, 

Le prestre sent entre ses braz; 

A tant se va atapissant, 

Et par tout le va portastant, 

Quar à grant paine se puet tère. 

Le prestre prent par son afère, 

Et sache, et tire, et huche et crie : 

« Or sus, fet-il, or sus, mesnie; 

Fil à putain, or sus, or sus! 

Céenz est ne sai qui venus 
Qui de ma famé m’a fet cop. » 

Et la dame parmi le cop 
Saisi Aloul, et par la gueule : 

Li prestres de sa coille veule 
Les dois par force li dessere , 

Et sache si qu’il vint à terre 
Enmi la chambre sor .1. aistre. 

Or a le prestre esté à maistre. 

Moult a souffertes granz dolors; 

Cui chaut, quant c’est tout par amors. 
Et por fère sa volenté ? 

A tant sont li bouvier levé; 

L’un prent tinel, l’autres maçue , 

Et li prestres ne se remue , 

Sempres aura le col carchié , 

A ce que il sont moult irié 
Por lor seignor qui ainsi crie; 

Toute est levée la mesnie; 

Cele part corent et vont tuit. 

Or n’a li prestres de réduit, 

Fors tant qu’il entre en .1. toitel 
Où brebis gisent et aignel ; 

Iluec se tapist et achoise. 

Or fù au lit grande la noise 
De la dame et de son mari , 

Qui moult avoit le cuer mari 
De ce qu’il a perdu sa paine : 

A paine puet r’avoir s’alaine , 

Tant orent hustiné ensamble. 

Mès la mesnie les dessamble, 

Si est remèse la meslée. 

Et Alous a trète s’espée , 

Celui quiert avant et arrière ; 

N’i remest seille ne chaudière, 

Que li bouvier n’aient remut. 

Or sevent bien et voient tuit 
Que par songe est ou par arvoire; 

Ne tienent pas la chose à voire. 

« Sire, font-il, lessiez ester; 

Alons dormir et reposer; 

Songes fu ou abusions. 

— Vois por les vaus, vois por les mons, 
Fet Alous, qui ne mariroit, 

Quant je le ting orains tout droit 
A mes .II. mains, et vous que dites? 
Conment! s’en ira-il donc quites? 

Alez le querre en cel mestier, 

Fa»i. i 3^ 

Et sus et jus en cel solier, 

Et si gardez soz cel degré : 

Moult m’aura cil servi à gré 
Qui premiers le m’enseignera ; 

.11. sestiers de forment aura, 

Au Noël, outre son loier. » 

Quant ce entendent li bovier 
Qui moult covoitent le forment, 

Çà et là vont isnelement ; 

Tout par tout quièrent sus et jus ; 

S’or n’est li prestres bien repus, 

Tost i puet perdre du chatel. 

Or avoit-il enz en l’ostel 
Hersent, une vieille bajasse , 

Qui moult estoit et mole et crasse ; 
En Testable s’en vient tout droit 
Où li prestres repuz estoit, 

Toussanz lumière etsanz chandeille; 
Les brebis eschace et esveille , 

Et va querant et assentant 
Où li prestres ert estupant; 

S’avoit ses braies avalées, < 

Et les coilles granz et enflées, 

Qui pendoient contre val jus : 

Or est li eus entor velus; 

Si sambloit ne sai quel figure. 

Hersens i vint par aventure; 

Ses mains geta sor ses codions ; 

Si cuide que ce soit moutons 
Qu’ele tenoit iluec endroit 

Par la coille qui grosse estoit ; 

Et .1. poi met ses mains amont; 

Velu le trueve et bien roont 
En .1. vaucel en le moière; 

Hersent se trest .1. poi arrière; 

Si se merveille que puet estre. 

Et cil, qui veille, c’est le prestre, 
Hersent saisi par les timons, 

Si près de li s’est trais et joins 
Qu’au cul lui a pendu sa couple. 

Or est Hersent merveille souple , 

Ne set que fère; s’ele crie, 

Toute i vendra jà la mesnie; 

Si sauroient tout cest afère; 

Dont li vient-il miex assez tère 
Qu’ele criast, ne féist ton. 

Hersent, ou ele vueille ou non, 
Sueffre tout ce que li a fait, 

Sanz noise, sanz cri et sanz brait; 

Fère l’estuet, ne puet autre estre. 

« Hersent, fet-il, je sui le prestre; 

A vo dame ère ci venuz, 

Mais j’ai esté apercéuz; 

Si sui ci en grant aventure ; 

Hersent, gardez et prendez cure 
Conment je puisse estre delivres , 

Et je vos jur sur toz mes livres 
Que toz jors mès vous aurai chière. » 
Hersent, qui fet moult mate chière : 

« Sire, fet-ele, ne cremez, 

Quar, se je puis, bien en irez. » 

A tant se liève, si s’en part 
Hersent, qui auques savoit d’art; 
Samblant fet qu’ele soit irée, 

A haute voix s’est escriée : 

« Fil à putain, garçon, bouvier, 
Que querez-vous? Alez couchier, 
Alez couchier, à pute estraine ; 
Corne a or emploié sa paine 
Ma dame, qui tant bien vous fet ! 
Moult dit bien voir qui ce retret : 
Qui vilain fet honor ne bien , 
Celui het-il sor toute rien ; 

Tel loier a qui ce encharge. 

Ma dame n’a soing de hontage , 
Ainz est certes moult bone dame; 
Bon renon a de preude famé. 

Et vous li fêtes tel anui. 

Mès, se j’estoie com de li , 

Céenz n’auriez oés ne frommage 
S’auriez restoré le domage ; 

Des pois mengerez et du pain ; 
Bien vous noma à droit vilain 
Cil qui premiers noma vo non. 
Par droit avez vilain à non, 

Quar vilain vient de vilonie. 

Que querez-vous, gent esbabie ? 
Que menez-vous tel mariment? » 
Quant li bouvier oient Hersent 
Et il entendent la menace, 

S’ont grant paor que li frommage 
Ne voist chascun de fors le ventre ; 
Tout maintenant vienent ensamble 
Por eus deffendre et escondire : 

« Hersent, font-il, ce fet no sire, 

Qui nous fet fère son talant ; 

Mès ce sachiez d’ore en avant, 

N’i a celui qui s’entremete ; 

No dame done sanz prometre, 

Et si est moult et preus et sage, 

Et noz sire fet grant outrage 
Qui X si grant tort la mescroit ; 

Or entend bien avoec, et voit 
Que il a tort; si va couchier. » 
Recouchié sont tuit li bouvier, 

Et Alous moult sa famé chose, 

Et dist que ne face tel chose, 

Dont il ait honte en mi la voie. 

« Diex, com puis ore avoir grant joie, 
Fet la dame, de tel seignor 
Qui me porte si grant honor! 

Honis soit or tels mariages, 

Et honis soit li miens parages 
Qui à tel homme m’ont donée; 

Ne jor, ne soir, ne matinée. 

Ne puis avoir repos ne bien, 

Et si ne set ne ne voit rien 
Porqoi il me mescroit issi. 

Moult aura lonc afère ci, 

S’ainsi me veut adès gueter , 



Digitized by LaOOQle 




IfO FABLIAU XXIV 442 

Dès ore a moult à espier ; 

Assez a encarchié grant fais. 

— Dame,'fet-il, lessiez rfie en pais, 

A mal éur aiez repos. » 

A tant li a tomé le dos, 

Et fet semblant que dormir doie. 

Et li prestres, qui ne s’acoie, 

Qui en Testable estoit repuz, 

De rechief est au lit venuz : 

Si se couche avoeques s’amie, 

Et Alous, qui ne dormoit mie, 

Sent que li prestres est montez, 

Et lui méisme est porpensez 
Que il sont dui, et il est seus : 

Si n’est mie partiz li geus, 

Quar il est seus et il sont dui; 

Tost li porroient fère anui , 

S’il començoient la meslée. 

Tout coiement a pris s’espée, 

D’iluec se liève, si les lait ; 

A ses bouviers iriez rêvait : 

« Dors-tu, fet-il, va, Rogelet? 

Foi que doi ti, revenuz est 
Cil qui ma famé m’a fortret ; 

Estrange honte m’aura fet ; 

Eveille tost tes compaignons, 

S’alons à lui, si l’assaillons. 

Et se par force prendons l’oste, 
Chascuns aura ou chape ou cote, 

Et son braioel à sa mesure. » 

Si s’afiche chascuns et jure, 

Quant il entendent la promesse, 

Que maus eus lor chantera messe, 

Se le puèent tenir aus poins. 

Hersent, qui n’estoit mie loins, 

Qui n’ert encore recouchie, 

S’estoit à un huis apoïe ; 

D’iluec entendoit tout le fet. 

Et tout l’afère et tout le plet, 

Conment Alous porquiert sa honte. 

Au prestres vient, et se li conte ; 

Mès or se liet, et si se gart. 

Et li prestre d’iluec se part , 

Mès trop se tarde à destorner; 

Ce li porra sempres peser, 

Qu’Aloul en mi sa voie encontre : 

« Diex, fet li prestres, bon encontre. » 
Et Alous saut et si le prent 
Par les cheveus iréement; 

« Or ça, fet— il, fil à putain, 

Or i metez chascun sa main, 
Efforciez-vous du retenir. » 

Qui lors véist bouviers venir, 

Se li uns fiert, li autres boute, 

Corne cil qui n’i voient goûte : 

Por le prestre ont Aloul aers, 

Les os li froissent et les ners ; 

Del retenir s’efforcent tuit, 

Et li prestres saut, si s’enfuit, 

Ne set quel part, quar il est nuis, 

Si ne set assener à Puis, 

Moult volentiers vuidast l’ostel, 
Tant que il trueve .1. grant tinel, 
Et taste à terre et trueve .1. van; 
Fez ert en méisme cel an ; 

Li vans ert moult et granz et lez, 
Apoiez ert à uns degrez. 

Le van a pris et si l’emporte 
Sus les degrez, et s’en fet porte, 
Iluec vaudra estai livrer : 

Bien saura son parin nomer 
Qui là vaudra à lui venir, 

Tant corne il se porra tenir. 

Or ert li prestre en forterèce, 

Et Alous est en grant destrèce, 
Que li vilain ont entrepiez; 
Vilainement fust jà tretiez, 

S’il ne se fust si tost nommez. 
Ours ne fu onques miex foulez, 
Que li vilains prist au broion, 

S’il ne nomast si tost son non. 
Quant il sèvent que c’est lor sire, 
Si ne sèvent entre eus que dire, 
Que moult en est chascuns iriez. 

« Sire, font-il, estes bleciez? 

— Naie, fet-il, j’ai pis éu ; 

Mès or tost alumez le fu, 

Et si fetes au convenant. » 

Le feu alument maintenant, 

Par la méson quièrent le prestre ; 

Rogiers, qui ert toz li plus mestre, 

Son Seignor veut servir à gré. 
Contremont puie le degré 
Dont li ‘prostrés l’entrées, garde ; 

Mès Rogiers , qui ne s’en prent garde , 
Sempres aura une cacoute ; 

Le van, qu’il tint, enpaint et boute 
Si qu’il le perce et qu’il l’esloche, 

Et li prostrés vers lui s’aproche ; 

Tele li paie sor l’eschine, 

De son tinel, que tout l’encline 
Jus del degré enmi la place. 

Or a Rogiers ce que il chace ; 

Se Rogiers a riens qui li poist, 

Ce m’est avis, c’est à bon droit : 
Qu’aloit-il querre là, folie? 

Ez-vous Aloul et sa mesnie ; 

« Diva, fet-il, es-tu hurtez? 

— Sire, fet-il, mal sui menez; 

Tout ai froissié et cors et vis, 

Que je ne sai quels Antecris 
M’a si féru seur cel degré ; 

Près va que n’ai le cuer crevé ; 

Mestier auroie de couchier. » 

Sor les degrez vont li bouvier; 

« Par le cul bieu, qui est-ce dont ? » 

Lor buissons lievent contremont ; 

Savoir vuelent ce que puet estre, 

Et gardent, et voient le prostré 
Qu’est apoiez deseur la porte, 

Fa»l. 1 35 

Et voient le tinel qu’il porte; 

Si se traient chascuns arière, 

Quar paor ont que il nés fière. 

Et Alous saut, s’espée trait, 

Hardiement vers lui en vait, 

Com cil qui moult est aïrez. 

Contremont puie les degrez, 

Monte .1111. eschaillons ou .III.; 

Le prestre escoute, s’est toz cois. 

Fet-il : «Qui estes-vous là sus? 

— Li prestres sui, estez en sus, 

Qui fortune grieve et demaine ; 

Est-il ore jors de quinsaine? 

Je cuidoie qu’il fust Noël, 

S’ai grant paor que cest tiné[l] 

Ne vous viengne parmi le col ; 

Bien se porra tenir por fol 
Qui sentira combien il poise. » 

Dont recommença la grant noise 
Entre le prestre et les bouviers. 

Alous, qui auques estoit fiers, 

Tant a alé qu’il vint au van ; 

Si en abat le meillor pan 
A s’espée qui bien trenchoit. 

Li prestres, quant il l’aperçoit 
Que on abat sa forterece, 

Cele part son tinel adrece, 

Et fiert Aloul par tel vigor 
Qu’il li fet prendre .1. si fet tort 
Qu’ainc tant corne il mist à descendre , 

Ne trova point de pain à vendre. 

Quant à terre par fu venuz, 

S’est si dolenz, s’est si confuz, 

Qu’il ne pot dire .1. tout seul mot. 
h Aloul, céenz sont li malot, 

Fet li prestres, en ce tinel; 

Ne vous vuelent en lor ostel, 

Ce m’est avis, acompaignier; 

Mès, se léenz éust bouvier 
Qui en éust meillor éur, 

Viegne ça sus tout aséur, 

Moult bien puet estre de l’ostel ; 

Mès, s’il i pert de son chatel, 

De rien n’en revendra à moi, 

Quar cist chastiaus est en defoi ; 

Dont i fet-il mauvès monter. » 

Qui donc oïst bouviers jurer 
Les mons, les tertres et les vaus, 

Ainz i sera chascuns si chaus, 

Et si matez, et si delis, 

C*on les porra escorchier vis, 

Ainz qu’il ne l’aient mis à terre. 

Lors reconmence la granz guerre 
Entre le prestre et les bouviers ; 

Moult i sera li assaus fiers. 

Au degré sont tuit assamblé 
Li bouvier, qui moult sont troublé ; 

Por lor seignor sont coroucié. 

Jà ont tant fet et tant drecié 
Tout environ et bans et perches, 

Seles, eschieles, eschamperches , 
Qu’au prestre vienent à delivre. 

Et il si bien d’aus se delivre 
Qu’il n’i a si hardi, ni tel, 

Ne .1., ne autre, enz en l’ostel, 

Tant soit garnis ne bien couvers. 
Qu’il ne le trébuché à envers 
Jus de Peschiele, maugré sien; 

Quar il entent et voit très bien 
Que, s’il le tienent à delivre, 

A deshonor le feront vivre, 

A grant vergoingne et à grant honte. 
A tant ez Robin qui i monte, 

.1. des plus fors de tout l’ostel; 

En sa main tient .1. si grant pel 
Qu’à grant paine le soustient-il ; 

Là où en a .1IK ou mil, 

N’i a il plus hardi qu’il est; 

Cil passe d’auques Rogelet, 

Quar moult est plus entremetanz; 
Moult se tendra por recréanz 
Se il ne venge son seignor ; 

C’est cil qui porte le tabor 
Le Diemenche à la carole. 

De rien le prestre n’aparole, 

Ainz vient avant ; si l’empaint outre, 
Et le prestre de son pel boute 
Si qu’il le fet torner seur destre ; 

Puis vint avant, s’aert le prestre 
Par les cheveus ; à lui s’acouple , 

Et cil, qui crient perdre sa couple, 

Se dresce, s’a estraint les denz. 

Robin sesi parmi les lenz ; 

A ses .II. mains à lui le tire, 

Et cil resache par grand ire ; 

Si s’entretienent vivement 
C’on les péust sus .1. jument 
Porter ans .II., se il fust qui. 

Et li bouviers lievent le cri : 

« Seignor, font-il, montons là sus; 
Prenons bastons, tineus et fus; 

S’alons no compaignon aidier. » 

Quant assamblé sont li bouvier, 

Si montent tuit communaument, 

Et li prestres, quant il entent 
Que Robins doit avoir aïue, 

Si se resforce et esvertue ; 

Tant a Robin à lui tiré, 

Que desouz lui l’a enversé 
Toz les degrez outre son vueil, 

Si qu’il li samble que li oeil 
Li soient tuit du chief sailli. 

Mès or sont-il si mal bailli 
Qu’il ne se pueent retenir, 

Ainz les convint aval venir; 

Les degrez ont toz mescontez, 

Et si les a toz enversez 
Cil qui aloient à l’assaut, 

Tant ert jà chascuns montez haut, 

Que sempres se tendront por fol. 

Li degré chiéent seur lor col, 

Si les trébuchent et abatent, 

Les pis, les testes lor debatent. 

Les braz, les flans, toz les costez ; 

Bien ont toz les degrez contez. 

Quant à terre par sont venu, 

Si chéirent ensamble el fu, 

Qui moult estoit alumez granz. 

Moult souffrirent cil granz ahanz 
Qui desouz furent, ce sachiez ; 

Qui plaint ses braz, et qui ses piez, 

Et qui son cors, et qui sa teste. 

Or vous dirai conment le prestre 
Est mal baillis et decéuz; 

Quant à terre fu parvenuz, 

Si le saisi dans Berengiers. 

C’est uns vilains, c’est .1. bouviers: 
Les jumenz seut chacier devant ; 

Aine ne véistes son samblant; 

L’un œil a lousque, et l’autre borgne ; 
Toz diz regarde de clicorgne; 

L’un pié ot droit, et l’autre tort. 

Cil tint le prestre si très fort 
Par .1. des piéz qu’il ne li loist 
A reperier là où soloit, 

Ainz huche et crie hautement : 

« Que fètes-vous, mauvese gent ? 
Venez avant, et si m’aidiez 
Que cis prestres soit escoilliez. 

Par les nons Dieu, s’il nous eschape, 

Chascuns aura perdu sa chape 
Que nous promist, et no cotele. » 
Quant li prestres ot la novele, 
Sachiez que point ne li agrée; 

Tant a sa jambe à soi tirée 

Que des mains dant Berengier l’oste ; 

Mès il i a lessié sa bote, 

Et son sorcot por son ostage ; 

Miex li vient-il lessier son gage 
Que de lessier son autre afère. 

Bien voit qu’il n’a léenz que fère ; 
D’iluec se lieve, si les lesse, 

Et chascuns après lui s’eslesse; 

Qui rue fust, et qui tinel. 

Li prestres entre en .1. chapel; 

Si se pent là sus contremont ; 

Ses genouz met tout en .1. mont; 

Si se quatist que on nel truist. 

Cil i vienent, si font grant bruit; 

El chapel sont trestuit entré, 

Mès il n’ont nule rien trové, 

Ne .1. ne el, néis le prestre; 

Moult se merveillent que puet estre ; 
Ce lor samble estre faerie. 

Li plus sages ne set que die ; 

Si sont dolant et abosmé ; 

Tuit cuident estre enfantosmé 
Del prestre, qui les a brûliez ; 
Forment en est chascuns irez. 

Del chapel sont tuit fors issu ; 

A lor seignor en sont venu ; 

Se li ont les noveles dites 
Que li prestres en va toz quites. 

« Quites, déable, fet Alous, 

Et je remaindrai ci si cous ; 

N’en serai vengiez par nului I 
Des or me torne à grant anui 
Li acointance de ce prestre. 

Se vos volez mi ami estre, 

Si le m’aidiez à espier 

Une autre foiz. Alons couchier, 

Que je suis moult bleciez ès costes ; 
Maudiz soit ore si fèz ostes 
Qui cop me fet et si me blece ! 

N’aurai mès joie, ne leece, 

Si me serai de lui vengiez. » 

Atant se r’est Alous couchiez. 

« Seignor, fet-il, prenez escout 
En cele cort et tout par tout, 

Car il me samble tout por voir 
Qu’il soit ancor en cest manoir; 

Por ce, s’en cest manoir estoit 
Nul lieu repuz, trover seroit. 

— Sire, à bon eur, font li bouvier; 

Mès il nous covendra mengier, 

Que nous avons anuit veillié ; 

Si sommes auques traveillié ; 

N’i a celui ne soit lassez. 

— Ce vueil-je, fet Alous, alez, 
Mengiez, et si veilliez trestuit ; 

N’i a mès gueres de la nuit ; 

De legier le poez veillier. » 

Lors se départent li bouvier ; 

Si font grand feu por aus chaufer; 
Entr’aus conmencent à parler; 

Du prestre et de s’aventure 
Li uns à l’autre si murmure : 

Quant assez orent murmuré, 

Et dit, et fet et raconté. 

Si reparolent du mengier; 

C’est la costume du bouvier; 

Jà n’en ert liez s’il ne menjue. 

Rogiers, qui porte la maçue 
Desus toz cels de la meson, 

Conmande c’on voist au bacon 
Et apoice-on des charbonées, 

Mès qu’eles soient granz et lées, 

Si que chascuns en ait assez. 

Entruès est Berengiers levez 
Par le Rogier conmandement ; 

Un coutel prist isnelement, 

Qui d’acier est bien esmoluz. 

Tant a alé qu’il est venuz 
Droit au chapel, où li bacons 
Estoit penduz sus les bastons; 
Berengiers va par tout tastant 
Le plus cras à son esciant, 

Quar il set bien que el plus cras 
Est tout adès li mieudres lars. 
Endementiers que il le taste , 

Fail. I 36 

Le prestre saisi par la nache ; 

Par leus le trueve mole et dure; 

Si cuide que ce soit presure , 

C’on i seut pendre en tel manière. 
Avant retaste , et puis arrière , 

Tant qu’il encontre les genous ; 

Si cuide avoir trové os cors 
C’on i ait mis por le sechier ; 
Forment se pristà merveillier 
De ce qu’il trueve tel harnas. 

Sa main a mis de haut en bas ; 

S’a encontré le vit au prestre. 

Or ne set-il que ce puet estre , 

Por ce que il le trueve doille , 

Se c’est chauduns, ou c’est andoille 
C’on i ait mis por essuer. 

Celi voudra, ce dist, coper, 

Por ce que c’est uns bons morsiaus. 
Li prestres ot que li coutiaus 
Li vait si près des genetaires; 

Si ne mist au descendre gaires ; 

Seur Berengier chiet à .1. fais, 

Les os li a brisiez et frais ; 

Près va qu’il n’a percié le col. 

Or se tient Berengiers por fol , 
Quant il i vint sanz le craisset. 

Au retorner arrier se met; 

Au feu en va toz esmanchiez : 

« Seignor bouvier, fet-il, aidiez, 
Que cil bacons soit rependuz; 

La hars est route ; s’est chéuz ; 

Par pou ne m’a le col tout frait 
Parmi le col ; ait mal dehait 
Li machecliers qui le dut pendre. » 

Qui donc véist lumière prendre 
Et alumer par la meson ; 

Berengiers les maine au bacon 
Por esgarder et por véir 
Conment ce fut qu’il pot chéir. 

Quant il parvindrent el chapel , 

N’i troverent ne .1. ne el; 

Là sus estoient les bacons, 

Si corn devant, sor les bastons, 

Tout .XX.; n’en ert nés .1. à tire; 

Lors conmencierent tuit à rire. 

Li uns dient que Berengier 
N’osa le bacon aprochier ; 

Li autres dist que bien puet estre 
Que il avoit paor du prestre; 

Por ce fu-il si effraez. 

« Seignor, fet-il, or est assez; 

Bien puet huimès ce remanoir; 

Mèsje di bien, et si di voir, 

Que je senti que uns bacons 
Chéi sor moi o les jambons; 

Encore i avoit-il presure , 

Que je senti et mole et dure ; 

Or esgardons que ce puet estre. » 

— Je cuit, font— il , que c’est le prestre, 
Dont Berengiers senti les piez; 

Por nous estoit là sus muriez; 
Gardons partout que il n’i soit. » 
Et Berengiers garde , si voit 
Le prestre ester devers .1. huis; 
Mès li obscurtéz et la nuis 
Li desfent moult à raviser. 

Le prestre prent à portaster. 

Et li prestres, quant il entent 
Que Berengiers le voit et sent , 

Si set très bien que trovez iert ; 
Entre col et chapel le fiert 
Del poing, qu’il ot gros et quarré. 
Si qu’à ses piez l’a enversé : 

« Alez, fet-il, dant Berengier, 
Avez vous tost vostre loier; 
Destornez-vous, et levez sus; 
Cuites estes et absolus ; 

Ne sai doner autres pardons; 

Fetes venir voz compagnons, 

Si auront part en ceste offrande. 
Fols est qui fol conseil demande; 
Ne vous tieng mie trop à sage , 
Quant de fère si fet message. 
Aviez seur toz pris le baston ; 

Adès vuelent cil viez bordon 
Lor talent fère et acomplir. 

Fetes voz compaignons venir; 
S’auront de ce bienfet lor pars. » 
Qui donques véist de toutes pars 
Venir bouviers à grant foison, 

Sempres aura male leçon 
Li prestres, s’il ne se desfent. 

Et Rogiers saut premièrement ; 

Si le saisi par la main destre , 

Et li prestres de sa senestre 
L’a si féru arrière main 
Que tout le fet doloir et vain. 

Moult fust en males mains Rogiers , 

Ne fust la torbe des bouviers 
Qui moult l’angoisse et moult l’apresse ; 
Des bouviers i avoit tel presse 
Que tout emplissent le chapel ; 

Mèsil ont doute du tinel, 

Dont il avoit devant servi. 

Tel noise mainent et tel cri 
Que Alous lor sire s’esveille , 

Qui de la noise s’esmerveille; 

Tantost conme il la noise entent, 
Aperçoit-il tantost et sent 
Que c’est li prestres ses amis, 

Qui de rechief s’est léenz mis. 

Il saut en piez, si trait l’espée, 

Si s’en vint droit à la meslée ; 

Quant parvenuz fu à l’assaut, 

Parmi trestoz ses bouviers saut ; 

S’aert le prestre par derrière, 

Et cil le fîert parmi la chière. 

Si qu’il l’abat sor .1. bouvier. 

Mès que vaudroit à detrier? 

De toutes pars chascuns l’assaut , 

Et sa desfense poi li vaut. 

Retenu l’ont et pris entr’aus; 

Par tant si est remez l’assaus. 

Alous à ses bouviers demande 
S’il l’ocirra, ou il le pande. 

Il respondent communément 
Qu’il n’en puet fère vengement , 
De qoi on doie tant parler, 

Corne des coilles à coper. 

« Coper, fet Alous, mès noier. 

Et ne pourquant soit au trenchier, 
Quar vous dites parole voire ; 
Vostre conseil vueil-je bien croire; 
Or alez, le rasoir querez 
Dont cil prestres sera chastrez; 
Fetes isnelement et tost. » 

Quant li prestres entent et ot 
C’on dit de lui itel parole , 
Doucement Aloul aparole. 

« Aloul , dist-il , por Dieu merci , 
Ne me desfigurez issi ; 

De pechéor miséricorde. 

— Jà voir n’en sera fete acorde, 
Fet Alous, à nul jor, ne paie. » 

Se li prestres dès lors s’esmaie , 

De legier le puet-on savoir. 

Il ont aporté le rasoir, 

Le prestre enversent et abatent ; 
Moult le laidengent et debatent, 
Ainz qu’il le puissent enverser; 

. I . taiseron font aporter 
Por les jambes tniex eslaisier. 

« Liquels s’en saura tniex aidier 
Viegne, si praingne le rasoir. 

— Je, sire, fet Berengiers, voir; 

Je li aurai moult tost copées. » 

Les braies li ont avalées , 

Et Berengiers jus s’agenoille , 

Si prent le piastre par la coille. 

J à fust le prestre en mal toeillé, 

Quant la dame, le feu toeillé , 

Vint acorant à sa baisselle ; 

Devant li trueve une grant sele, 

Qui moult estoit et fors et granz ; 

A ce qu’ele est fors et pesanz, 

Fiert Berengier si sor l’eschine 
Qu’ele l’enversa et encline ; 

Près va que n’a perdu la vie. 

Et Hersens prent une hamie ; 

Si le fiert si parmi les rains 
Que li craissés li est estains, 

Et li bouvier tout se départent 
Por les granz cops qu’eles départent • 
Chascune tel estor i livre 
Que le prestre tout à delivre 
Ont mis et jeté du manoir, 

Et il s’enfuit, si fet savoir, 

Lassez et traveilliez et vains. 

Bien ert chéus en males mains, 

Quar si cheveil contremont tendent 

Et les pesques contreval pendent 
De son sorcot et de sa cote ; 

En gage i a lessié sa bote. 
Eschapez est de grand péril ; 
Moult a esté en grant escil. 

Explicit d'Aloul. 

Man. F. Fr. 83 7, fol. .a 1 1 v° à 2 1 2 v°. 



’un borgoisvousacont la vie, 
Qui se vanta de grant folie 
Que famé n’el poroit bouler. 
Sa famé en a oï parler; 

Si en parla privéement, 

Et en jura un serement 
Qu’ele le fera mençongier, 

Jà tant ne s’i saura gueter. 

.1. jor erent en lor meson 
La gentil dame et le preudon ; 

En un banc sistrent lez à lez; 

N’i furent guères demorez, 

Ez-vos un pautonier à l’uis 

Moult cointe et noble, etsambloit plus 

Famé que home la moitié, 

Vestu d’un chainsse deslié, 

D’une guimple bien safrenée , 

Et vint menant moult grant posnée; 
Ventouses porte à ventouser, 

Et vait le borgois saluer 
En mi l’aire de sa meson. 

Fabl. 1 37 

« Diez soit o vous , sire preudon , 

Et vous et vostre compaignie. 

— Diex vous gart, dist cil, bele amie ; 
Venez séoir lez moi icy. 

— Sire , dist-il , vostre merci , 

Je ne sui mie trop lassée. 

Dame, vous m’avez. ci mandée 
Et m’avez ci fete venir; 

Or me dites vostre plesir. » 

Cele ne fu pas esbahie : 

« Vous dites voir, ma douce amie, 
Montez Hl sus en cel solier; 

11 m’estuet de vostre mestier. 

Ne vous poist, dist-ele au borgois, 
Quar nous revendrons demanois ; 

J’ai goûte ès rains moult merveillouse , 
Et, por ce que sui si goutouse, 
M’estuet-il fere .1. poi sainier. » 

Lors monte après le pautonier; 

Les huis clostrent de maintenant. 

Le pautonier le prent esrant ; 

En .1. lit l’avoit estendue 
Tant que il l’a .111. fois foutue. 

Quant il orent assez joué, 

Foutu , besié et acolé , 

Si se descendent del perrin 
Contreval les degrez ; en fin 
Vindrent esrant en la meson. 

Cil ne fut pas fol ni bricon , 

Ainz le salua demanois : 

« Sire, adieu, dist-il au borgois. 

— Diez vous saut, dist-il, bele amie; 
Dame , se Diex vous benéie , 

Paiez cele famé moult bien ; 

Ne retenez de son droit rien 
De ce que vous sert en manaie. 

— Sire , que vous chaut de ma paie , 
Dist la borgoise à son seignor? 

Je vous oi parler de folor, 

Quar nous deus bien en convendra. » 
Cil s’en va , plus n’i demora ; 

La poche aus ventouses a prise. 

La borgoise se r’est assise 
Lez son seignor bien aboufée. 

« Dame, moult estes afouée, 

Et si avez trop demoré. 

— Sire, merci, por amor Dé, 

Jà ai-je esté trop traveillie ; 

Si ne pooie estre sainie, 

Et m’a plus de .C. cops ferue , 

Tant que je sui toute molue; 
N’onques tant cop n’i sot férir * 
C’onques sanc en péust issir; 

Par .III. rebinées me prist, 

Et à chascune fois m’assist 
Sor mes rains deux de ses peçons , 

Et me feroit uns cops si Ions ; 

Toute me sui fet martirier, 

Et si ne poi onques sainier. 

Granz cops me feroit et sovent ; 

Morte fusse, mon escient, 

S’un trop bon oingnement jie fust. 
Qui de tel oingnement éust, 

Jà ne fust mès de mal grevée. 

Et, quant m’ot tant demartelée , 

Si m’a après ointes mes plaies 
Qui moult par erent granz et laies, 
Tant que je fui toute guerie. 

Tel oingnement ne haz-je mie , 

Et il ne fet pas à haïr, 

Et si ne vous en quier mentir ; 
L’oingnement issoit d’un tuiel , 

Et si descendoit d’un forel 
D’une pel moult noire et hideuse , 
Mais moult par estoit savoreuse. » 
Dist li borgois : « Ma bêle amie , 
A poi ne fustes mal baillie; 

Bon oingnement avez éu. » 

Cil ne s’est pas apercéu 
De la borde qu’ele conta , 

Et cele nule honte n’a 
Da la lecherie essaucier; 

Por tant le veut bien essaier ; 

Jà n’en fust paié h garant, 

Se ne li contast maintenant. 

Por ce tieng-je celui à fol 
Qui jure son chief et son col 
Que famé nel poroit bouler 
Et que bien s’en saurait garder. 
Mais il n’est pas en cest pais 

Cil qui tant soit de sens espris 
Qui mie se péust guetier 
Que famé nel puist engingnier, 
Quant cele, qui otmal ès rains, 
Boula son seignor presmerains. 

Explicit de la Saineresse. 

D’UNE SEULE FAME 

QUI A SON CON SERVOIT .C. CHEVALIERS 
DE TOUS POINS. 

Mu. F. Fr. *5,545, fol. 76 r® à 77 v®. 



n ung chastel sor mer estoient 
Cent chevalier, qui là manoient, 
Pour aus et le pais desfendre. 

Par que nus ne les pouïst prendre. 
Chascun jor assaut lor livroient 
Sarrazin, qui Deu ne créoient. 

Par acort furent treves mises 
Entre les parties et prises, 

Tant que chascun à lonc séjour 
Retorna et fist son labour. 

Li chastiax estoit biax et gens , 

Mais assis estoit loing de gens ; 

Deux famés entr’ax touz avoient, 

Qui por aus buer les servoient; 

Assez estoient de bel atour. 

Qui plus plus, qui miex, à son tour , 

D’eles faisient lor volenté 
Chascuns , et à cele plenté , 

Et sà et là, ce est la somme, 

Com famé puet miex servir home. 

Ainsis furent par moult lonc tems , 

Tarit qu’entre aus orent .1. contens 
Por les famés, ce m’èt avis; 

Car chascuns d’aus à son devis 
Les vouloit avoir à son tour, 

Sans faire as autres nul retour. 

Quant les famés sorent la noise , 

N’y a cele ne s’en envoise , 

Car chascune en cuide bien faire 
Son preu par li , et touz atraire ; 
Chascune en ot au cuer grant joie, 
D’ame furent com rat en moie. 

Li plus sages se porpencerent , ♦ 

Et ainsis le contens osterent, 

Que chascune d’eles par rente 
Serviroit Chevaliers cinquente , 

Ne nus ne pourroit par justice 
Faire à l’autre préjudice; 

Einsis cil et celes ansamble 
S’acordèrent , si com moi semble. 

Einsis furent bien longuement , 

Tant qu’il avint, ne sai cornent, 

Que les treves furent rompues 
Et les guerres sont revenues, 

Et li assaus est revenus 
Des Sarrazins et fort tenus, 

Et li Chevalier dou chastel 
S’adoubèrent et bien et bel , 

Qui grant talent avient d’abatre 
Les mescréans par bien combatre. 



% 

Yssus sont fors à ost bennie 
Toute la noble compeingnie, 

Mais que .II. Chevalier, qui jurent 
Au lit por ce que blecié furent. 

Li uns avoit le col plaissié, 

Et li autres le bras brisié ; 

Esté avoient au tournoi 
Où pris avoient ce bonoi. 

Cilz au bras bien se contenoit; 

L’autres point ne se soustenoit, 

Car dou mal l’esconvint mourir , 

Et de cest siecle defenir. 

E^vous le grant assaut repris 
Contre nos Chevaliers de pris; 

Moult fu fors li abatéis 
Des mescrens, et li feréis ; 

Bien estoient .XV. millier, 

Sarrasin, Persans et Escler. 

Ainsis avint, que Dex le vot, 

C’unne cité près d’anqi ot, 

Où avoit Crestiens en treuage 
Des Sarrasins et en servage , 

Qu’oïrent dire la novèle 
Que des Chrestïens la rouèle 
Aloit à grant perdicion, 

Se d’ax n’avient subvencion. 

Il s’arment et aidier lor vont; 

Les Sarrasins desconfit ont; 

Tant chaplèrent et tant ferirent 
Que les Sarrasins desconfirent; 

Chascuns en fu manans et riches, 
Se il ne fu trop fox ou nices. 

En la cité alèrent prendre 
L’avoir, et les Sarrasins pendre , 
Et près d’uit jors i sejornerent 
Pour ce que moult travillié ierent. 

De ciax-ci illuec vous lairai ; 
Dou Chevalier blecié dirai 
Qu’avoit héu le bras brisié ; 
Forment l’en a au cuer pesé 
Qu’il n’a esté en la bataille 
Avecques les autres sens faille , 

Car dou chastel vit vraiement 
La fin et l’encommencement. 
L’autre famé , non pas la soe , 

S’en vint vers Ii, faisant la roe, 

Et bien savoit de sa compeingne 
Qu’ele estoit en autre besoingne ; 
En décevant l’araisonna , 

Et soutilment l’ocoisonna , 

Com cele qu’ot mis s’estudie 
Por qu’il féist de li s’ammie. 

Tant fist cele , tant l’asproia 
Que li Chevaliers la proia , 

Et as mains la traist sor son lit 
Et en vot faire son délit. 

Cele li cort à la poistrine 
Et sa face li esgratine , 

Et li dist : « Chevalliers fallis, 

Jà de moi n’arez vo delis, 

F ail. ] 38 

Tant com vive la vostre amie. 

En vos n’a loiautéz demie ; * 

Vos ne devez, bien dire l’ose, 

Moi requérir de tele chose ; 

Vos i avez vo sairement. » 

Et cilz li respondit briément , 

Qui fu souprins de ses paroles 
Decevens , attraians et moles : 

« Ou mourir t’esteut maintenant, 
Ou faire mon commendement. 

— Miex ain mourir, se morir doi, 
Que por vos face tel desroi 
Contre ceax à cui suiz donée. 

Qui m’ont de lor amor douée;- 
Jà non ferai, cornent qu’il praingne; 
Vos le diriez à ma compaingne. » 
Ainsis au Chevalier argue. 

Dont la prent , et en lit la rue , 

Et en vot faire son plaisir. 

« De ce vos povez bien taisir, 

Que jà à ce ne me menrois, 

Que vo talent de moi façois , 

Fait cele , se n’est en tel guise 
Que ma compeingne soit occise , 
Qu’en li n’a point de loiauté , 

Ne je ne pris riens sa bonté. » 

Tant l’a cele forment despite 
Par les paroles qu’el a dite 
Que li Chevaliers li otroie : 

« Or faites dont que je le voie. » 

Li Chevaliers va cele querre ; 

Des quarniax la rue à terre, 

Et cele chiet morte pasmée , 

Corne cele qui fu acourée. 

Landemain si compaignon vindrent , 
Et lor parlement à li tindrent, 

Où lor soingnansalée estoit. 

Cil lor respont qu’il ne savoit. 

Tant la quistrent et tant alèrent 
Qu’an fossez morte la trovèrent , 

Dont li demandent l’occoison 
Por coi morut, par tel raison. 

Li Chevaliers conté lor a 
Cornent la* famé l’argua, 

A faire einsis l’occision ; 

Le fait et la narracion 

Lor a conté , ce est la somme. 

Li Chevalier furent prodome; 

Lor compaignon pas ne tuerent. 

Adonc la famé entr’ax hucherent 
Pour qu’avoit fait tel murtre faire 
Et sa compeingne einsis desfaire. 

Cele respont : « Jel vos dirai , 

Que jà d’un mot n’en mentirai. 

Dou deul de ma compeingne avoie , 

Pour ce c’on li faisoit plus joie 
Qu’à moi, si com il me sembloit, 

Et de vos miex amée estoit. 

Pour soupeçon de jalousie, 

Par hayne traicte d’envie, 

Pour ce la haloie si forment , 

Qu’il ne me chaut de quel tonnent 
Désormais morir me faciez. 

Mais, se respitier me voliez, 

Ce que nous .11. fere soutiens 
Feroie; jà n’en faudrait riens. » 

Li Chevalier l’ont respitie 
Que ne fu pas à mort jugie. 

Molt se pena d’aux bien servir, 

Par que lor gré puit desservir. 

Tant fist qu’aussi bien les servoit 
Corn lors quant deuz en y avoit, 

Ne ne se vont aparcevant 
De desfaut nul ne que devant. 

Einsis fust par ceste aventure 
Délivrée de mort obscure ; 

Des Chevaliers fu si privée 
Que ses services lor agrée ; 

One ne recrut de lor amor, 

Ne tost, ne tart, ne nuit nejor, 

Ains lor livrait assez estor, 

Car chascuns l’avoit à son tor. 

DU PREUDOME 

QUI RESCOLT SON COMPERE DE NOIER. 
Mu. F. F. 19,1 Si, fol. 3 S t®. 

ûntà .1. pescheor, 
i en la mer aloit .1. jor, 
un batel tendi sa roi. 
da, si vit très devant soi 
.1. home molt près de noier. 

Cil fu moult preuz et molt legier, 

Sus ses piez sait, un croq a pris, 

Liève, si fiert celui el vis 
Que parmi l’ueil li a fichié ; 

El batel l’a à soi saichié. 

Arrière s’en vait, sanz plus attendre ; 
Totes ses roiz laissa à tendre; 

A son ostel l’en fist porter, 

Molt bien servir et honorer, 

Tant que il fust toz respassez. 

A lonc tens s’est cil propenssez 
Que il avoit son oill perdu 
Et mal li estoit avenu : 

« Cist vilains m’a mon ueil crevé , 

Et ge ne l’ai de riens grevé ; 

Ge m’en irai clamer de lui 
Por faire lui mal et enui. » 

Torne, si se claime au Major, 

Et cil lormet terme à .1. jor. 

Endui atendirent le jor, 

Tant que il vinrent à la Cort. 

Cil, qui son hueil avoit perdu, 
Conta avant, que raison fu : 

« Seignor, fait-il, ge sui plaintis 
De cest preudome, qui, tierz dis, 
Me féri d’un croq parostrage; 
L’ueil me creva; c’en ai domaige; 
Droit m’en faites; plus ne demant; 
Ne sai-ge que contasse avant. » 

Cil lor respont sans plus atendre : 

« Seignor, ce ne puis-ge defîendre 
Que ne li aie crevé l’ueil ; 

Mais en après mostrer vos vueil 
Cornent ce fu, se ge ai tort. 

Cist hom fu en péril de mort 
En la mer, où devoit noier; 

Ce li aidai ; nel quier noier, 

D’un croq le féri, qui ert mien, 
Mais tôt ce fis-ge por son bien ; 
Ilueques li sauvai la vie. 

Avant ne sai que ge vos die ; 

Droit me faites, por amor Dé. 

C’il s’esturent tuit esgaré 
Ensamble pour jugier le droit, 
Qant un Sot, qu,’è la Cort avoit. 

Lor a dit : « Qu’alez-vos doutant ? 

Cil preudons , qui conta avant , 

Soit arriérés en la mer mis, 

La où cil le féri el vis; 

Que, se il s’en puet eschaper, 

Cil li doit oeil amender ; 

C’est drôiz jugemenz , ce me sanble. » 
Lors s’escrient trestuit ensanble ; 

« Molt as bien dit; jà n’iert deffait. » 
Cil jugemenz lors fu retrait ; 

Quant cil oï que il seroit 
En la mer mis où il estoit, 

Où ot soffert le froit et l’onde, 

U n’i entrast por tôt le monde; 

Le preudome a quite clamé, 

Et si fu de plusors blasmé. 

Por ce vos di, tôt en apert, 

Que son tens pertqui félon sert. 
Raembez de forches larron, 

Quant il a fait sa mesprison, 

Jamès jor ne vous amera, 

Ains à tousjours vous haïra; 

Jà mauvais bom ne saura gré 
A mauvais, si li fait bonté ; 

Tôt oublie, riens ne l’en est, 

Ençois seroit volentiers prest 
De faire li mal et anui, 

S’il venoit au desus de lui. 

ui fabloier velt si fabloie, 

Mais que son dit n’en affebloie 
Por dite chose desresnable ; 
L’en puet si bel dire une fable 
Qu’ele puet ainsi com voir plaire. 

D’un vallet vous vuel conte faire, 

Qui n’avoit mie grant avoir ; 

Mais il n’ert mie sanz savoir. 

Ne porquant bien vestuz estoit; 

Cote et mantel d’un drap avoit, 

Et nueve espée et uns nués ganz. 

Beax valiez ert et avenanz; 

Entor .XXVI. ans avoit. 

Nus mestier faire ne savoit ; 

De vile en vile aloit toz jors, 

Par chevaliers, par vavassors; 

Si mengoit en autruiz ostex, 

Quar petiz estoit ses chastex. 




Digitized by <^.ooQle 




•9 



DU FOTÉOR 



îl>5 



.1. jor vint à une cité ; 

Ge en ai le non oublié, 

Or soit ainsinc com à Soissons. 
Pains et vins et char et poissons 
Menja la nuit à grant plenté ; 

Ses ostes à sa volenté 

Li fist venir de quanqu’il volt, 

Et il li dit tôt à brief mot : 

« Béax dolz ostes, cest m’escot 
Paiera tex qui n’en set mot. 

Or me dites, foi que devez 
La riens que vos plus chier amez, 
Et que Diex joie vos ameint, 

Où la plus bele dame meint 
De Soissons, la plus bele voire. 

— Par foi, si c’on nos fait acroire 
Moi et toz çax de ceste vile, 
Madame Marge qui ne file, 

La feme Guion de la place , 

C’est la plus bele que g’i saiche; 
Néis ses mariz le tesmoigne 
Qu’el n’aime mie un’ escaloigne 
Mains li que lui, mais plus encor. 
Por qoi le demandez-vos or? 

— Beax hostes, foi que me devez, 
Puis que conjuré m’en avez, 

Or escoutez. Menestrex sui ; 

Si sui et à li et à lui 
Envoiez de par .1. haut home; 

Or vos en ai dite la some. 

Fa»l. i 39 

— Beax ostes, c’est uns marchéanz 
Molt larges et molt dependanz, 

Et sa feme riens ne l’en doit; 

Beau vos sera s’ele vos voit. 

— Voir, oïl voir, molt très matin 
Li dirai-ge en mon latin, 

Se ge puis, mon messaige bien. » 
Egiprès ce ne distrent puis rien, 
Ainz s’en alerent luès gésir; 

Mais cil, qui estoit en désir 
De la bele dame véoir, 

Ne pot onques avoir pooir 
De dormir jusqu’à l’ainz jornée, 

Et, luès que l’aube fu crevée, 

Leva sus, si s’apareilla 
Et, enprès, son oste esveilla ; 

Si li pria qu’il retenist 
S’espée très qu’il revenist, 

En gaiges por l’escot du soir; 

Et il li dist : « Volentiers voir, 

Beax ostes, alez de par Dieu ; 

Diex vos doint venir en tel leu 
Où auques puïssoiz gaagnier. 
Laissiez vos ençois enseignier 
L’ostel, où vos aler devez, 

Que vos de ci mais remuez. » 

Lors s’en va-t’il à molt grant joie, 
Quant monstrée li fu la voie. 

A l’ostel molt droit assena, 

Si com la voie le mena, 

Mais n’ert encore nus levez. 

D’autre part la voie ert alez ; 

Droit endroit l’us, sor .1. estai 
Se sist, mais ce li fist molt mal 
Que si longuement vit clos l’uis, 

Quar il i sist grant piece puis 
Ainz que levast la chamberiere, 

Qui n’estoit mie costumière 
D’espier çax com jor le jor, 

Mais por ce ot plus grant laisor 
Que ses sires n’iert en la vile. 

Quanque cil porpenssoit la guile 
Comment il porroit esploitier 
De soi à la dame acointier, 

La baissele esveillie fu ; 

Son huis ovri, si fist du fu; 

Si vait son ostel arréer, 

Tant qu’ele prist à regarder 
Celui qui devant l’us séoit , 

Qui en ses .II. mains tornoioit 
.1. blans ganzque il enformoit, 

Et toz jors vers l’us regardoit ; 

Durement s’en esmerveilla. 

Atant la dame s’esveilla, 

Tant que fors de la chambre oissi ; 

Si vit le vallet en droit li ; 

Très parmi l’us le vit séoir; 

Durement li plot à véoir 

Qu’il avoit les crains beax et blons , 

A merveille les avoit Ions. 

Janbe scr autre iluec séoit; 

Mielz li plaist corne plus le voit; 
En son cuer à enmer le prist , 

Sa baissele apele et li dist : 

« Maroie, quar me di or, voir, 
Que cil est que là voi sëoir? 

— Dame, foi que doi vos, ne sai; 
Dès hui matin que m’esveillai 

Le vi-ge iluèques assis ; 

Ne sai por qoi tant i a sis ; 

Ge cuit que c’est .1. barestière. 

— Maroie, par l’ame ton père. 
Va; si li va tant demandant 
Que tu saiches qu’il va querant 
Et por qoi iluec a tant sis. » 

Son cul a par l’oreille pris 
Maroie devant et derrière ; 

Si a passée la charrière. 

Si corn sa Dame li commande , 
Au vallet vient; si li demande : 

« Quex hom estes vos, beax amis, 
Qui tote jor avez ci sis? 

— Ge sui fouterres, bele suer. 
Que bone joie aïez au cuer 
Et bone joie vous doint Diex! 

— Beax sire, vos et vostre giex 
Fussiez ore en une longaigne. 
Molt me tome à grant engaigne 
Que vos issi m’avez gabée. » 

Par mal talent s’en est tornée; 

S’a trespassée la charrière ; 

A sa Dame revint arrière. 

La Dame la vit, si s’en rist : 

— Maroie, fait ele, que dist 
Li valléz, qui tant a là sis? 

— Dame, ne me chah de ses dis; 

Jà est .1. gloz, .1. mal lechière. 

— Ne t’a mie fait bele chière, 
Quant si t’en revienz esmarie : 

Que dist-il? Nel’ me cele mie. 

— Jà me dit qu’il est .1. fouterre. 

— Dit il ce, par l’âme ton père? 

— Oïl, Dame, foi que vos doi.* 

— Tu me gabes, ge cuit, par foi. 

— Non faz, Dame, foi que doi vos. 

— Maroie, alom i anbedox. 

— Dame, alez i trestote soûle ; 

Il n’i a mie trop grand foule; 

Ge n’ai cure de ses paroles, 

Trop sont anuieuses et foies. 

— Maroie, ge i vois savoir. 

— En non Dieu, vos faites savoir; 
Jà en revenrez tote saige. » 

Cele, qui ot le cuer volaige, 

S’en va tôt riant cele part, 

Et cil ne fist pas le coart, 

Ainz se leva contre la Dame, 

Et cele qui, corn joene feme, 

Ne se pooit tenir de rire, 

Quant el i vint, ne sot que dire, 

Si que tote s’envergoigna ; 

A chief de pose si parla : 

« Quex hom estes? » Et il li dist : 

« Dame, donc ne le vos aprist 
La pucele qui ci fu ore ? 

Volez que ge le die encore? 

Ge sui fouterres à loier; 

Se me volioiz à loer, 

Ge cuit si bien vos serviroie 
Que vostre bon gré en auroie. 

— Alez, sire, honiz soiez; 

Bons estes, se vos ne piriez, 

Qui la tgent servez de tel guile. 

— Dame, foi que je doi saint Gille, 

Ge ai éu maint bel servise 

De servir dames en tel guise, 

Voire d’aucune sanz henor. 

— Et, ne por quant, ce ert à jor 
Ou en tasche que vous ovrez? 

Se vos ma pucele servez, 

.1111. deniers de sa gaaigne 
Vos donra, se ele vos daigne ; 

Tant aurez-vos por lui servir, 

Se vos les volez deservir. 

— Dame, de la vostre besoigne 
Penssez, ainz que de ci m’esloingne, 
Quar ne vueil mais ci plus ester. » 

Lors s’en va, sanz plus arrester, 

Et la Dame le rehuscha : 

« Mar i alez, çà venez, çà; 

Dites, foi que devez henor, 

Combien en vos done le jor. 

— Dame, [tout] contre ce qu’ele est, 
Me puet tote jor trover prest. 

La laide me done sols .C. 

Par ce que ele l’aise sent, 

Et la bele me done mains. 

— Par foi, vosjn’estes pas vileins; 

Et combien penroiz-vos de moi ? 

— Dame, fait-il, foi que vos doi, 

Se ge ai .XX. sols et mon baing, 

Et ge ai mon conroi de gaaing, 

Gel voldrai molt bien deservir, 

Quar ge sai bien et bel servir 
Une dame, quant g’i met paine. » 

Atant la dame o lui l’enmaine, 

Que plus lonc conte ne volt faire. 

Sa bajasse en ot grant contraire. 

Quant o celui la voit venir, 

Tant dit, ne se pot à tenir ; 

« Diex aïue, or avomes hoste : 

Dahèz ait-il s’il ne vos oste 
Encui le mentel de cel col ; 

Par foi, ge le tenrai por fol 
S’il n’i gaaigne son escot. 

— Tais toi ; si ne sone mais mot, 

Fait la dame; ge te ferroie 

Si que sanglante te feroie ; 

Mais porchace, foi que doiz moi, 

Que nos aions .1. bon conroi 



Digitized by <^.ooQle 




3 j 2 



FABLIAU XXVIII 



229 



Et que li bains soit eschauffez. 

— Baig, fait-ele ; por les mausfez 
Puis-ge mais hui baing eschauffer. 

— Dame, ne fust por moi lasser 
Et por ce qu’il vos anuiast, 

Ceste pucele me loast ; 

Issi vers lui me deduiroie 
Que débonnaire la feroie, 

Si la me laississez servir. 

— Comment porrïez deservir 
Dont envers moi vostre loier? 

— Dame, bien volez emploier 
Vostre avoir en marchéandise, 

Fait la garce ; par seint Denise, 

S’il me servoit à mon talent, 

Avoir porroit de mon argent 
Et du mien tost une grant part. 

— Non fera, foie, Diex l’en gart. 

— Si fera, s’il vos plait, ma dame; 

Jà n’i aura perte de l’ame; 

Gesai le mestier par usaige; 

Il n’a el mont oisel volaige, 

Moineax ne colons, qui tant œuvre 
Com ge faz, quant je sui en l’uevre. 

— Sire, que vos done ma dame? » 
Fait se il : « Bele, par saint Jame, 
.XX. sols de bons deniers me done, 
Baing et conroi com à preudome. 

Et vos combien de moi prendrez? 

— Par foi, grant solaz atendrez 

Hui cest jor de moi por dix livres. 

— Qu’avez-vos dit? Estes-vos yvres, 
Qui dix livres me demandez? 

Dites mains, se vos commandes. 

— .VI. livres soient. — Mais .III., sire; 
Je n’oseroie de mains dire. 

— .C. sols dorrez, fait-il, au meins. 

— Tendez donc çà, sire, vos mains; 

Si sera la paumée faite, 

Quar li marchiez molt bien me haite ; 
L’argent aurez jà en baillie. » 

A son escrin en est saillie 
Où li .C. sols nombrez gisoient, 

Qui dès antan mis i estoient, 

Que de pieça aünez ot. 

Et sa dame s’enmerveillot 
Quant fors de son escrin voit traire; 
Plus en ot joie que contraire, 

Por ce que l’avoit ramposnée. 

Par deus foiz l’a cil retornée 
Molt tost et molt isnelement, 

Et cele puis molt liéement 
Fist ce qu’an l’ostel ot affaire; 

Molt fu puis lie et débonnaire; 

Le baig chaufa ; le mengier fist ; 

Quant le baig fu fait, si le mist 
En une cuve enz en la chambre. 

Et cil, à qui de rien ne manbre 
Fors de son preu et de son aise, 

De quanqu’il onques puet s’aaise ; 

F AIL. I 40 



Digitized by <^.ooQle 




FABLIAU XXVIII 



289 



3«4 

Si entre el baig, la dame o lui. 

Assez mengerent ambedui 
Et burent bon vin à plenté; 

La dame ot bien sa volenté 
De tôt fors del deerrain mès, 

Et cil, qui du mestier ert frès, 

Ne se volt à lui affroier 
De si qu’il ot tôt son loier, 

.XX. sols toz contez en sa main. 

Et, quant cil en ot fet son plain, 

De la cuve sailli luès fors; 

A .1. drap essuie son cors; 

O la dame couche en un lit. 

Molt plainement fist son délit 
De la dame une foiz sans plus; 

Tantost se vesti, sailli sus; 

Cil s’en entre el baing de rechief, 
Mais, qui qu’en soit ou bel ou grief, 
Atant ez-vos l’oste venu ; 

Lors croi que mal soit avenu. 

Marion, luès que ele l’oit, 

En la chambre s’en va tôt droit ; 

A sa dame vient, si li dist. 

La dame l’ot, pas ne s’en rist, 

Ainz vient au bai[n]g au bacheler : 

« Or tost, dit-ele, du haster, 

Me sire vient, reponez-vos. 

— Ce est donc autre que li cox. 

— C’est mes mariz. — Donc vait-il bien 

— Mais mal, fait-ele, por nule rien, 

Que por riens que el mont éust 
Ne voldroie qu’il vos éust 
Trouvé, mais issiez molt tost fors. 

— Dame, foi que ge doi mon cors, 

Ge n’en istrai, ore ne ore, 

Ainz me vueil ci déduire encore; 

Mais recouchiez en vostre lit ; 

S’alons faire nostre délit. 

— A mal éur que dites-vos? 

Vez ci jà mon seignor sor nos. » 

Atant li sire en la chambre entre, 

Et la dame, qui tuit li membre 
Tranblent de hide et de paor, 

Ne dit un mot à son seignor, 

Ainz est fors de la chambre issue. 

Et cil du bai[n]g ne se remue, 

Mais qu’il dist : « Bien viegnoiz, bel oste. » 
Cil ne dit mot, qui sa cape oste. 

Quant le vit, si fu si pensis ; 

Si dist : « Qui estes vos, amis, 

Qui en ma chambre vos baigniez ? 

— Mais vos, qui ci ne me daigniez 
Respondre quant ge vos salu, 

Quar ge sui cil qui a valu 

Plus as gentix dames du mont 
Que tuit cil qui el siecle sont; 

Quar ge sui un fouterres maistre ; 

Jamais si bon ne pourra naistre. 

.XX. sols doi ci gaaignier hui, 

Bien les i aurai sax encui 

La dame qui m’a aloé, 

Quar bien la cuit servir à gré ; 

Mais n’ai encor à lui géu, 

N’encore mon loier éu. 

Mais or est tens de commencier ; 
Molt tost la me faites coschier; 

Si irai faire mon revel. 

Amis, ge vos dirai tôt el. 

Dès qu’ain» est que loez fustes , 

Ne Vos avuecques li géustes, 

Por ce perdre ne devez rien ; 

Por lui vos paierai-ge bien. » 

Lors est cil fors du baig issuz; 
Autre .XX. sols a recéuz. 

Or enport cil double loier; 

N’a cure de li convoier 
La dame, quant cil s’en ala; 

Cil à Dieu commandez les a ; 

Cil, qui .VII. livres enporta, 

Son oste molt réconforta 
Quant il li monstra li deniers. 

Toz dis fu-il toz costumiers 
De servir dames en tel guise, 

Puis en reçust maint bel servise. 
De povreté vint à richece , 

Et puis avint, por sa proece. 
Qu’il quist de lui garir engien, 
Nequedent il i chaï bien; 

Mais tel .C. meller s’en péusent. 
Qui en la fin honiz en fussent; 

Mais Fortune, à qui il servi, 

L’en dona ce qu’il deservi. 

L’en dit pieça : Qui va, il lesche, 
Et qui toz jors se siet, il sèche. 

Explicit du Foutéor. 

C’EST DE LA DAME 

QUI AVEINE DEMANDOIT POUR MOREL 
SA PROVENDE AVOIR. 



Man. Fol. Fr. a 5,545, fol. 70 r° à 7Î r°. 



l avint, assez près de Rains, 

D’une dame à vuoutiés rains 
Qu’anmoit de si très grant randon 
Car cuer et cors en habandon 
Avoit mis en très bien amer 
En un vallet fort et legier, 

Bel et gent , et mignot et cointe ; 

Forment avoit chier son acointe; 

Et le vallés si fort l’amoit 
C’à chose autre riens ne pançoit, 

Et, quant venoit c’ansamble estoient, 

A merveille se conjoioient ; 

N’est nus qui dire le séust, 

Ne que raconter le péust, 

Com si dui amant sont engrès 
De veoir l’un l’autre tout adès. 

Que vous iroie-je contant. 

Ne les paroles alongant? 

Tant firent et tant esploicterent 

Si dui amant qu’il s’espouserent 
A grant joie et à grant déduit, 

Sens encumbrier et senz anuit. 

Donc fu li tens à lor devise; 

Car chascuns par grant covoitise 
Ama son per tant corn il dut 
Loialment, et bien i parut, 

Car lor voloirs estoit tout un 
Et lors estas estoit conmun ; 

Tristans, tant corn fu en cest monde, 
N’anma autant Ysoue la blonde 
Cum si .II. amans s’entr’emmerent 
Et foy et honnor se portèrent. 

Moult bel menoient lor déduit 
Privéement et jor et nuit, 

Et, quant venoit à cel solas 
Qu’i se tenoient, bras à bras, 

Où lit où estoient couchié 
Et l’un près de l’autre aprouchié , 

Adonc menoient lor revel 
Entr’aus et tant bien et tant bel, 

Par amistiez et par délit, 

Jà ne queissent issir du lit ; 

Car cele, selonc sa nature, 

Si amoit moult l’envoiséure, 

Et le solas et le déduit 
Qu’ele en avoit chascune nuit , 

Et pour ce moult miex l’en servoit. 

Et cils por s’amor s’esforçoit, 

Car, de quel part que il venoit. 

Adens enverse le couchoit ; 

Sens respit querre et sens essoingne , 
Faisoit adès cele besoingne , 

Ou fust en lit ou fust à terre, 

Tout sens autre alloingne querre. 

Lonc tens menèrent ceste vie 
Ensamble par grant druerie , 

Et, ce vos di pour vérité 
Corne moult grande privauté 
Orent entr’aus .II. establie, 

Si vos dirai la mencolie 
Que cilz ot aprinse sa mie : 

« Par amistié , par druerie, 

Seur, dit-il, je te veuil aprendre, 

Et tu i dois moult bien entendre, 
Car par l’amor grant qu’à toi ai , 

Tout mon covine te dirai. 

Quant je te voi aucun meschief 
Avoir, en membre ou en chief, 
Saches je n’ose à toi gésir, 

Pour accomplir nostre désir, 

Car je trop correciez seroie 
Se mal ou anui te faisoie ; 

Si te dirai que tu feras 
Toutes fois qu’avec moi seras, 

Soit en lit ou en autre place , 

Et tu vourras que je te face 
Se jolif mestier amouroux : 

Se me diras : « Biax frères doux , 

« Faites Moriax ait de l’avainne, » 

Et tu soies de ce certainne 
Que je l’en donrai volentiers 
Selonc ce qu’il sera mestiers 
Et je pourrai et tu vourras, 

Car jà à ce tu ne faurras. » 

Cele li respont com cortoise : 

« Biax freres douz, de ce t’aquoise, 

Jà por cel ne te hucherai, 

Ne là por ce ne te dirai 
Que Moriax vuille avainne n’orge; 
Miex aim c’on me couppast la gorge 
Que je tel outrage féisse 
Ne qu’ainsis huchier apréisse. » 

Cilz li respondit erramment : 

« Si feras, car jel te comment, 

Car c’est tout un entre nous deuz, 

Car je vuil tout ce que tu veuz; 

Donc ce que vuëil tu dois voloir, 

Sens toi en nul endroit doloir. » 

Cele li a respondu tost 
Et se li dist : « Tu ies tous sos, 

Qui veus que die tel outrage ; 

N’afiertà famé qui soit sage. » 

Et sachiez , que qu’ele déist , 

Que moult volentiers le féist ; 

J à pour danmage neP laissast, 

Ne pour honte, que ne huchast 
A Morel avainne donner; 

Miex s’amast à ce abandonner 
Qu’ele sa provande perdist. 

Fail. I 4 1 

Mais savez por qu’ele le fist? 

Pour miex enlachier son mari 
Et faire son voloir de li 
Car famé, selonc sa nature, 

La riens, que miex ara en cure 
Et tout ce que miex li plaira, 

Dou contraire samblant fera. 

Et li maris qui moult l’ama, 

Cum cilz qui simple la cuida , 

Li commanda diligemment 
Que féist son commandement 
Et que demandast de l’avainne 
Por Morel chascune semainne , 

Et chascun jor, à chascune houre. 
Qu’il l’i plairoit et sens demoure. 

Cele, qu’ot bone volenté, 
Respont, par grant humilité, 

Que moult bien l’en demanderoit, 
Quant verroit lieus et poins seroit. 
Cilz se coucha et si se just 
C’onque la nuit ne se remust. 

Ne landemain trestot le jor ; 

A la Dame anuie le sejor. 

Ainsis le fit .II. nuis après 
Et les .II. jors trestoutadés, 

Et la Dame , qui ot apris 
Sa rante avoir com li fu vis , 
Sachiez en fu moult correcie , 

Et dist que ne s’oublira mie , 

A l’autre nuit , à bonne estrainne , 

Penre por Morel de l’avainne. 

Si tost com il furent couchié, 

Cele a son mari aprouchié , 

En aplainnant , en acolent , 

En faire tout à son talent , 

Puis taste deçà et delà; 

Moult souefment araisnié l’a ; 

« Frere, miex me soûliez amer. 

Et Dame et amie clamer; 

Mais or croi l’amor est fenie 
Et sans raison tost départie; 

Por une autre m’avez guerpie, 

Où vous avez vo druerie. 

— Non ai, par ma foi, bele seur; 

Je n’ai aillors qu’an vous mon cuer; 

Vos iestes m’ammie et m’ammors , 

Et mes solas et mes secors. » 

Cils monta sus porsolacier, 

Que plus ne l’osa correcier, 

Car il moult très bien s’aperçoit 
Que Moriax aveinne voloit. 

Une fois li a fait cele œuvre. 

Et cele a bien chier c’on requeuvre , 
Qu’à pièce n’en seroit lassée, 

Li a dist par grant remposnée : 

« Sire, l’autre jour me disiez 
Qu’à Morel aveinne donnez 
Toutes fois qu’an aurait besoing; 

Or en aiezdou donner soing 
Orendroit, sire, si vous plaist. » 

Ciiz monte sus , sens plus de plaît , 

Et donne à Morel de l’avainne, 

De la millor, de la plus sainne; 

Ainsis le fist tout demanois. 

Et cele hucha l’autre fois. 

Et cilz tout adès li dona 
L’avainne qu’ele demanda. 

Quant vint après à l’autre nuit, 

Cilz s’endormi jusqu’à miennuit; 

Et cele qui ne dormoit pas 
Ne tint pas ceste affaire à gas, 

Ainsois bouta son mari tant, 

Et dist c’on li tenist convant. 

Cilz s’aparoille et monte sus 
Qu’amont, qu’aval, que sus que jus; 
Ainsis fist à pou de séjour 
Dès le couchier jusques au jour. 

Tant fu cele bone maistresce 
De ramentevoir sa promesce 
Qu’ele ot tost la honte béue 
Qu’ele avoit à premiers héue. 

Despuis cele houre, baudement, 

Sa ptomesce- ala demandant, 

Com cele qui ne s’en vot faindre ; 
Moult gentement se set complaindre 
Vers son mari et soupploier, 

Et doucement aplainnoier 
Par coi Moriax sa provende ait. 

Et cilz qui ne veut point de plait, 

Li baille selonc ce qu’il peut, 

Et s’esforce plus qu’il ne seut; 

Et cele n’est point esbahie 
De dire : « Ne m’obliez mie. » 

Et en mangeant et en bevant, 

Li va tout adès requérant 
Que doint sa provande à Morel ; 

Dou tarder ne li est point bel. 

Et cilz l’en .donne se qu’il peut, 

Mais mains'assés que il ne seut, 

Car ou mont n’a grenier si grant 
Que Moriax ne meistà noiant. 
Appetisiez est li greniers, 

Dont Moriax a esté rentiers ; 

Et cils, qui la clef emportoit, . 
S’aparçoit bien que vuis estoit ; 

Se ne set cornent desamordre 
La rien à c’on le veut ramordre, 

Car fort chose est d’acoustumance. 

Or est cil dou tout en balance, 

Mais ne s’esmaie point le jour, 

Car il s’en va en son labour; 

Mais, quant se vient à l’anuitier 
Et on le haste de couchier, 

Avant qu’il se puist endormir, 

En veut cele avoir son plaisir; 

Moult demande à bonne estrainne; 

« Moriax veut avoir de l’avainne. » 

Cilz l’en donne à quelque meschief. 
Mais bien set pou en i eschiet 
Selonc sa première coustume ; 

Le feu qui tout adès alume 
Ne peut estaindre, n’i vaut rien ; 

Or est chéus en mal lien , 

De sa femme qui l’en despite 
Pour la provande, qu’est petite 
Et donnée en rechinnant ; 

N’est pas tele comme devant, 

Car cil ne set tant efforcier 
Que jà por ce l’oit-on plus chier; 
Molt li va or de mal en pis; 

De sa famé est au dessous mis. 

Que vous feroie plus lonc conte , 
Vous qui savez à ce que monte? 

Ne ferai plus longue demoure, 

Oiez qu’en avint à une houre. 

Cilz fu trop lâches et suciéz, 

Frailles, vuis et touz espichiez , 

Et toute la mole des os 
Li fu issue de son cors, 

Qui n’ot ne force ne vertus > 

Cil mestier faire ne pot plus. 

Cele c’est bien aparcéue 
Que sa force est bien déchéue ; 

Adonc se mist en moult grant painne, 
Que sa force tost li revaingne ; 

Ne le volt de rien mesaisier; 

Moult le comença aaisier, 

Et moult doucement l’aséure ; 

Moult a en lui mise sa cure 
Por qu’il reviengne en sa vertu, 

Por recouvrer le tens perdu. 

Et, quant il ot esté baingniez 
Delèz sa famé, èt puis sainniez, 

Si tost com il fu en bon point, 

La Dame resgarda son point, 

Demanda li cornent li est : 

« Vostre merci, dist-il, bien m’est; 

Je suis tous prox et fors et sains; 

Si sui garis dou mal des rains ; » 

Et cele c’est moult esjoïe 
De la nouvele qu’ot oïe ; 

Car, si tost comme couchié furent 
En lor lit et ensamble jurent, 

Se li print à ramentevoir 
A faire vers li son devoir, 

Et li dist bien à longue alainne : 

« Moriax veut avoir de l’avainne. » 

Cilz s’efforça, por pais avoir. 

Et fist aucques à son voloir; 

A cele nuit bien convant tint, 

Tant qu’à une autre nuit revint 
Que cele moult le tisonna 
Et durement le tagonna, 

Et puis par bel sen li demande 
Por avoir Morel sa provande. 

Cilz vit qu’à ce panroit la mort, 

S’il n’en pernoit aucun confort, 

Car il estoit tous espichiez 
Par son effort, et tous suciez; 

A male fin l’esteut venir ; 

S’il veut ainsis ce maintenir, 

Bien sot qu’il ne porroit durer 
Ne ceste painne endurer. 

Pourpensa soi que il feroit, 

Et comment il s’en cheviroit, 

Et comment se delivreroit 
De tout ce qu’ele requeroit. 

Or escoutez comment le fist; 
D’estre mal haitiez samblant fist ; 

Son cùl torna en son giron, 

Et li chia tout environ 

Que bran, que merde, qu’autre choze, 

Et se li dist à la parclose : 

« Seur, dès or mais te tien au bran, 
Et ainsis com tu veus s’en pran; 

Bien saches l’aveinne est fallie ; 

Fait t’en ai trop grant départie; 

A noiant est mais li greniers 
Dont Moriax a esté rentiers; 

Dès or au bran t’esteut tenir, 

Car l’avainne as faite fenir. 

Quant les haus jors venir verras, 
D’aveinne ta provande aras; 

Dou bran auras les autres jôrs; 

De moi n’auras autre secors; 
Désormais au bran te tenras, 

Car de l’avaine point n’aras. » 

Quant cele l’oit, n’en doutez 
Que moult forment fu esbahie, 

Si que ne pot nul mot respondr 

Ne que se vot dire espondre; 

Mais ains puis pour Morel provande 
Ne quist, ne petite ne grande ; 

Forment se sentit decéue 
Por la laidure qu’ot éue ; 

En grez prinst ce que pot avoir ; 

Ne fist pas force à l’autre avoir, 

Et cilz la servi ce qu’il pot, 

Et toutes fois que il li plot, 

Je ne di pas au gré de li, 

Mais au voloir de son mari. 

A vous di, qu’iestes mariez ; 

Par cest conte vous chastiez; 

Faites à mesure et à point, 

Quant verrez lieu et tens et point. 



Explicit de Morel, quiot bren en leu d r ave inné. 

